Ponnആണിക്കാരന്: എയര്‍വേവിനെ പരിചയപ്പെടാം\nരണ്ടു വര്‍ഷം മുമ്പാണ് ഞാന് Rank 1 എന്ന ഡച്ച് ട്രാന്‍സ് ടീമിന്‍റെ Airwave എന്ന ക്ലാസിക്ക് ട്രാക്ക് കേള്‍ക്കുന്നത് . പ്ലേലിസ്റ്റില് നിന്നും യാദൃശ്ചികമായി കേട്ട ആ പാട്ടാണ് എന്നെ ട്രാന്‍സിന്റെ മാസ്മരികലോകത്തേക്ക് പരിചയപ്പെടുത്തിയത് . Rank 1 എന്ന രണ്ടംഗ ബാന്‍ഡിലേക്ക് ആകര്‍ഷിച്ചതും Airwave തന്നെ . അത് കേട്ടതിനിപ്പുറം രണ്ടു വര്‍ഷം തുടര്‍ച്ചയായി എന്‍റെ റിങ്ങ്ടോണ് ATBയുടെ ഒരു എയര്‍വേവ് റീമിക്സ് ആയിരുന്നു . പലരും ആ ഭാഗം എന്‍റെ കയ്യില് നിന്ന് വാങ്ങി റിങ്ങ്ടോണ് ആക്കിയിട്ടുണ്ട് എന്നതും ഇത്തരുണത്തില് അഭിമാനപൂര്‍വം ഓര്‍ക്കുന്നു . എത്ര കേട്ടിട്ടും മടുക്കാന് മടിച്ചു നില്‍ക്കുന്ന ചില അപൂര്‍വം ഗാനങ്ങളിലൊന്നാണെനിക്ക് Airwave . Trancetop1000.com നടത്തിയ മികച്ച ട്രാന്‍സ് ട്രാക്കുകളുടെ വോട്ടെടുപ്പില് ഒന്നാമതെത്തിയത് Airwave ആയിരുന്നു .\nഞാന് കേട്ടിട്ടുള്ള ഏറ്റവും മികച്ച ആരോഹണവും ഏറ്റവും മികച്ച അവരോഹണവും Airwave ഇല് ആണ് . 2:20 മുതല് 3:20 വരെയുള്ള ആരോഹണാവരോഹണങ്ങള് . അവരോഹണം വളരെ തന്ത്രപരമായി സ്മൂത്തായി ചെയ്തതാണ് എന്നെ ആകര്‍ഷിച്ചതെങ്കില് , ആരോഹണം പൊടുന്നനെ വന്ന് നമ്മളെ അതിശയിപ്പിക്കുന്നു . ഒരുപക്ഷെ വിചിത്രമായി തോന്നാം , ഇരുട്ടത്ത് ബെഡ്ഡില് കിടക്കെ ചെവിയില് ഇയര്‍ഫോണ് വച്ചു ആ ആരോഹണം ആദ്യമായി കേട്ടപ്പോള് 'എനിക്ക് തോന്നിയത്' ഓര്‍ക്കാപ്പുറത്ത് വെടിക്കെട്ട് നടക്കുന്ന ഒരു പൂരപ്പറമ്പില് അലയുന്ന പോലെയാണ് .\nഅതുപോലെ തന്നെ അതിലെ മെലഡി എന്‍റെ ഏതു വികാരത്തെയും കൈകാര്യം ചെയ്തു അനായാസമാക്കിത്തരുന്നു . അതായത് , സന്തോഷമാവട്ടെ , ദുഖമാവട്ടെ , ക്രോധമാവട്ടെ ഏതെങ്കിലുമൊരു വികാരത്തിന്‍റെ തള്ളിച്ചയില് മനസ്സില് സമ്മര്‍ദം വരുമ്പോള് എയര്‍വേവിലെ ഐതിഹാസിക ട്യൂണ്(2:50 - 3:20) മനസിനെ വരുതിയിലെത്തിക്കുന്നു . മനസിനെ ആര്‍ദ്രമാക്കുന്നതും ശാന്തമാക്കുന്നതും വ്യത്യാസമുണ്ട് . ട്രാന്‍സിലെ എന്‍റെ ഫെവറിട്ടുകള് മനസിനെ ശാന്തതയിലെത്തിക്കുന്നവയാണ് , വെറുതെയങ്ങ് അലിയിച്ചു കളയില്ല .\nട്രാന്‍സില് വരികള് ഉണ്ടാവില്ല , ഉണ്ടെങ്കില് തന്നെ വിരളവും . അത് ഒരു വലിയ മേന്മയാണ് . കാരണം വരികള്‍ക്ക് ക്ലിപ്തത എന്ന പരിമിതിയുണ്ട് . "മാനസ മൈനേ വരൂ .... " എന്ന ഗാനം പരീക്ഷക്ക് തോറ്റിരിക്കുന്നവന് പാടാന് പറ്റിയ ഒരു പാട്ടാണെന്ന് എനിക്ക് തോന്നുന്നില്ല . എന്നാല് ശോക ഭാവത്തിലുള്ള ഒരു നല്ല ട്രാന്‍സ് ട്രാക്ക് (ഉം, ട്രാന്‍സിനും ഭാവമുണ്ട് ) എതവസ്ഥയില് ശോകമായി ഇരിക്കുന്നവനും , എന്തിനു പറയുന്നു സന്തോഷത്തിലുള്ളവനും ആസ്വദിക്കാം . അവിടെ ചിന്തകളെ മാനസമൈനയിലേക്കോ മറ്റോ ഒതുക്കുന്നില്ല . മറിച്ച് , പാട്ടിലെ ഭാവത്തിനെ ചിന്തകളുമായി ബന്ധിപ്പിക്കുകയാണ് . ചില മികച്ച എഴുത്തുകാര് "കണ്ണീര് മഴയത്ത് ഞാനൊരു... " പോലുള്ള അബ്സ്ട്രാക്റ്റ് രചനകളിലൂടെ ഈ പരിമിതിയെ മറികടക്കുന്നു എന്നതും വിസ്മരിക്കുന്നില്ല .\nമൂന്ന് വര്‍ഷത്തോളമായി ഞാന് സ്വന്തമായി സംഗീതം നിര്‍മിക്കാനുള്ള ശ്രമം തുടങ്ങിയിട്ട് . വളരെ കുറഞ്ഞ പരിശ്രമം മാത്രമേ ഉള്ളൂവെങ്കിലും ഔപചാരികമായി ഏതെങ്കിലും തരത്തില് സംഗീതം അഭ്യസിച്ചിട്ടില്ലെങ്കിലും , അമച്ച്വറിഷ് നിലവാരത്തിലുള്ള ചില സൃഷ്ടികള് ഇതുവരെ ഉണ്ടായിട്ടുണ്ട് . എന്നാല് ഇപ്പോള് ഞാന് നിര്‍മിച്ച എയര്‍വേവ് റീമിക്സ് വളരെ സന്തോഷം നല്‍കുന്നു എന്ന് പറയാതെ വയ്യ . ഇത്രയും കാലം പരിശ്രമിച്ചത് സഫലമായി എന്നൊരു ഫീല് തരുന്നുണ്ട് പുതിയ സൃഷ്ടി . നല്ലൊരു സ്പീക്കര് സിസ്റ്റത്തിലോ നല്ലൊരു ഇയര്ഫോണിലെങ്കിലുമോ കേട്ടു നോക്കിയിട്ട് നിങ്ങളുടെ അഭിപ്രായങ്ങള് പറയാന് മറക്കരുതേ .\nMP3 Dwld Link\nഎയ്തിണ്ടാക്ക്യോന് Ahamed Shibili at 4:50 PM\nSangeeth vinayakan February 23, 2014 at 7:28 PM\nഎനിക്കീ സാധനം അത്ര വല്ല്യ ഇഷ്ടമുള്ള സംഗതിയല്ല.. :D\nതമിഴ് ഡപ്പാങ്കുത്ത് പാട്ടിനോളം സുഖം എനിക്കിതൊന്നും തരില്ലാ എന്നത് കൊണ്ടാണ്... അതെ സമയം ട്രാന്‍സ് മോശാണ് എന്നൊരു അഭിപ്രായം എനിക്കില്ല താനും. ;)\nAhamed Shibili February 23, 2014 at 7:44 PM\nസത്യസന്ധമായ അഭിപ്രായത്തിന് നന്ദി . ആരും ഓരോന്നും ഇഷ്ടപ്പെട്ടിട്ടല്ലല്ലോ ജനിക്കുന്നത് . അതുകൊണ്ട് ഇഷ്ടപ്പെടാന് ഇനിയും സമയമുണ്ട് സംഗീ :)\nവിഷ്ണു ഹരിദാസ് February 23, 2014 at 8:14 PM\nട്രാന്‍സ്, ഇലക്ട്രോണിക്ക, ഡബ്ബ് സ്റ്റെപ് തുടങ്ങിയ ത്രസിപ്പിക്കുന്ന ജെനറുകള് ആണ് ജോലിസമയത്ത് സ്ഥിരമായി ഇയര്‍ഫോണ് വെച്ച് കേള്‍ക്കുന്നത്. ഇത്തരം പാട്ടുകള് നമ്മുടെ പ്രൊഡക്ടിവിറ്റിയെ നല്ലരീതിയില് സ്വാധീനിക്കും എന്നുതന്നെ പറയാതെ വയ്യ.\nമാത്രമല്ല, മുന്‍പേ സേവ് ചെയ്ത ഒരു ലിസ്റ്റില് നിന്നും കേള്‍ക്കുന്നതിനേക്കാള് കൂടുതല് ആസ്വാദ്യത നല്‍കുന്നത് ഇതുവരെ കേള്‍ക്കാത്ത പാട്ടുകള് കണ്ടെത്തി കേള്‍ക്കുമ്പോള് ആണ്. സ്ഥിരമായി ആശ്രയിക്കുന്നത് ഓണ്‍ലൈന് റേഡിയോ സൈറ്റുകളെ തന്നെ. ex.fm, grooveshark.com, 8tracks.com, MySpace.com (പുത്തന്, മികച്ചത്), trancearoundtheword.com (ഇപ്പോള് അപ്ഡേറ്റ് കുറവ്), soundcloud- ഇവയാണ് പ്രധാന ഓണ്‍ലൈന് ഇടങ്ങള്. 8tracks.com ന്റെ മൊബൈല് ആപ്പ് എല്ലാ സംഗീതപ്രേമികള്‍ക്കും ഒരു മുതല്‍ക്കൂട്ടാണ്.\nഇഷ്ടപെട്ട ഒരു ട്രാന്‍സ് പെട്ടെന്ന് ഓര്‍ത്താല് - God Is A Girl by Groove Coverage. എയര്‍വേവ് പുതിയതായി കേള്‍ക്കുന്നതാണ് (സോറി!) കേട്ടുനോക്കട്ടെ!\nAhamed Shibili February 23, 2014 at 8:48 PM\nവളരെ ശരിയാണ് , ഓണ്‍ലൈന് റേഡിയോ പുതിയ പലതും പരിചയപ്പെടാന് സഹായകമാണ് . God isaGirl ഒരു ട്രാന്‍സ് ട്രാക്ക് ആണെന്ന് തോന്നിയില്ല , ഡാന്‍സ് മ്യുസിക്ക് അല്ലെ ? . Talking about AIRWAVE , it instantly made meatrance fan .\nAli Puthuponnani February 24, 2014 at 1:45 PM\nഈ സംഭവത്തെ കുറിച്ച് (എയര് വേവ്) ഒന്നുമറിയില്ല. ഇതിലൂടെ അല്പ്പം അറിഞ്ഞു. നന്ദി ഷിബ് ലി. ഏതായാലും നി൯റെ വ൪ക്ക് കലക്കീട്ട്ണ്ട്. സുഖിപ്പിക്കുകയല്ല. കേള്ക്കാന് സുഖമുണ്ട് ,ഹരവും. സംതിങ് പ്രെഫഷണലി.\nAhamed Shibili February 27, 2014 at 11:31 AM\nനന്ദി അലിക്ക :)\najith February 24, 2014 at 8:42 PM\nAhamed Shibili February 27, 2014 at 11:33 AM\nAnwar Hussain March 12, 2014 at 1:49 PM\nപാശ്ചാത്യ സംഗീതം ഈ പാവത്തിന് അറിയില്ല.. എങ്കിലും ഇത് കേള്‍ക്കാന് ഒരു സുഖം...സംഗീതം അല്ലെ..അതിനു എന്ത് അതിര്?\nAhamed Shibili March 12, 2014 at 3:06 PM


മഹാരാഷ്ട്രയില് കൊവിഡ് കനക്കുന്നു; കൊവിഡ് സ്ഥിരീകരിച്ചത് 57,640 പേര്‍ക്ക് - Express Kerala\nമുംബൈ: മഹാരാഷ്ട്രയില് കൊവിഡ് ബാധ കനക്കുന്നു. ഇതുവരെയുള്ളതില് ഏറ്റവും ഉയര്‍ന്ന കണക്കാണ് രേഖപ്പെടുത്തിയിട്ടുള്ളത്. 57,640 പേര്‍ക്കാണ് ഇന്ന് മഹാരാഷ്ട്രയില് കൊവിഡ് ബാധ സ്ഥിരീകരിച്ചിരിക്കുന്നത്. 920 പേര് മരണപ്പെടുകയും ചെയ്തു. ഇതുവരെ റിപ്പോര്‍ട്ട് ചെയ്തതില് ഏറ്റവും ഉയര്‍ന്ന കണക്കാണ് ഇത്.\nമുംബൈയില് മാത്രം 3882 കൊവിഡ് കേസുകളാണ് റിപ്പോര്‍ട്ട് ചെയ്തത്. 77 പേര് മരണപെടുകയും ചെയ്തു. പൂനെയില് 9084 കേസുകളും 93 മരണങ്ങളുമാണ് റിപ്പോര്‍ട്ട് ചെയ്തത്. മഹാരാഷ്ട്ര, കര്‍ണാടക, ഉത്തര്‍പ്രദേശ്, ഗുജറാത്ത് അടക്കമുള്ള സംസ്ഥാനങ്ങളിലാണ് ഏറ്റവും കൂടുതല് മരണം റിപ്പോര്‍ട്ട് ചെയ്യുന്നത്.\nഇതേസമയം രാജ്യത്ത് പ്രതിദിന കൊവിഡ് രോഗികള് മൂന്നേമുക്കാല് ലക്ഷം കടന്നു. 24 മണിക്കൂറിനിടെ 3,82,315 പേര്‍ക്കാണ് രോഗം സ്ഥിരീകരിച്ചത്. 3780 പേര് മരിച്ചു. കഴിഞ്ഞ ദിവസം പ്രതിദിന കേസുകളുടെ എണ്ണത്തില് നേരിയ കുറവുണ്ടായിരുന്നെങ്കിലും പുതിയ കേസുകള് വീണ്ടും ആശങ്കയുണര്‍ത്തുന്നതാണ്.\nമഹാരാഷ്ട്രയില് ജൂണ് ഒന്ന് മുതല് ലോക്ക്ഡൗണില് ഇളവുകള്


ആരാണീ വിശുദ്ധർ? അറിഞ്ഞാൽ സ്വപ്‌നങ്ങൾക്ക് ചുറകുമുളയ്ക്കും! - sundayshalom\nആരാണീ വിശുദ്ധർ? അറിഞ്ഞാൽ സ്വപ്‌നങ്ങൾക്ക് ചുറകുമുളയ്ക്കും!\nആഗോള സഭ സകല വിശുദ്ധരുടെയേയും തിരുനാൾ (നവംബർ ഒന്ന്) ആഘോഷിക്കുമ്പോൾ റവ. ഡോ. റോയ് പാലാട്ടി സി.എം.ഐ പങ്കുവെക്കുന്ന ഈ മൂന്നു കാര്യങ്ങൾ, വിശുദ്ധരാകണമെന്ന് ഒരിക്കലെങ്കിലും ചിന്തിച്ചിട്ടുള്ളവരുടെ ആഗ്രഹങ്ങൾക്ക് പുതിയ പ്രതീക്ഷ പകരും.\nവിശുദ്ധിയെയും വിശുദ്ധരെയും ധ്യാനിക്കാൻ ആണ്ടുവട്ടത്തിൽ പ്രത്യേകം നൽകപ്പെട്ട ദിനമാണല്ലോ നവംബർ ഒന്ന്. പുണ്യചരിതരുടെ ഓർമ്മയാചരണമെന്നല്ലാതെ പ്രത്യേകമായൊന്നും അനുഭവപ്പെട്ടിട്ടില്ല. അതിലെണെ്ണപ്പടാൻ ആഗ്രഹിച്ചിട്ടുണ്ടോ എന്ന് ആത്മശോധന നടത്തിയാൽ, വല്ലപ്പോഴും എന്നു പറയുന്നതാകും ശരി. കാരണം ലളിതമാണ്. ലഭിക്കാനിടയില്ലാത്തത് ആഗ്രഹിച്ചാട്ടാവശ്യമില്ലല്ലോ എന്ന തോന്നൽ. എത്തിപ്പിടിക്കാൻ കഴിയാത്ത നക്ഷത്രങ്ങൾക്കായി ആശിക്കുന്നതല്ലേ വലിയ തെറ്റ്.\nവിശുദ്ധരെ പരിചയെടുത്തി തന്നിട്ടുള്ള പാ~ങ്ങളിലെല്ലാം അതിസ്വാഭാവികത ധാരാളമുണ്ടായിരുന്നു. ഉന്നതമായ വിശുദ്ധി, അപാരമായ എളിമ, ആഴമായ പാരസ്പര്യം, അവിഭക്തമായ സമർപ്പണം, കഠിനമായ താപസങ്ങൾ എന്നിങ്ങനെ പലതും പയറ്റിനോക്കി. പലതും കുറച്ചുകഴിഞ്ഞപ്പോൾ പറ്റില്ലെന്നു മനസ്സിലായി, വിട്ടുകളഞ്ഞു. മാത്രവുമല്ല, അനുകരണത്തിനിടയിൽ ഞാനെന്ന വ്യക്തി ഇല്ലാതാകുന്നതും പോലെ. കോവിഡു കാലത്ത് മാസ്‌ക് ആകാം, എല്ലാക്കാലത്തുമായാലോ!\nവിശുദ്ധിയെയും വിശുദ്ധരെയും കുറിച്ചുള്ള തെറ്റായ ധാരണകളാണ് അവരുടെ ജീവിതവഴിയെ നടക്കാൻ തടസ്സമാകുന്നതെന്ന് ഇപ്പോൾ മനസ്സിലാകുന്നുണ്ട്. മനുഷ്യപുത്രൻ ദൈവരാജ്യനിർമതിയിൽ തിരഞ്ഞെടുത്തത് മാലാഖമാരെയല്ല, നിരന്തരം വീണുപോകുന്ന, ചപലതകൾ ഏറെയുള്ള മനുഷ്യരെയാണ്. ഫ്രാൻസിസ് പാപ്പായുടെ രചനകൾ വിശുദ്ധിയിലേക്കുള്ള നമ്മുടെ വിളിക്ക് ആകർഷണം ഒരുപാട് കൂട്ടുന്നുണ്ട്.\nവിശുദ്ധരിൽ നമ്മുടെ ഭാവിയെ കാണണമെങ്കിൽ വിശുദ്ധി എന്താണെന്നറിയണം. അവരെ അങ്ങനെ ആക്കിത്തീർത്തതെന്താണെന്ന് ധ്യാനിക്കണം. അതിനുള്ള ശ്രമമാണ് ഇവിടെ നാം നടത്തുന്നത്.\nഅതിസ്വാഭാവികതയല്ല വിശുദ്ധി. ദൈവഹിതം നിറവേറ്റുന്നതാണ് വിശുദ്ധി. വളരെ സ്വാഭാവികമായ കാര്യങ്ങളെ ഏറെ ലാവണ്യത്തോടെ, ചങ്കുറപ്പോടെ കൈകാര്യം ചെയ്യുക. മറിയം അന്ന് കാനായിൽവച്ച് പറഞ്ഞത് ഓർക്കുക: അവൻ പറയുന്നത് ചെയ്യുക. അനേകം പേർ പലതും പറഞ്ഞിട്ടുണ്ടാകും. വീഞ്ഞുണ്ടാക്കുന്ന മാന്ത്രികച്ചരടുമായി അവിടെ ആരെങ്കിലുമൊക്കെ എത്തിയിട്ടുണ്ടാകും. മറ്റുള്ളവരുടെ ഹിതത്തിനൊപ്പം വളരാനും ഉയരാനും ശ്രമിച്ചാൽ നമ്മളാകെ തളർന്നുപോകും. എത്രകാലം\nപ്രകടനങ്ങളിൽ ജീവിതത്തിന്റെ താളങ്ങളെ തളച്ചിടാനാകും? മറ്റുള്ളവരുടെ ഇഷ്ടത്തിനനുസൃതം ആടുന്നതും പാടുന്നതുമല്ല വിശുദ്ധി. മറിച്ച്, അതിൽ പറയുന്നതു ചെയ്യുന്നതാണ്. ഫ്രാൻസിസ് പാപ്പ ഓർമ്മപ്പെടുത്തുന്നുണ്ട്: വിശുദ്ധരിൽ നിന്നു പഠിക്കാം. പക്ഷേ, അനുകരിക്കാൻ ശ്രമിച്ച് തളർന്നുപോകരുത്. കാരണം, നിങ്ങളെക്കുറിച്ചുള്ള ദൈവഹിതം മറ്റൊന്നാകാം.\nസ്വന്തം ഇഷ്ടാനിഷ്ടങ്ങളെ ബലിചെയ്ത് ദൈവത്തിന്റെ ഇഷ്ടം നിറവേറ്റുമ്പോൾ വിശുദ്ധരുണ്ടാകും. ഒരാത്മാവിന്റെ മൂല്യം നിശ്ചയിക്കുന്നത് അവർ ചെയ്യുന്ന പ്രവൃത്തിയുടെ വെളിച്ചത്തിലല്ല, അബ്ബായുടെ ഇഷ്ടം നിറവേറ്റിയോ എന്നതിലാണ്. പ്രവൃത്തികളുടെ വലുപ്പചെറുപ്പങ്ങൾ നമ്മെപ്പോലുള്ള കുറിയ മനുഷ്യരുടെ ചിന്തയുടെ പ്രശ്‌നമാണ്. അൾത്താര വണക്കത്തിന് ഉയർത്തട്ടെ വാഴ്ത്തപ്പെട്ട കാർലോ അക്യുറ്റിസിനെ ഓർക്കുക. പതിനഞ്ചു വയസ്സുകൊണ്ട് ദൈവഹിതം നിറവേറ്റി.\nകണ്ടോ? എല്ലാ ദിവസവും സ്‌കൂളിൽ പോവുകയും മടങ്ങുകയും ചെയ്യുമ്പോൾ സൈക്കിൾ നിറുത്തി, അയൽപക്കക്കാരോട് വിശേഷങ്ങൾ ചോദിക്കും, രോഗികളെ കാണും. ഉച്ചഭക്ഷണത്തിനായി കൊണ്ടുപോകുന്നതിൽ കുറച്ച് ബാക്കിവയ്ക്കും. മടങ്ങിവരുമ്പോൾ അത് പാവപ്പെട്ടവരുമായി പങ്കുവയ്ക്കും. പോക്കറ്റ്മണി കൂട്ടിവച്ച് അഭയാർത്ഥികളെ ശുശ്രൂഷിക്കുന്ന കപ്പൂച്ചിൻ ആശ്രമത്തിൽ കൊണ്ടുകൊടുക്കും. എല്ലാ ദിവസവും പള്ളിയിൽ പോകും. ദിവ്യകാരുണ്യത്തെ കാര്യമായി സ്‌നേഹിച്ചു. ദിവ്യകാരുണ്യ അത്ഭുതങ്ങൾ ഏതാനും ശേഖരിച്ച് അപ്‌ലോഡ് ചെയ്തു. രോഗം വന്നപ്പോൾ പരാതി പറയാതെ ദൈവഹിതമെന്ന് അറിഞ്ഞ് സഭയ്ക്കായി അർപ്പിച്ചു. ഒരാളെ വിശുദ്ധനെന്നു വിളിക്കാൻ ഇത്രയൊക്കെ മതിയോ?\nയാതൊരു അതിസ്വഭാവികതയുമില്ല. കളിച്ചും പാട്ടു പാടിയും ഇന്റർനെറ്റ് ഉപയോഗിച്ചും പയ്യൻ സ്വർഗം നേടിയതു കാണുക. അപ്പനും അമ്മയും അനിയനും നിൽക്കുന്ന വേദിയിൽ അവൻ ഉയർത്തപ്പെട്ടു. ദൈവഹിതം നിറവേറ്റാൻ പതിനഞ്ചു വർഷം ധാരാളം മതിയായിരുന്നു, കാർലോയ്ക്ക്. വിശുദ്ധരാകാൻ ഭയം വേണ്ട, ഇനിമുതൽ. കാരണം, അതൊന്നും നിങ്ങളിൽ നിന്ന് അപഹരിക്കില്ല. പ്രപഞ്ചത്തെ ആവൃതിയാക്കിയുള്ള ഒരു യാത്രയാണിത്.\nപാത്രം കഴുകിയും കുഞ്ഞിനെ കുളിപ്പിച്ചും രോഗിണിയായ അമ്മയെ പരിചരിച്ചും അപ്പന്റെ വിയർപ്പു തുടച്ചും ദൈവേഷ്ടം നിറവേറ്റുന്ന എത്രയോ വിശുദ്ധരുണ്ട് നമുക്കിടയിൽ. വിശുദ്ധ ഈഡിത് സ്റ്റെൻ പറയും: ‘ലോകത്തിൽ നിർണായകസ്ഥാനം വഹിക്കുന്ന ചിലരുടെ പേരുകൾ ചരിത്ര പുസ്തകം രേഖപ്പെടുത്തും. എന്നാൽ, ചരിത്രഗ്രന്ഥങ്ങളിൽ പതിയാത്ത എത്രയോ വ്യക്തികൾ ലോകത്തിന്റെ നിർണായകമാറ്റങ്ങൾക്കായി നിലകൊണ്ടിട്ടുണ്ട്. ദൈവം ഒരു നാളിൽ അതു വെളിവാക്കും.’\nഏതെങ്കിലുമൊരു കാര്യത്തിന് അമിതപ്രാധാന്യം കൽപ്പിക്കുന്നതല്ല വിശുദ്ധി. സമഗ്രതയാണത്. വിശുദ്ധിക്ക് ലൈംഗിക പരിശുദ്ധി എന്നു മാത്രം കൽപ്പിച്ചിരുന്ന കാലമുണ്ടായിരുന്നു. ഒരിക്കലും പരിക്കേൽക്കാത്ത, മറ്റൊരാളെയും പരിക്കേൽപ്പിക്കാത്ത ലൈംഗിക പരിശുദ്ധിയുണ്ടോ? നിങ്ങളുടെ ജീവിതയാത്രയിൽ ലോകം കരുതിവയ്ക്കുന്ന കരുണയില്ലാത്ത ക്ഷതങ്ങൾക്ക് ആത്യന്തികമായി നിങ്ങളുടെ പരിശുദ്ധിയെ തകർക്കാനാവില്ലെന്ന് ഓർക്കുക. പറക്കാനാകാത്തവിധം ഒരു കല്ലിലും നിങ്ങളെ കെട്ടിയിടാൻ, നിങ്ങളുടെ അനുവാദമില്ലാതെ, ഈ ഭൂമിയിൽ ഒരാൾക്കും കഴിയില്ല. മാത്രവുമല്ല, സ്വയം നഷ്ടെപ്പടാതെ ജനങ്ങളുടെ രാത്രികളിലേക്ക് അവരുടെ അന്ധകാരത്തിലേക്ക് ഇറങ്ങിച്ചെല്ലുന്നവരാണ് വിശുദ്ധരായ ഇടയന്മാരെന്ന് ഫ്രാൻസിസ് പാപ്പ ഓർമിപ്പിക്കുന്നു.\nഗതകാലങ്ങൾ ചിലരിലേൽപ്പിച്ച പരിക്കുകളെ മറികടക്കാൻ അവർ നടത്തുന്ന ശ്രമങ്ങളും അതിലെ കാർക്കശ്യവുമൊക്കെ വിശുദ്ധിയെക്കുറിച്ചുള്ള വളരെ അപക്വമായ ചിന്തകൾക്ക് വഴിതെളിച്ചിട്ടുണ്ട്. സ്വന്തം അമ്മയുടെ മുഖത്തുനോക്കിയാൽ പോലും പ്രലോഭനം തോന്നിയേക്കുമെന്നു കരുതി തലകുനിച്ച് മാത്രം നടന്നവരുണ്ട് ഇതിൽ. ലോകം മുഴുവൻ പാപമാകയാൽ ആശ്രമവാസത്തിൽ മാത്രം വിശുദ്ധി ദർശിച്ചവരുണ്ട്. ദൈവം ജഡം പൂണ്ട മണ്ണാണിതെന്നു നാം മറന്നു. ഈ ശരീരം അവന്റെ ആലയമാണെന്നും ധ്യാനിക്കാൻ പറ്റാതെ പോയി. തെറ്റായ ശരീരബോധം തെറ്റായ വിശുദ്ധ സങ്കൽപ്പങ്ങളെ വീരാരാധനയ്ക്ക് ഉപയോഗിക്കാൻ തുടങ്ങി. ഇതു നമ്മെ മടുപ്പിക്കും. നാം നാമായിത്തീരാതെ മറ്റുള്ളവരായിത്തീരാൻ എത്ര പണിെപ്പട്ടാലും നമുക്കതിനു കഴിയില്ലെന്നു മാത്രമല്ല, നാമെന്ന വിശുദ്ധ പാത്രത്തിൽ പൂജയൊരുക്കാൻ നമുക്കാവുകയുമില്ല.\nസ്‌നേഹമാണ് വിശുദ്ധി. അത് ഒരു അവയവബദ്ധമല്ല, പ്രാണബദ്ധമാണ്. നിങ്ങൾ എന്തിനെ സ്‌നേഹിക്കുന്നുവോ, നിങ്ങളുടെ ഭാവനയെ അതു കൈവശമാക്കും. അതു സകലതിനെയും ബാധിക്കും. പ്രഭാതത്തിൽ എഴുന്നേൽക്കുമ്പോൾ, സായാഹ്നത്തിൽ വിശ്രമിക്കുമ്പോൾ, നിശയിലെ സ്വപ്‌നങ്ങളിൽ, നിങ്ങളുടെ വായനകളിൽ, കാഴ്ചകളിൽ, ചാറ്റിങ്ങിെലല്ലാം ആ സ്‌നേഹിക്കുന്നവ കടന്നുവരും. കാരണം, അത് പ്രാണനാണ്. മഞ്ഞുപോലെ നിർമലവും കാശനീലിമപോലെ സ്വച്ഛവുമായ സ്‌നേഹന്ധങ്ങളിലേക്കുള്ള യാത്രയാണ് വിശുദ്ധി.\n‘ആഹ്ലാദിച്ചാനന്ദിപ്പിൻ’ എന്നാണ് വിശുദ്ധിയെക്കുറിച്ചുള്ള പ്രബോധനത്തിന് ഫ്രാൻസിസ് പാപ്പ തലക്കെട്ടു നൽകിയിരിക്കുന്നത്. സന്തോഷം തല്ലിക്കെടുത്തുകയല്ല, പൂർണമാക്കുകയാണ് വിശുദ്ധി. നിങ്ങൾ യഥാർത്ഥത്തിൽ അന്വേഷിക്കുന്ന സന്തോഷത്തിന്, നിങ്ങൾക്ക് അനുഭവിക്കാൻ അവകാശമുള്ള സന്തോഷത്തിന് ഒരു പേരുണ്ട്, മുഖവുമുണ്ട്: നസ്രായനായ ക്രിസ്തു.\nവലിയ കാര്യങ്ങൾ ചെയ്യുന്നതല്ല വിശുദ്ധി. വലിയ ചക്രവാളത്തിൽ നിയോഗങ്ങളെ കാണുമ്പോഴും എളിയശ്രമങ്ങളിൽ ബോധപൂർവ്വം ഏർെപ്പടുക. വിശുദ്ധ ജോൺ ഇരുപത്തിമൂന്നാമൻ പാപ്പ പറയുന്നുണ്ട്, എല്ലാം കാണുക; വളരെയധികം ചെയ്തു കൂട്ടുക എന്ന ശ്രമത്തിൽ നിന്നും കണെ്ണടുക്കുക. കുറച്ചുമാത്രം തിരുത്താൻ ശ്രമിക്കുക. നിങ്ങൾക്കു വിശുദ്ധരാകാം. ഈ ശ്രമം നാം തുടങ്ങേണ്ടത് ഇന്നാണ്. മരിച്ചശേഷം ആരും വിശുദ്ധരാകുന്നില്ല, ജീവിച്ചത് പ്രഖ്യാപിക്കുന്നുവെന്നേയുള്ളൂ. ഇന്നിൽ വിശുദ്ധരാകാം നമുക്ക്, കഴിയുന്നിടത്തോളം ചുവടുകൾ മുന്നോട്ടുവച്ച്. ഓരോ നിമിഷവും കുറ്റമറ്റതാകുമ്പോൾ വലിയ ചുവടിനെച്ചൊല്ലി ഭാരപ്പെടേണ്ടതില്ല.\nവിയറ്റ്‌നാം മതപീഡനകാലത്ത് ജയിൽവാസം നടത്തേണ്ടിവന്ന ആർച്ചുബിഷപ്പ് വാൻത്വാനെ ഓർമ്മ വരുന്നു. ജയിലിലെ മിക്കവാറും മനുഷ്യർ സ്വാതന്ത്ര്യത്തിന്റെ ഭാവിയെ നോക്കി ജീവിക്കുന്നു. എന്നാൽ, അദ്ദേഹം പറയുന്നു, ‘ഞാൻ ഇന്നിനെ നോക്കി ജീവിക്കാൻ തുടങ്ങി. ജയിലിലെ ഓരോ ദിവസവും സ്വാതന്ത്ര്യത്തിലെ ആയിരം ശരത്കാലത്തിന്റെ മൂല്യമുള്ളതാണ് എന്ന പഴമൊഴി ഓർത്തു. ഞാൻ ചിന്തിച്ചു: എനിക്ക് യാഥാർത്ഥ്യത്തെ അഭിമുഖീകരിക്കണം. ജയിലിലാണ് ഞാൻ. മറ്റൊരു ഭാവി വന്നുചേരണമെന്നില്ല. ഉറപ്പായും വന്നുചേരാനിടയുള്ളത് മരണം മാത്രം. അതുകൊണ്ട്, അസാധാരണസ്‌നേഹത്തിൽ ഇവിടെ സാധാരണ പ്രവൃത്തികൾ ഞാൻ ചെയ്യും. ഭാവിക്കായി ഞാൻ കാത്തുനിൽക്കുന്നില്ല. വർത്തമാനകാലത്തു ഞാൻ ജീവിക്കും. അതിനെ സ്‌നേഹം കൊണ്ടു നിറയ്ക്കും.’ എത്ര മനോഹരമാണീ വിചാരം. വർത്തമാനകാലം നിങ്ങളുടെ വരുതിക്കുള്ളിലാണ്. അതിനെ, സ്‌നേഹപൂർവം ഉപയോഗിക്കുക.\nജീവിതത്തിന്റെ വിരുന്നുമേശയിൽ ദൈവം വിളമ്പിതരുന്നവയെ സ്‌നേഹപൂർവ്വം സ്വീകരിച്ച് വിശുദ്ധരാകാം നമുക്ക്. ഭക്ഷണം കഴിച്ചും കഴിക്കാതെയും വിശുദ്ധരാകാം. സ്‌നേഹമല്ലേ പരിശുദ്ധി. ഗാഢമായി സ്‌നേഹിക്കാം, എപ്പോഴും.


ഹൃദയാഘാതമല്ല ഹൃദയസ്തംഭനം... അറിഞ്ഞിരുന്നാൽ ഒരു ജീവനാണ് രക്ഷപ്പെടുക; സെക്കൻഡ് ഒപ്പീനിയനിൻ ഡോ ഷിംന | What is the difference between Cardiac Arrest and Heart Attack? Dr Shiman Azeez writes in Second Opinion - Malayalam Oneindia\n19 min ago 'പൊട്ടനെ ചട്ടന് ചതിച്ചാല് ചട്ടനെ ദൈവം ചതിക്കും' മഞ്ജുവാര്യര്‍ക്ക് പക്വത വേണമെന്ന് ആദിത്യന് ജയന്\n20 min ago വട്ടിയൂര്‍ക്കാവില് ജയം ഉറപ്പിച്ച് വികെ പ്രശാന്ത്, എത്ര വോട്ടിന് ജയിക്കും?സിപിഎം കണക്ക് ഇങ്ങനെ\n35 min ago പ്രസവവേദനയോട് മല്ലിട്ട് തൊഴിലാളി സ്ത്രീ; ചികിത്സിക്കാതെ തിരിച്ചയച്ച് സർക്കാർ ആശുപത്രി ജീവനക്കാർ!\nUpdated: Tue, May 8, 2018, 13:41 [IST]\nഹൃദയ സംബന്ധിയായ അസുഖങ്ങള് ഒരുപാടുണ്ട് ഇക്കാലത്ത്. പലപ്പോഴും ആളുകള് ഹൃദയാഘാതവും ഹൃദയസ്തംഭനവും ഒന്നാണെന്ന് തെറ്റിദ്ധരിക്കാറുണ്ട്. എന്നാല് സംഗതി അങ്ങനെയല്ല. ഹൃദയത്തെ സംബന്ധിച്ചാണ് ഇത്തവണ ഡോ ഷിംന അസീസ് തന്‍റെ ഫേസ്ബുക്ക് പംക്തിയായ സെക്കന്‍ഡ് ഒപ്പീനിയനില് എഴുതുന്നത്. തുടര്‍ന്ന് വായിക്കാം...\n'ഹൃദയം' എന്നൊരു വാക്ക് എവിടെയെങ്കിലും ഫിറ്റ് ചെയ്യാത്ത പ്രണയഗാനങ്ങൾ കുറവാണ്. ശരീരത്തിലേക്ക് മുഴുവൻ രക്തമെത്തിക്കുന്ന ധർമ്മമുള്ള ഈ പമ്പ് പണിമുടക്കുന്നതിനെ ഹൃദയാഘാതം എന്നും ഹൃദയസ്‌തംഭനം എന്നും നമ്മൾ മാറി മാറി വിളിക്കാറുണ്ട്. സത്യത്തിൽ കാർഡിയാക് അറസ്‌റ്റെന്നും ഹാർട്ട് അറ്റാക്കെന്നും ആംഗലേയത്തിൽ വിളിക്കപ്പെടുന്ന ഈ രണ്ട് സംഗതികളും വെവ്വേറെയാണെന്ന് നിങ്ങൾക്ക് അറിയാമോ? ഇതിന് ഒരു സഹജീവിയെ സഹായിക്കുന്ന വകുപ്പിൽ നമുക്ക് എന്ത് പ്രതിവിധി ചെയ്യാനാകുമെന്ന് അറിയാമോ? ആ കഥ വിവരിക്കുന്ന വകയിൽ #SecondOpinion ഇരുപത്തഞ്ചാം ലക്കം നമുക്ക് ഹൃദയത്തോട് ചേർത്തുവെക്കാം.\nഹൃദയാഘാതം അഥവാ ഹാർട്ട് അറ്റാക്ക് ഹൃദയത്തിലെ രക്‌തക്കുഴലുകളിൽ രക്‌തയോട്ടത്തിന് തടസ്സം വന്ന് ഹൃദയപേശികൾക്ക് രക്‌തം ലഭിക്കാതാകുമ്പോൾ സംഭവിക്കുന്നതാണ്. ഹൃദയപേശികൾ രക്‌തം ലഭിക്കാതെ പട്ടിണി കിടക്കുമ്പോൾ എത്ര സമയം രക്‌തം തടസ്സപ്പെടുന്നോ, അത്രയും ആഘാതം ഉണ്ടാകാം. രക്‌തമൊഴുക്ക് പുനസ്‌ഥാപിച്ചാൽ രോഗിയെ സുഗമമായി രക്ഷിക്കാനുമാകും. നെഞ്ചിൽ നിന്ന് ഇടത് കൈയിലേക്ക് വരുന്ന വേദന എന്ന് പൊതുവേ പറയുമെങ്കിലും, പൊക്കിളിനും താടിയെല്ലിനും ഇടയ്‌ക്കുള്ള ഏത് വേദനയും ഹൃദയത്തിന്റെ വേദനയായിരിക്കാം. ഇത് തന്നെയാണ് പ്രധാനലക്ഷണം. ശ്വാസതടസം, വിയർപ്പ്, കിതപ്പ് തുടങ്ങിയവയും ഹൃദയാഘാതലക്ഷണങ്ങളാകാം. എത്രയും പെട്ടെന്ന് ആശുപത്രിയിലെത്തിച്ചാൽ രോഗി രക്ഷപ്പെടാനുള്ള സാധ്യത കൂടുതലാണ്. ഈ അവസ്‌ഥ സംഭവിക്കുന്നത് ഹൃദയത്തിന്റെ ഏത് ഭാഗത്തെ പേശികൾക്കാണ് എന്നതിനനുസരിച്ച് ഹൃദയാഘാതം കാരണമായി ഹൃദയസംതംഭനം ഉണ്ടാകാം.\nഹൃദയസ്‌തംഭനം എന്ന കാർഡിയാക് അറസ്‌റ്റ് ഹൃദയത്തിൽ ഒറ്റയടിക്കുണ്ടാകുന്ന പവർകട്ടാണ്. മിനിറ്റിൽ ഏകദേശം 72 തവണ (60-100 മിടിപ്പ്/മിനിറ്റ് നോർമലാണ്) മിടിക്കുന്ന ഹൃദയതാളം ക്രമീകരിക്കുന്നത് ഹൃദയത്തിലെ ഇലക്‌ട്രിക്കൽ സർക്യൂട്ടാണ്. ഈ സർക്യൂട്ട് നിലയ്‌ക്കുന്നത് സെക്കന്റുകളാണെങ്കിൽ പോലും മരണം സുനിശ്‌ചിതം. രോഗി പെട്ടെന്ന് ബോധം കെട്ട് വീഴും, കുറച്ച് തവണ ശ്വാസമെടുക്കാനുള്ള വളരെ പ്രയത്‌നിച്ചുള്ള ശ്രമമുണ്ടായേക്കും, മരിക്കും. ഈ അവസരത്തിലാണ് CPR- Cardio Pulmonary Resuscitation പ്രസക്‌തമാകുന്നത്. രോഗിയെ ആശുപത്രിയിൽ എത്തിക്കുന്നത് വരെയുള്ള സമയത്ത് നെഞ്ചിന്റെ മദ്ധ്യഭാഗത്തായി തുടർച്ചയായി മർദ്ദം ഏൽപ്പിക്കുന്നത് വഴി ഹൃദയത്തിന്റെ പമ്പിംഗ് പ്രവർത്തനം തുടരാനായേക്കും.\nകുഴഞ്ഞ് വീഴുന്ന ആൾക്ക് പൾസ് ഇല്ല, ശ്വാസമെടുക്കുന്നില്ല എന്ന് തോന്നിയാൽ ഉടനടി സിപിആർ തുടങ്ങണം. ആശുപത്രിയിലേക്കെത്താനുള്ള വാഹനം എത്താൻ വൈകുകയോ മറ്റെന്ത് കാരണമായാലും ഇങ്ങനെ ചെയ്തു കൊണ്ടിരിക്കുന്നത് ജീവൻ രക്ഷിച്ചേക്കാം.\nരോഗിയെ സുരക്ഷിതമായ പരന്ന പ്രതലത്തിൽ കിടത്തി അദ്ദേഹത്തിന് ശ്വാസമെടുക്കുന്ന വഴിയിൽ തടസ്സമായി വായിൽ ഛർദ്ദിലോ മറ്റു സ്രവങ്ങളോ ഉണ്ടെങ്കിൽ ഒരു കർച്ചീഫ് വിരലിൽ ചുറ്റി തുടച്ചെടുക്കുക.ശ്വാസവും മിടിപ്പുമില്ലേ എന്ന് നോക്കി, ഇല്ലെങ്കിൽ ഇനി പറയുന്ന കാര്യങ്ങൾ ചെയ്യുക. ഒന്നിലേറെ പേരുണ്ടെങ്കിൽ ഒരാൾ തലയുടെ ഒരു വശത്തും ഒരാൾ നെഞ്ചിന്റെ ഭാഗത്തും  നിൽക്കുക. കഴുത്തിന് നടുവിൽ നിന്ന് നേരെ താഴേക്ക് പോകുമ്പോൾ തൊടാൻ സാധിക്കുന്ന പലകയെല്ലിന് (sternum) തൊട്ട് താഴെ, രണ്ട് മുലക്കണ്ണുകൾക്കിടയിലെ ദൂരത്തിന്റെ പകുതിയിലാണ് CPR ചെയ്യേണ്ട സ്‌ഥലം. ആദ്യത്തെയാൾ ഒരു കൈപ്പത്തിയുടെ 'മടമ്പ്' ഭാഗം നെഞ്ചിന്റെ മധ്യഭാഗത്ത് വെച്ച് അതിന് മീതെ മറുകൈ വെച്ച് കൈമുട്ട് വളയാതെ ഇരുന്ന് 30 തവണ2ഇഞ്ച് താഴ്‌ചയിൽ അമർത്തുക.\nശേഷം അടുത്തയാൾ, താടിയെല്ല് മേലേക്ക് ഉയർത്തി, താടിയിലമർത്തി വായ തുറന്ന ശേഷം നെഞ്ചിൽ നോക്കി രണ്ട് തവണ കൃത്രിമശ്വാസം നൽകുക. ഈ നേരത്ത് നെഞ്ചിൽ വായു കയറുന്നുണ്ടോ എന്ന് നോക്കി ഉറപ്പ് വരുത്തണം. ഇങ്ങനെ മൂന്നാവർത്തി (30:2 × 3) കഴിഞ്ഞ് പൾസ് വന്നോ എന്ന് നോക്കണം. ഇല്ലെങ്കിൽ ഡിഫിബ്രേറ്റർ ഉപയോഗിച്ച് ഷോക്ക് നൽകേണ്ടി വന്നേക്കാം. ഡി ഫിബ് ലഭ്യമാണെങ്കിലും അല്ലെങ്കിലും CPR തുടർന്ന് കൊണ്ട് തന്നെ രോഗിയെ ആശുപത്രിയിലേക്ക് മാറ്റുക.\nഒരു വയസ്സ് മുതൽ മേലേക്ക് പ്രായമുള്ളവർക്ക് ഇത് തന്നെയാണ് രീതി. അതിന് താഴെയുള്ള കുഞ്ഞിന് ചൂണ്ടുവിരലും നടുവിരലും കൊണ്ട് ഇതേ സ്‌ഥാനത്ത് അമർത്തുന്നതാണ് രീതി. കൃത്യമായ വീഡിയോകൾ ഓൺലൈനിൽ ലഭ്യമാണ്. ഏതൊരാളും പഠിച്ചിരിക്കണം. ഒരവസരം വന്ന് ചെയ്യേണ്ടി വന്നാൽ സമചിത്തതയോടെ ചെയ്യുകയും വേണം...\nപ്രാഥമികശുശ്രൂഷ അറിയേണ്ടത് നമ്മുടെ ഏവരുടേയും കടമയാണ്...\nഇത്രയേ ഉള്ളൂ കാര്യം!\nവാൽക്കഷ്‌ണം: ചിലരെങ്കിലും കരുതുന്നത് പോലെ ഹൃദയത്തിൽ കൊഴുപ്പടിഞ്ഞ് രക്‌തം മുന്നോട്ട് സുഗമമായി ചലിക്കാത്തതിന്റെ മറുപേരല്ല ഹാർട്ട് ബ്ലോക്ക്. മറിച്ച്, ഹൃദയത്തിന്റെ മേലേ വലതു കോണിൽ നിന്ന് അതിന്റെ അധോലോകം വരെയുള്ള കറന്റ് സപ്ലൈക്ക് എവിടെയെങ്കിലും കുറവ് വരുന്നതിനെയാണ് ബ്ലോക്കെന്ന് പറയുന്നത്. അത് പല ഡിഗ്രിയിൽ വരികയും ചെയ്യാം. നല്ല മൂത്ത ഡിഗ്രിയിൽ വന്നാൽ രോഗി ചരിത്രമാകാനുള്ള സാധ്യത വളരെ കൂടുതലാണ്. ഇതാണ് ഇസിജി കാണുമ്പോൾ ഡോക്‌ടർ പറയുന്ന ബ്ലോക്ക്. അല്ല, ഈ കറന്റ് അളക്കുന്ന മെഷീനാണല്ലോ ഇലക്‌ട്രോകാർഡിയോഗ്രാം എന്ന ഇസിജി. അപ്പോ, ഇനി തൊട്ട് ബ്ലോക്കെന്ന് കേൾക്കുമ്പോ വെള്ളത്തിന്റെ വഴി തടയുന്ന വല്ല്യോരു കല്ലിനെ ഓർക്കുമോ അതോ വോൾട്ടേജ് കുറഞ്ഞിട്ട് നേരെചൊവ്വേ വർക്ക് ചെയ്യാതെ വെള്ളംകുടി മുട്ടിക്കുന്ന ചിലപ്പോൾ മൊത്തം സപ്ലൈ അടിച്ചുപോകാൻ കാരണമായേക്കാവുന്ന മോട്ടോർ പമ്പിനെ ഓർക്കുമോ? അത്രേള്ളൂ കാര്യം.\nഷിംന അസീസിന്റെ ഫേസ്ബുക്ക് പോസ്റ്റ് വായിക്കാം....\nഅമ്മയുടെ മരണ വാര്‍ത്തയറിഞ്ഞ് പ്രവാസി മലയാളി ഹൃദയംപൊട്ടി മരിച്ചു\nheart attack cardiac arrest dr shimna azeez doctor heart facebook ഹൃദയാഘാതം ഡോ ഷിംന അസീസ് ഡോക്ടര് ഹൃദയം\nWhat is the difference between Cardiac Arrest and Heart Attack? Dr Shiman Azeez writes in Second Opinion


ഈ വര്‍ഷത്തെ അവസാന മാസം 12 രാശിക്കാര്‍ക്കും ഫലങ്ങള് ഇങ്ങനെ | December 2021 Monthly Horoscope In Malayalam - Malayalam BoldSky\nബിസിനസിലും ജോലിയിലും നേട്ടം ഇന്ന് ഈ രാശിക്കാര്‍ക്ക്; രാശിഫലം\n6 min ago ആമസോണ് സെയില് 2022: പ്രീമിയം ഹോം ഫര്‍ണിഷിംഗ് ഉല്‍പ്പന്നങ്ങള്‍ക്ക് 80% വരെ കിഴിവ്\n28 min ago തൊലിപ്പുറത്തുണ്ടാവും ലക്ഷണങ്ങള് കരുതിയിരിക്കണം: കൊവിഡ് ഇങ്ങനേയും\n52 min ago ആവിപിടിത്തം ശരിയായി ചെയ്താല് കോവിഡും അടുക്കില്ല; ഇതാണ് ഗുണം\n1 hr ago ശുക്രന് ധനു രാശിയില് നേര്‍രേഖയില്; ഗുണദോഷ ഫലങ്ങള് ഇപ്രകാരം\nNews സംസ്ഥാനത്ത്4ജില്ലകൾ കൂടി സി കാറ്റഗറിയിൽ; കടുത്ത നിയന്ത്രണങ്ങൾ ഏർപ്പെടുത്തും\nMovies ഉമ്മയ്ക്ക് സുഖമല്ലേ? അശ്ലീല കമന്റിട്ട യുവാവിനോട് സുബി; വൈറലായി മറുപടി\nTechnology ഈ വർഷവും സ്മാർട്ട്ഫോണുകൾക്ക് വില കൂടും, ചിപ്പ് ക്ഷാമം രൂക്ഷമാകുമെന്നും റിപ്പോർട്ട്\nSports IND vs WI: ഇന്ത്യയോടു മുട്ടാന് പൊള്ളാര്‍ഡിന്റെ വിന്‍ഡീസ്, ഏകദിന ടീം പ്രഖ്യാപിച്ചു\nFinance പലിശ നിരക്കൊക്കെ മാറിയേക്കാം; ഇനി ബാങ്ക് ഓഹരികളാണോ സുരക്ഷിതം? ഇതാ സര്‍വേ ഫലം\nAutomobiles 2022 Baleno-യുടെ പ്രൊഡക്ഷന് ആരംഭിച്ച് Maruti; ആദ്യ യൂണിറ്റിന്റെ ചിത്രങ്ങള് പുറത്ത്\nTravel വെനീസിലേക്ക് പോയാലോ... നഗരത്തിന് ആളുകളെ വേണം... നമുക്ക് കാഴ്ചകള് കണ്ട് ജോലിയും ചെയ്യാം\nഈ വര്‍ഷത്തെ അവസാന മാസം 12 രാശിക്കാര്‍ക്കും ഫലങ്ങള് ഇങ്ങനെ\n| Published: Monday, November 29, 2021, 11:59 [IST]\nഈ വര്‍ഷത്തെ അവസാന മാസമാണ് ഡിസംബര്. അതുകൊണ്ട് തന്നെ അവസാന മാസഫലത്തില് നിങ്ങള് അറിഞ്ഞിരിക്കേണ്ട ചില മാറ്റങ്ങള് ഉണ്ട്. ഓരോ രാശിക്കാരിലും ഉണ്ടാവുന്ന മാറ്റങ്ങളില് എന്തൊക്കെയാണ് നിങ്ങള് അറിഞ്ഞിരിക്കേണ്ടത് എന്ന് നോക്കാവുന്നതാണ്. 12 രാശിക്കാരുടേയും മാറ്റങ്ങള് എന്തൊക്കെയെന്ന് നോക്കാവുന്നതാണ്.\nAries Horoscope 2022: മേടം രാശി 2022 വര്‍ഷഫലം; സാമ്പത്തികവും, പ്രണയവും ജോലിയും ഇപ്രകാരം\nഡിസംബര് മാസത്തില് എന്തൊക്കെയാണ് ഓരോ രാശിക്കാരിലും ഉണ്ടാവുന്ന മാറ്റങ്ങള് എന്ന് നമുക്ക് നോക്കാവുന്നതാണ്. 2021-ലെ അവസാന മാസമാണ് ഡിസംബര്. ഈ മാസത്തില് എന്തൊക്കെയാണ് നിങ്ങള് അറിഞ്ഞിരിക്കേണ്ട കാര്യങ്ങള് എന്ന് നോക്കാവുന്നതാണ്.\nമേടം രാശി (മാര്‍ച്ച് 20 മുതല് ഏപ്രില് 18 വരെ):\nമേടം രാശിക്കാര്‍ക്ക് വരാനിരിക്കുന്ന മാസം സന്തോഷകരവും വിജയകരവുമാണ്. 21-ാം തീയതി മുതല് ആരോഗ്യം കൂടുതല് പ്രശ്‌നത്തിലാവും എന്നത് ശരിയാണ്. എന്നാലും ഊര്‍ജനിലകള് മെച്ചപ്പെടും. എന്നിരുന്നാലും, നിങ്ങളുടെ ബാഹ്യ ജീവിതത്തിലും ലക്ഷ്യങ്ങളിലും നിങ്ങള് വിജയിക്കുന്നുണ്ട്. 21-ന് നിങ്ങളുടെ കരിയര് മികച്ചതാവുന്നു. ബന്ധങ്ങളില് മികച്ച അവസ്ഥയുണ്ടാവുന്നു. 19ന് ശേഷം പ്രധാനപ്പെട്ട കാര്യങ്ങളില് പ്രത്യേകിച്ച് പ്രണയ കാര്യങ്ങളില് തീരുമാനങ്ങള് എടുക്കുന്നത് ഒഴിവാക്കാന് ശ്രമിക്കുക. സാമ്പത്തിക ജീവിതത്തിലും അല്‍പം ശ്രദ്ധിക്കണം. വരുമാനം സാധാരണയേക്കാള് മന്ദഗതിയിലായിരിക്കാം. പക്ഷേ കാലതാമസങ്ങളും തകരാറുകളും നിങ്ങളില് കൂടുതല് പ്രശ്‌നങ്ങള് ഉണ്ടാക്കുന്നു. 19 മുതല് പ്രധാനപ്പെട്ട വാങ്ങലുകളോ നിക്ഷേപങ്ങളോ ഒഴിവാക്കുന്നതിന് ശ്രദ്ധിക്കണം.\nഇടവം രാശി (ഏപ്രില് 19 മുതല് മെയ് 19 വരെ):\nനിങ്ങളുടെ ജാതകത്തിന്റെ അധിപനായ ശുക്രന് ഒക്ടോബര് 11 മുതല് അല്‍പം പ്രശ്‌നത്തിലായിരിക്കും. ഡിസംബര് 7-ാം തീയതി വരെ ഈ നിലയില് തുടരുന്നു. കഴിഞ്ഞ കുറച്ച് മാസങ്ങളായി നിങ്ങള് നിങ്ങളുടെ സാധാരണ സര്‍ക്കിളുകള്‍ക്ക് പുറത്ത് നീങ്ങുകയാണ്, പ്രത്യേകിച്ച് ആരോഗ്യം, ജോലി കാര്യങ്ങളില് അല്‍പം ശ്രദ്ധിക്കണം. ജോലി ഉത്തരവാദിത്തങ്ങള് നിങ്ങളെ നിങ്ങളുടെ കംഫര്‍ട്ട് സോണില് നിന്ന് പുറത്തായിരിക്കും. ആരോഗ്യത്തിന്റെ കാര്യത്തില് ശ്രദ്ധിക്കണം. എങ്കിലും 21-ന് സൂര്യന് മകരരാശിയിലേക്ക് പ്രവേശിക്കുമ്പോള് അവര് കൂടുതല് മെച്ചപ്പെടും, 30-ന് വ്യാഴം കുംഭം വിടുമ്പോള് ആരോഗ്യം മെച്ചപ്പെടും.\nമിഥുനം രാശി (മെയ് 20 മുതല് ജൂണ് 20 വരെ):\nമിഥുനം രാശിക്കാര്‍ക്ക് ഈ മാസം പ്രണയ ജീവിതത്തില് വളരെയധികം ശ്രദ്ധ ചെലുത്തുന്നത് നല്ലതാണ്. ഗ്രഹണത്തില് പലപ്പോഴും മിഥുനം രാശിക്കാര് മികച്ചതായിരിക്കും.ഗ്രഹണം ഈ ബന്ധങ്ങളുടെ ഗുണനിലവാരം പരിശോധിക്കും. എങ്കിലും അല്‍പം ശ്രദ്ധിക്കേണ്ടതാണ്. ഈ സൂര്യഗ്രഹണം നിങ്ങളെ ശക്തമായി ബാധിക്കുന്നു. ഇത് നിങ്ങളുടെ ജാതകത്തിന്റെ അധിപനായ ബുധനെ ബാധിക്കുന്നു, അതിനാല് ഇത് ശരീരത്തിലെ വിഷാംശം അല്ലെങ്കില് ശരീരത്തില് വിചിത്രമായ സംവേദനങ്ങള് ഉണ്ടാവുന്നതിനുള്ള സാധ്യതയുണ്ട്. സാമ്പത്തിക കാര്യങ്ങളില് മികച്ച അവസ്ഥയുണ്ടാവുന്നു. എങ്കിലും അല്‍പം ശ്രദ്ധിക്കേണ്ടതാണ്. ഇത്തരം കാര്യങ്ങള് നിസ്സാരമാക്കരുത്.\nകര്‍ക്കിടകം രാശി (ജൂണ് 21 മുതല് ജൂലൈ 21 വരെ):\nജോലിയിലൂടെയും സേവനത്തിലൂടെയും സമ്പാദിക്കാനുള്ള മാസമാണിത്. ധനകാര്യത്തില് ഭാഗ്യമുണ്ട്, പക്ഷേ നിങ്ങള് അതിനായി വളരെയധികം പ്രവര്‍ത്തിക്കേണ്ടി വരുന്നുണ്ട്. 21-ന് നിങ്ങളുടെ സാമ്പത്തിക ഗ്രഹം മകരം രാശിയിലേക്ക് നീങ്ങുന്നു. 21നു ശേഷം ആരോഗ്യകാര്യത്തില് അല്‍പം ശ്രദ്ധ വേണം. ഗുരുതരമായ ഒന്നും സംഭവിക്കുന്നില്ല എങ്കിലും ശ്രദ്ധിക്കേണ്ടതാണ്. ഹ്രസ്വകാല ഗ്രഹങ്ങള് മൂലമുണ്ടാകുന്ന ഹ്രസ്വകാല സമ്മര്‍ദ്ദം മാത്രമാണ്. മികച്ച പ്രണയാനുഭവങ്ങള് ഉണ്ടാവുന്നു. ആരോഗ്യത്തിന്റെ കാര്യത്തില് അതീവ ശ്രദ്ധ കര്‍ക്കിടകം രാശിക്കാര് നല്‍കേണ്ട മാസമാണ് ഡിസംബര്.\nചിങ്ങം രാശി (ജൂലൈ 22 മുതല് ഓഗസ്റ്റ് 21 വരെ):\nചിങ്ങം രാശിക്കാര്‍ക്ക് മികച്ച മാസമായിരിക്കും. ഈ ഗ്രഹണം നിങ്ങളുടെ അഞ്ചാമത്തെ ഭാവത്തില് ആണ് സംഭവിക്കുന്നത്. അതിനാല് നിങ്ങളുടെ ജീവിതത്തിലെ മാറ്റം പലപ്പോഴും കുട്ടികളിലും മാറ്റങ്ങള് വരുത്തുന്നു. പങ്കാളികളില് ലൈംഗിക ഉണര്‍വ് ഉണ്ടാകുന്നു, വിവാഹ കാര്യത്തില് തീരുമാനമാവുന്ന മാസമാണ്. ഗ്രഹണ കാലയളവില് തീര്‍ക്കാന് ആവാത്ത ജോലി ഏറ്റെടുക്കുകയും അവര് അത് എളുപ്പത്തില് പൂര്‍ത്തിയാക്കുകയും ചെയ്യുന്നുണ്ട്. ഡിസംബര് 19-ന് മികച്ച തൊഴിലവസരങ്ങള് നിങ്ങളെ തേടി വരുന്നു. ആരോഗ്യത്തിന്റെ കാര്യത്തില് അല്‍പം ശ്രദ്ധിക്കേണ്ടതാണ്. നിങ്ങളുടെ ജീവിതത്തില് എടുക്കേണ്ട സുപ്രധാന തീരുമാനങ്ങള് എടുക്കേണ്ട അവസ്ഥയാണ്.\nകന്നി രാശി (ഓഗസ്റ്റ് 22 മുതല് സെപ്റ്റംബര് 21 വരെ):\nഈ വര്‍ഷത്തെ അവസാന ഗ്രഹണം ഡിസംബര്4ന് സംഭവിക്കുന്നു. നിങ്ങളുടെ വീടിന്റെയും കുടുംബത്തിന്റെയും നാലാമത്തെ ഭാവത്തില് സംഭവിക്കുന്ന സൂര്യഗ്രഹണമാണിത്. നിങ്ങളുടെ ജാതകത്തിന്റെ അധിപനായ ബുധനെയും ബാധിക്കുന്നുണ്ട്. ഗ്രഹണം ഇവരെ വളരെയധികം ബാധിക്കുന്നുണ്ട്. നവംബര് 22 മുതല് ആരോഗ്യം കൂടുതല് പ്രശ്‌നങ്ങളുണ്ട്. 21-ന് ശേഷം ആരോഗ്യനിലയില് കാര്യമായ പുരോഗതിയുണ്ടാവുന്നുണ്ട്. ആരോഗ്യത്തിന്റെ കാര്യത്തില് വളരെയധികം ശ്രദ്ധിക്കേണ്ടതുണ്ട്. സാമ്പത്തിക കാര്യങ്ങളില് മികച്ച നേട്ടങ്ങള് നിങ്ങളെ തേടി വരുന്നു.\nതുലാം രാശി (സെപ്റ്റംബര് 22 മുതല് ഒക്ടോബര് 22 വരെ):\nബുധനില് ഗ്രഹണത്തിന്റെ മാറ്റങ്ങള് തുലാം രാശിക്കാരെ ബാധിക്കുന്നുണ്ട്. പ്രണയത്തിന്റെ കാര്യത്തില് മികച്ച അവസ്ഥയായിരിക്കും ഉണ്ടായിരിക്കുക. ആരോഗ്യം അല്‍പം ശ്രദ്ധിക്കേണ്ടതാണ്. എല്ലാ ദിവസവും നിങ്ങളുടെ ജീവിതത്തില് ഉണ്ടാവുന്ന മാറ്റങ്ങള് ഡിസംബറില് പലപ്പോഴും പോസിറ്റീവ് ആയി മാറുന്നുണ്ട്. സാമ്പത്തിക കാര്യങ്ങളില് മികച്ച അവസ്ഥകള് നിങ്ങളിലലുണ്ടാവുന്നുണ്ട്. ആരോഗ്യം അല്‍പം ശ്രദ്ധിക്കണം. ശരീരഭാരം കുറയ്ക്കലും ഡിറ്റോക്‌സ് വ്യവസ്ഥകളും വളരെ നന്നായി പോകുന്നു. ചിലപ്പോള് ശസ്ത്രക്രിയ ചെയ്യേണ്ട അവസ്ഥയുണ്ടാവുന്നു.\nവൃശ്ചികം രാശി (ഒക്ടോബര് 23 മുതല് നവംബര് 20 വരെ):\nഈ മാസം ഗ്രഹങ്ങളുടെ ചലനം വളരെ മുന്നിലാണ്. തൊണ്ണൂറ് ശതമാനം ഗ്രഹങ്ങളും 19 വരെ മുന്നോട്ട് നീങ്ങുന്നു. പുതിയ പ്രോജക്ടുകളും സംരംഭങ്ങളും ആരംഭിക്കുന്നതിനുള്ള മികച്ച കാലഘട്ടമാണ് ഇത്. ഈ വര്‍ഷത്തെ അവസാന ഗ്രഹണം4ന് ആണ്. ഇത് നിങ്ങളുടെ സാമ്പത്തിക പ്രതിസന്ധികളെ ഇല്ലാതാക്കുന്നു. നിങ്ങളുടെ ജാതകത്തിലെ എല്ലാ സൂര്യഗ്രഹണത്തെയും പോലെ, കരിയറിലും നിരവധി മാറ്റങ്ങള് ഉണ്ടാവുന്നു. കരിയര് ദിശയില് മാറ്റങ്ങള് ഉണ്ടാകാം. ചിലപ്പോള് യഥാര്‍ത്ഥ കരിയറിലെ മാറ്റങ്ങള് അനുകൂലമായി മാറുന്നു. ആരോഗ്യം ഈ മാസം മികച്ചതായിരിക്കും. നിങ്ങളുടെ ആരോഗ്യ ഗ്രഹമായ ശുക്രന് എല്ലാ മാസവും മകരത്തില് ആയിരിക്കുന്നത് കൊണ്ട് തന്നെ അല്‍പം ശ്രദ്ധിക്കണം. എങ്കിലും പ്രശ്‌നങ്ങളില്ലാതെ മുന്നോട്ട് പോവുന്നു.\nധനു രാശി (നവംബര് 21 മുതല് ഡിസംബര് 20 വരെ):\nഗ്രഹണത്തിന്റെ ആവേശം അസ്തമിച്ചുകഴിഞ്ഞാല്, വരാനിരിക്കുന്ന മാസം സന്തോഷകരമാണ്. അതുകൊണ്ട് തന്നെ ധനു രാശിക്കാരുടെ ആരോഗ്യം ഇപ്പോഴും അത്ഭുതകരമാണ്. നിങ്ങളുടെ രാശിയിലെ സൂര്യന് (21-ന് ശേഷം) ലൈംഗിക ആകര്‍ഷണം നല്‍കുന്നു. നിങ്ങള് ഏത് മേഖലയിലും വിജയിക്കുന്ന അവസ്ഥയാണ് ഉണ്ടാവുന്നത്. ആരോഗ്യം അല്‍പം ശ്രദ്ധിക്കണം. നിങ്ങളുടെ കരിയറില് മികച്ച മാറ്റങ്ങള് ഉണ്ടാവുന്നുണ്ട്. അതുകൊണ്ട് തന്നെ ജീവിതത്തില് മികച്ച അവസ്ഥകള് ഉണ്ടാക്കുന്നുണ്ട്. കുട്ടികളുടെ ആരോഗ്യത്തിന്റെ കാലഘട്ടത്തിലും സുപ്രധാനമായ പ്രണയവികാസങ്ങള് നടത്തുന്നുണ്ട്.\nമകരം രാശി (ഡിസംബര് 21 മുതല് ജനുവരി 19 വരെ):\nമകരം രാശിക്കാര്‍ക്ക് ആരോഗ്യത്തിന്റെ കാര്യത്തില് മികച്ച സമയമായിരിക്കും. അതുകൊണ്ട് തന്നെ ജീവിതത്തില് സന്തോഷം നിലനില്‍ക്കുന്നതിന്റെ ഒരു കാരണം ഇതായിരിക്കും. ജീവിതത്തിലെ എല്ലാ വിധത്തിലുള്ള പ്രതിസന്ധികള്‍ക്കും പരിഹാരം കാണുന്നതിന് ഈ മാസം നിങ്ങളെ സഹായിക്കുന്നുണ്ട്. മകര മാസത്തില് വളരെയധികം വെല്ലുവിളികള് ജോലിയുടെ കാര്യത്തില് ഉണ്ടാവുന്നുണ്ട്. എങ്കിലും അല്‍പം ശ്രദ്ധിച്ച് മുന്നോട്ട് പോയാല് പ്രശ്‌നങ്ങളില്ലാതെ ഇരിക്കുന്നതിന് സാധിക്കുന്നു. അതുകൊണ്ട് തന്നെ ശ്രദ്ധയാണ് ഏത് കാര്യത്തിലും ഇവര്‍ക്ക് അത്യാവശ്യം.\nകുംഭം രാശി (ജനുവരി 20 മുതല് ഫെബ്രുവരി 18 വരെ):\nവരാനിരിക്കുന്ന മാസം അടിസ്ഥാനപരമായി സന്തോഷകരവും ആരോഗ്യകരവും സമൃദ്ധവുമാണ്. നാലാമത്തെ സൂര്യഗ്രഹണം എന്നാല് അടിസ്ഥാനപരമായി ദോഷകരമാണ്. എങ്കിലും ആരോഗ്യത്തിന്റെ കാര്യത്തില് പ്രതിസന്ധികള് ഉണ്ടാവുന്നില്ല. തൊഴിലിന്റെ കാര്യത്തില് മികച്ച നേട്ടങ്ങള് നിങ്ങളെ തേടി എത്തുന്നുണ്ട്. എങ്കിലും ഇത്തരം അവസ്ഥകളില് അല്‍പം മുന്നോട്ട് പോയാല് നിങ്ങള്‍ക്ക് കൂടുതല് നേട്ടങ്ങള് എത്തിപ്പിടിപ്പിക്കുന്നതിന് സാധിക്കുന്നുണ്ട്. വരാനിരിക്കുന്ന മാസം സന്തോഷകരമാണ്. 21 വരെ നിങ്ങളുടെ സുഹൃത്തുക്കളുടെയും ഗ്രൂപ്പുകളുടെയും ഗ്രൂപ്പ് പ്രവര്‍ത്തനങ്ങളുടെയും മികവ് മനസ്സിലാവുന്നു. പ്രണയത്തിന്റെ കാര്യത്തില് മികച്ച സമയമായിരിക്കും.\nമീനം രാശി (ഫെബ്രുവരി 19 മുതല് മാര്‍ച്ച് 19 വരെ)\nമീനം രാശിക്കാരെ ഈ ഗ്രഹണം വളരെയധികം വെല്ലുവിളികള് ഉണ്ടാവുന്നുണ്ട്. എങ്കിലും ഇവര്‍ക്ക് സ്‌നേഹം മികച്ചതായിരിക്കും. നിങ്ങളുടെ പ്രണയഗ്രഹം 14 വരെ നിങ്ങളുടെ കരിയറിലെ പത്താം ഭാവത്തിലാണ് ഉള്ളത്. അവിവാഹിതര് അധികാരവും അന്തസ്സും കൊണ്ട് ആകര്‍ഷിക്കപ്പെടുന്നവരായിരിക്കും. പ്രണയ ബന്ധത്തിന്റെ കാര്യത്തില് വളരെ മികച്ച അവസ്ഥയിലൂടെയാണ് നാം കടന്ന് പോവുന്നത്. അതുകൊണ്ട് തന്നെ ജീവിതത്തില് ഇത് വളരെയധികം സന്തോഷം നിങ്ങള്‍ക്ക് നല്‍കുന്നു. എല്ലാ ദിവസവും ആരോഗ്യത്തിന്റെ കാര്യത്തില് അല്‍പം സന്തോഷം കണ്ടെത്തുന്നതിന് ശ്രദ്ധിക്കണം.\nശുക്രന് ധനു രാശിയില് നേര്‍രേഖയില്; ഗുണദോഷ ഫലങ്ങള് ഇപ്രകാരം\nDaily Rashi Phalam: ബിസിനസിലും ജോലിയിലും നേട്ടം ഇന്ന് ഈ രാശിക്കാര്‍ക്ക്; രാശിഫലം\nDaily Rashi Phalam: ഈ രാശിക്കാരുടെ ജീവിതത്തില് ഇന്ന് നല്ല മാറ്റങ്ങള്; രാശിഫലം\n12 രാശിക്കാരും ശിവനെ ആരാധിക്കേണ്ടത് ഇപ്രകാരം: സര്‍വ്വൈശ്വര്യം ഫലം\nശുക്രന്റെയും ചൊവ്വയുടെയും സംയോഗം; ഈ രാശിക്കാരുടെ ജീവിതം മാറും\nDaily Rashi Phalam: ശ്രദ്ധിച്ചില്ലെങ്കില് ഈ രാശിക്കാര്‍ക്ക് ഇന്ന് നഷ്ടം ഫലം\nഎന്തിലും ഏതിലും കുറ്റം മാത്രം കണ്ടെത്തും അഞ്ച് രാശിക്കാര്\nRead more about: zodiac sign astrology horoscope രാശി സോഡിയാക് സൈന്\nDecember 2021 Monthly Horoscope In Malayalam\nDecember horoscope 2021 in Malayalam: Check December 2021 monthly horoscope for all 12 zodiac signs in malayalam. Know your monthly astrology predictions on Boldsky Malayalam. 1\nStory first published: Monday, November 29, 2021, 11:59 [IST]\nNov 29, 2021 ലെ വാര്‍ത്തകള്\nAvittam Nakshatra 2022 : അവിട്ടം തവിട്ടിലും നേടും: 2022-ല് പക്ഷേ പെടാപാടു പെടും\nജനുവരി 23 എങ്ങനെ 'പരാക്രം ദിവസ്' ആയി; ചരിത്രം ഇതാണ്


കവിതയെ പുനര്‍നിര്‍വചിച്ച, കവിയും ദാര്‍ശനികനുമായി ജീവിച്ച അയ്യപ്പപ്പണിക്കരുടെ ഓര്‍മ്മകള്‍ക്ക് മുന്നില് ഡിസി ബുക്‌സിന്റെ ആദരം.\nഇത്രനാള് നാമിണങ്ങി പരസ്പര,-\nമത്രമാത്രം പ്രപഞ്ചം മധുരിതം\nഅത്രമാത്രമേ നമ്മുടെ ജീവനു-\nമലയാള കവിയും സാഹിത്യ സൈദ്ധാന്തികനുമായിരുന്നു ഡോ. കെ. അയ്യപ്പപ്പണിക്കർ. 1930 സെപ്റ്റംബർ 12നു ആലപ്പുഴ ജില്ലയിലെ കുട്ടനാട് താലൂക്കിൽ കാവാലം കരയിലായിരുന്നു അയ്യപ്പപ്പണിക്കരുടെ ജനനം. ലോകത്തിനു ആധുനികതയെ മലയാള സാഹിത്യ പരിചയപ്പെടുത്തിക്കൊടുത്തയാൾ എന്ന നിലയിലാണ് അയ്യപ്പപ്പണിക്കർ അറിയപ്പെടുന്നത്. നിരന്തരമായ നവീകരണത്തിലൂടെ അദ്ദേഹം മലയാള കവിതയെ ലോകശ്രദ്ധയിലേക്കു നയിച്ചു.\nപ്രഗല്ഭനായ അദ്ധ്യാപകൻ, വിമർശകൻ, ഭാഷാപണ്ഡിതൻ എന്നീ നിലകളിലും ശ്രദ്ധേയനായിരുന്നു. ഒട്ടേറെ വിശ്വസാഹിത്യ സമ്മേളനങ്ങളിൽ മലയാളത്തെ പ്രതിനിധീകരിച്ച അദ്ദേഹം മലയാള സാഹിത്യത്തിന്റെ ആഗോള പതിപ്പായിരുന്നു. നാടകം, ചിത്രരചന, സിനിമ തുടങ്ങിയ മാധ്യമങ്ങളിലും സാന്നിധ്യമറിയിച്ചിരുന്നു.\nസരസ്വതി സമ്മാൻ, കേന്ദ്ര സാഹിത്യ അക്കാദമിയുടെ കാവ്യ പുരസ്കാരം, കവിതയ്ക്കും നിരൂപണത്തിനുമുള്ള കേരള സാഹിത്യ അക്കാദമി അവാർഡുകൾ, ആശാൻ പ്രൈസ്, ഒറീസ്സയിൽനിന്നുള്ള ഗംഗാധർ മെഹർ അവാർഡ്, മഹാകവി പന്തളം കേരളവർമ്മ പുരസ്കാരം, മധ്യപ്രദേശിൽ നിന്നുള്ള കബീർ പുരസ്കാരം, ഭാരതീയ ഭാഷാ പരിഷത്തിന്റെ ഭിൽ‌വാര പുരസ്കാരം, എന്നിവയുൾപ്പെടെ പല പുരസ്കാരങ്ങളും ലഭിച്ചു. വയലാർ അവാർഡ് നിരസിച്ചു.\nഅയ്യപ്പപ്പണിക്കരുടെ കൃതികൾ (നാലു ഭാഗം), കുരുക്ഷേത്രം, അയ്യപ്പപ്പണിക്കരുടെ ലേഖനങ്ങൾ (രണ്ടു ഭാഗം), തകഴി ശിവശങ്കരപ്പിള്ള (ജീവചരിത്രം), 10 കവിതകളും പഠനങ്ങളും, കാർട്ടൂൺ കഥകളും മഹാരാജ കഥകളും, പൂക്കാതിരിക്കാൻ എനിക്കാവതില്ല, ഗോത്രയാനം, പൂച്ചയും ഷേക്സ്പിയറും (വിവർത്തനം), ജീബാനന്ദദാസ്, മയക്കോവ്സ്കിയുടെ കവിതകൾ (വിവർത്തനം), സൗത്ത് ബൌണ്ട് (ഇംഗ്ലീഷ് കവിതകൾ) എന്നിവയാണ് പ്രധാന കൃതികൾ.\n2006 ഓഗസ്റ്റ് 23-ആം തീയതി തിരുവനന്തപുരത്തെ കിംസ് ആശുപത്രിയിൽ അദ്ദേഹം അന്തരിച്ചു. ശ്വാസകോശസംബന്ധമായ അസുഖങ്ങളായിരുന്നു മരണ കാരണം.\nഡിസി ബുക്‌സ് പ്രസിദ്ധീകരിച്ച അയ്യപ്പപ്പണിക്കരുടെ പുസ്തകങ്ങള്‍ക്കായി ക്ലിക്ക് ചെയ്യൂ\nയഥാര്‍ത്ഥ സുഹൃത്ത് മുന്നിൽ നിന്നേ…


asiacup super four india-pakistan match review - Malayalam MyKhel\n» ഏഷ്യാ കപ്പ്: ഇന്ത്യക്ക് എന്ത് പാകിസ്താന്... യുഎഇയില് കപ്പുയര്‍ത്തുക രോഹിത്പ്പട തന്നെ!!!\nUpdated: Monday, September 24, 2018, 12:32 [IST]\nഏഷ്യാ കപ്പില് എതിരാളികളെ തരിപ്പണമാക്കി മുന്നേറി കൊണ്ടിരിക്കുകയാണ് നിലവിലെ ചാംപ്യന്‍മാരായ ഇന്ത്യ. ടൂര്‍ണമെന്റിലെ ആദ്യ മല്‍സരത്തില് നിറംമങ്ങിയ വിജയം സ്വന്തമാക്കിയ ഇന്ത്യ പിന്നീട് എതിരാളികളെയും വിമര്‍ശകരെയും ഞെട്ടിക്കുന്ന പ്രകടനമാണ് കാഴ്ചവച്ചു കൊണ്ടിരിക്കുന്നത്.\nമുന് ചാംപ്യന്‍മാരും അയല്‍ക്കാരുമായ പാകിസ്താനെ നിലംതൊടിക്കാതെയാണ് രോഹിത്പ്പട വിജയക്കുതിപ്പ് നടത്തുന്നത്. രണ്ട് തവണയും പാകിസ്താന് നേര്‍ക്കേര് വന്നപ്പോള് ആരാധകര് പ്രതീക്ഷിച്ചത് വാശിയേറിയ പോരാട്ടമായിരുന്നു. എന്നാല്, ടൂര്‍ണമെന്റില് തകര്‍പ്പന് ഫോമിലേക്ക് ഉയര്‍ന്ന ഇന്ത്യ പാകിസ്താനെ നാണംകെടുത്തി വിജയഗാഥ രചിക്കുകയായിരുന്നു.\nഇന്ത്യക്ക് എന്ത് പാകിസ്താന്\nഹോങ്കോങിനെതിരേ നിറംമങ്ങിയ വിജയവുമായി തുടങ്ങിയ ഇന്ത്യ ഗ്രൂപ്പ്ഘട്ടത്തിലെ രണ്ടാം മല്‍സരത്തില് പാകിസ്താനെ നിഷ്പ്രഭമാക്കുകയായിരുന്നു. എട്ട് വിക്കറ്റിനാണ് മല്‍സരത്തില് പാക് പടയെ ഇന്ത്യ തകര്‍ത്തുവിട്ടത്.\nസൂപ്പര് ഫോറില് ബംഗ്ലാദേശിനെതിരേയും ഏഴ് വിക്കറ്റിന്റെ ആധികാരിക ജയം ആഘോഷിച്ച ഇന്ത്യ ക്ലാസിക്ക് റിപ്ലേയില് വീണ്ടും പാകിസ്താനെ കാഴ്ചക്കാരാക്കി. ഒമ്പത് വിക്കറ്റിന്റെ ഉജ്ജ്വല ജയമാണ് രോഹിതും സംഘവും പാകിസ്താനെതിരേ നേടിയത്.\nടൂര്‍ണമെന്റില് തോല്‍വിയറിയാത്ത ഏക ടീം കൂടിയാണ് നിലവിലെ ജേതാക്കളായ ഇന്ത്യ. കളിച്ച നാല് മല്‍സരങ്ങളിലും ഇന്ത്യ വിജയം സ്വന്തമാക്കുകയായിരുന്നു.\nഹോങ്കോങിനെതിരേ മാത്രമാണ് ഇന്ത്യന് വിജയത്തിന് മാറ്റുകുറച്ചത്. ഹോങ്കോങിനെതിരായ മല്‍സരത്തിനു ശേഷമുയര്‍ന്ന വിമര്‍ശനങ്ങള്‍ക്ക് പലിശയടക്കം മറുപടി നല്‍കുന്ന ഇന്ത്യയെയാണ് പിന്നീട് കാണാനായത്.\nഫൈനലുറപ്പിച്ച് ടീം ഇന്ത്യ\nടൂര്‍ണമെന്റിലെ സൂപ്പര് ഫോറില് ഒരു മല്‍സരം ബാക്കിനില്‍ക്കേ തന്നെ ഇന്ത്യ കലാശപ്പോരിനുള്ള ടിക്കറ്റെടുത്ത് കഴിഞ്ഞു. നാളെ അഫ്ഗാനിസ്താനെതിരേയാണ് സൂപ്പര് ഫോറിലെ ഇന്ത്യയുടെ അവസാന മല്‍സരം.\nഈ മാസം 28ന് നടക്കുന്ന ഫൈനലില് പാകിസ്താനോ ബംഗ്ലാദേശോ ആയിരിക്കും ഇന്ത്യയുടെ എതിരാളികള്. 26ന് പാകിസ്താനും ബംഗ്ലാദേശും തമ്മിലുള്ള മല്‍സരത്തില് വിജയിക്കുന്ന ടീമിന് ഫൈനലിലേക്ക് മുന്നേറാം.\nടോട്ടല് ക്രിക്കറ്റ് കളിച്ച് ഇന്ത്യയുടെ കുതിപ്പ്\nടൂര്‍ണമെന്റില് മല്‍സരത്തിലെ സകല മേഖലയിലും ആധിപത്യം നടത്തിയാണ് രോഹിത് നയിക്കുന്ന ഇന്ത്യ കുതിപ്പ് നടത്തുന്നത്. ബാറ്റ്‌സ്മാന്‍മാരും ബൗളര്‍മാരും ഫീല്‍ഡര്‍മാരും ഏറ്റവും മികച്ച പ്രകടനങ്ങളാണ് മല്‍സരങ്ങളില് കാഴ്ചവയ്ക്കുന്നത്.\nപാകിസ്താനെതിരായ രണ്ട് മല്‍സരങ്ങളിലും ഇന്ത്യ സമ്പൂര്‍ണ്ണ ആധിപത്യം തന്നെ പുലര്‍ത്തി. സൂപ്പര് ഫോറില് ജസ്പ്രിത് ബുംറയും യുസ്‌വേന്ദ്ര ചഹാലും കുല്‍ദീപ് യാദവും രണ്ട് വിക്കറ്റ് വീതം വീഴ്ത്തി പാകിസ്താനെ മികച്ച സ്‌കോറില് നിന്ന് അകറ്റി.\nബാറ്റിങില് ടൂര്‍ണമെന്റില് തകര്‍പ്പന് ഫോമില് കളിക്കുന്ന ശിഖര് ധവാനും രോഹിത് ശര്‍മയും പാക് ബൗളര്‍മാര്‍ക്ക് യാതൊരു പഴുതും നല്‍കാതെ അടിച്ചൊതുക്കുകയായിരുന്നു. മല്‍സരത്തില് ഇരുവരും സെഞ്ച്വറിയുമായി പാക് ബൗളര്‍മാരെ കണ്ണീരിലാഴ്ത്തിയപ്പോള് ഒമ്പത് വിക്കറ്റിന്റെ ഉജ്ജ്വല വിജയാണ് ഇന്ത്യ ആഘോഷിച്ചത്.\nകിരീടം ഇന്ത്യക്ക് തന്നെ!!!\nടൂര്‍ണമെന്റില് എതിരാളികള്‍ക്കു യാതൊരു പഴുതും നല്‍കാതെ കുതിക്കുന്ന ഇന്ത്യ തുടര്‍ച്ചയായ രണ്ടാം കിരീടത്തിനരികിലാണ്. ടൂര്‍ണമെന്റില് ഇന്ത്യ കിരീടം സ്വന്തമാക്കുന്നത് തടയണമെങ്കില് ഫൈനലില് ഇനി അദ്ഭുതം തന്നെ സംഭവിക്കണം. പക്ഷേ, ടൂര്‍ണമെന്റില് ഇന്ത്യ കാഴ്ചവയ്ക്കുന്ന ഇപ്പോഴത്തെ പ്രകടനം കണ്ട് എതിരാളികള് തന്നെ തലയില് കൈവച്ചിരിക്കുകയാണ്. ഏഷ്യാ കപ്പിലെ മികച്ച പ്രകടനം ഏകദിന റാങ്കിങിലും ഇന്ത്യക്ക് നേട്ടമുണ്ടാക്കിയേക്കും. നിലവില് ഇംഗ്ലണ്ടിനു പിന്നിലായി രണ്ടാം റാങ്കിലാണ് ഇന്ത്യ.\nനിശ്ചിത ഓവര് ക്രിക്കറ്റില് ഇന്ത്യയുടെ മികച്ച ക്യാപ്റ്റന് ധോണി, ഗാംഗുലി രണ്ടാമത്- ഗംഭീര്\nടെസ്റ്റിലെ ഇന്ത്യയുടെ മികച്ച ഓപ്പണിങ് കൂട്ടുകെട്ട് ഏത്? മുന്നില് ആരാധകരുടെ പ്രിയ താരങ്ങള്\n23 min ago നിശ്ചിത ഓവര് ക്രിക്കറ്റില് ഇന്ത്യയുടെ മികച്ച ക്യാപ്റ്റന് ധോണി, ഗാംഗുലി രണ്ടാമത്- ഗംഭീര്\nRead more about: cricket asia cup india pakistan match review cricket news ക്രിക്കറ്റ് ഏഷ്യാ കപ്പ് ഇന്ത്യ പാകിസ്താന് മല്‍സര റിവ്യൂ ക്രിക്കറ്റ് വാര്‍ത്തകള്\nStory first published: Monday, September 24, 2018, 12:22 [IST]


അതിതീവ്ര മഴ തുടരും, തീരപ്രദേശങ്ങളിൽ മണിക്കൂറിൽ 50–60 കിലോമീറ്റർ വേഗത്തിൽ കാറ്റു വീശാൻ സാധ്യത. – NavaKerala News\nHome/Kerala News/അതിതീവ്ര മഴ തുടരും, തീരപ്രദേശങ്ങളിൽ മണിക്കൂറിൽ 50–60 കിലോമീറ്റർ വേഗത്തിൽ കാറ്റു വീശാൻ സാധ്യത.\nഅടുത്ത ദിവസങ്ങളിലും അതിതീവ്ര മഴ ലഭിക്കുമെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്. ഉരുൾപൊട്ടൽ, മണ്ണിടിച്ചിൽ എന്നിവ മുന്നിൽ കണ്ണുകൊണ്ട് ജാഗ്രത പുലർത്താൻ ആണ് നിർദേശം. ഇടുക്കി, മലപ്പുറം, വയനാട് ജില്ലകളിൽ ഞായറാഴ്ച റെഡ് അലർട്ട്. ഇവിടെ അതതീവ്ര മഴയ്ക്ക് സാധ്യതയുണ്ട്. കോഴിക്കോട്, കണ്ണൂർ, കാസർകോട് ജില്ലകളിൽ ഞായറാഴ്ച ഓറഞ്ച് അലർട്ടും, ആലപ്പുഴ, തൃശ്ശൂർ, കോട്ടയം, പാലക്കാട്, എറണാകുളം ജില്ലകളിൽ യെല്ലോ അലേർട്ടും പ്രഖ്യാപിച്ചു. കേരളത്തിന്റെ തീരപ്രദേശങ്ങളിൽ മണിക്കൂറിൽ 50–60 കിലോമീറ്റർ വേഗത്തിൽ കാറ്റു വീശാൻ സാധ്യതയുണ്ട്. അതിനാൽ മത്സ്യബന്ധനത്തിന് വിലക്കേർപ്പെടുത്തി.\nബംഗാൾ ഉൾക്കടലിൽ രൂപംകൊണ്ട ന്യൂനമർദ്ദം ശക്തമായതോടെയാണ് കേരളത്തിലും മഴ കനക്കുക. കേന്ദ്ര കാലാവസ്ഥ നിരീക്ഷണ കേന്ദ്രത്തിന്റെ റിപ്പോർട്ട് പ്രകാരം ഞായറാഴ്ച മുതൽ ബുധനാഴ്ച വരെ വടക്കേ ഇന്ത്യയിലും, മധ്യ ഇന്ത്യയിലും ശക്തമായ മഴ ഉണ്ടാകും. മറ്റന്നാൾ എറണാകുളം, കോഴിക്കോട്, വയനാട് തൃശൂർ, ഇടുക്കി കാസർഗോഡ്, ആലപ്പുഴ, ജില്ലകളിൽ യെല്ലോ അലർട്ടും, മലപ്പുറം കണ്ണൂർ ജില്ലകളിൽ ഓറഞ്ച് അലർട്ടും പ്രഖ്യാപിച്ചിട്ടുണ്ട്.\nകേരളത്തിന്റെ വിവിധ ഭാഗങ്ങളിൽ കനത്ത മഴയാണ് പെയ്തുകൊണ്ടിരിക്കുന്നത്. പമ്പ മണിമല നദികളിൽ ജലനിരപ്പ് ഉയരാൻ സാധ്യതയുണ്ടെന്നും, ഇതിനാൽ ജനങ്ങൾ കനത്ത ജാഗ്രത പാലിക്കണമെന്നും പത്തനംതിട്ട കളക്ടർ അറിയിച്ചു. വൃഷ്ടിപ്രദേശത്ത് കനത്ത മഴയെ തുടർന്ന് ജലനിരപ്പ് ഉയർന്നതിനാൽ പമ്പാ ഡാം തുറക്കാൻ സാധ്യതയുണ്ട്. സംസ്ഥാനത്ത് കനത്ത മഴയുടെ സാധ്യത നിലനിൽക്കുന്നതിനാൽ മലയോര മേഖലയിലേക്കുള്ള രാത്രി ഗതാഗതം നിരോധിച്ചുകൊണ്ടുള്ള ഉത്തരവ് ഉണ്ടാകും. സുരക്ഷാ കണക്കിലെടുത്ത് ജനങ്ങൾ മലയോര മേഖലയിലേക്കുള്ള രാത്രിയാത്ര ഒഴിവാക്കേണ്ടതാണ്. പൊതുജനങ്ങൾ സർക്കാർ നിർദ്ദേശങ്ങൾ പൂർണമായി പാലിച്ച് സഹകരിക്കണം.


മഹാബലിയെ അസുരരാജാവായി കാണുന്ന പ്രവണതയോടു യോജിക്കാനാവില്ലെന്ന ദേവസ്വം ബോര്‍ഡ് അധികൃതര് പറഞ്ഞ വാദം കൗതുകകരമാണെന്ന് എഴുത്തുകാരന് മനോജ് കുറൂര്. ആര്യേതരവിഭാഗങ്ങള് മഹാബലിക്കുവേണ്ടി വാദിക്കുന്നുണ്ടെങ്കിലും മഹാബലിയും വാമനനെന്നതുപോലെതന്നെ ഈ ആര്യന് മിത്തിന്റെ ഭാഗമാണ് എന്നതു ശ്രദ്ധിക്കേണ്ടതാണെന്നും അദ്ദേഹം പറയുന്നു. ഒപ്പം, സാംസ്‌കാരികവിനിമയത്തിന്റെ ഉല്പന്നമായ ഒരു കഥയുടെ പേരു പറഞ്ഞ് കേരളത്തില് തമ്മില്‍ത്തല്ലുന്നത് അസംബന്ധമാണെന്നും അദ്ദേഹം ഊന്നിപ്പറയുന്നു. ഓണം വന്നു വിവാദവും എന്ന പേരില് തന്റെ ഫേസ്ബുക്കില് കുറിച്ച പോസ്റ്റിലൂടെയാണ് മനോജ് കുറൂര് ദേവസ്വം ബോര്‍ഡ് അധികൃതരുടെ വാദത്തെ ഖണ്ഡിക്കുന്നത്.\nമനോജ് കുറൂരിന്റെ ഫേസ്ബുക്ക് പോസ്റ്റിലേക്ക്….\nമിത്തുകളെ അടിസ്ഥാനമാക്കിയുള്ള തമ്മില്‍ത്തല്ല് ഒരു തമാശയാണ്; ഒപ്പം ഒരു ദുരന്തവുമാണ്. സമകാലികമായ സാംസ്‌കാരികാധികാരത്തെ നിര്‍വചിക്കാന് മിത്തുകളെ ആശ്രയിക്കുമ്പോള് മൂര്‍ത്തമായ അധികാരപരിസരം മറഞ്ഞുപോവുകയും ഭാവനാത്മകവും അമൂര്‍ത്തവുമായ മറ്റൊരു ലോകത്തെ മത്സരങ്ങളും യുദ്ധങ്ങളുമെല്ലാം സ്ഥലകാലങ്ങള് തെറ്റി മുന്നില് വന്നു നില്ക്കുകയും ചെയ്യും. മിത്തുകളെ സ്വന്തം ഇഷ്ടത്തിനനുസരിച്ച് വ്യാഖ്യാനിച്ചുകൊണ്ട് അവ അടിച്ചേല്പിക്കാന് ശ്രമിക്കുന്നത് അധികാരകേന്ദ്രങ്ങളുടെ സ്ഥിരം തന്ത്രമാണ്. ഇവയ്ക്കു മറുപടി പറയേണ്ടിവരുന്നത് ഒരു സാംസ്‌കാരികരാഷ്ട്രീയദുരന്തവുമാണ്.\nആര്യസംസ്‌കാരവ്യാപനത്തിന്റെ ഭാഗമായി കേരളത്തിലും എത്തിച്ചേര്‍ന്ന മിത്താണ് മഹാബലി വാമനന് കഥ. അതിനുമുമ്പ് മറവരുടെ ദേവനായ മായോന്റെ തിരുനാളായും പിന്നീടു വൈഷ്ണവശൈവ ഭക്തിപ്രസ്ഥാനകാലത്ത് നരസിംഹാവതാരദിനമായും കേരളമാഹാത്മ്യരചനാകാലത്ത് പരശുരാമന്റെ കേരളസന്ദര്‍ശനസന്ദര്‍ഭമായുമൊക്കെ ഓണം കൃതികളില് കടന്നുവരുന്നുണ്ട്. ഭാഗവതം ഉള്‍പ്പെടെയുള്ള പുരാണങ്ങളിലൂടെയാണ് മഹാബലി വാമനകഥയ്ക്കു വ്യാപ്തി ലഭിച്ചത്. ‘മാവേലി നാടു വാണീടും കാലം’ തുടങ്ങിയ വരികളുള്‍പ്പെടുന്ന\n‘ആരോമല്‍പ്പൈങ്കിളിപ്പെണ്‍കിടാവേ’ എന്നു തുടങ്ങുന്ന പാട്ടിലൂടെ ഈ കഥയ്ക്കു പ്രാദേശികമാനവും ലഭിച്ചു. ഒമ്പതാം നൂറ്റാണ്ടു മുതലുള്ള പെരുമാള്‍വാഴ്ച്ചക്കാലത്തു കര്‍ക്കിടകത്തിലെ ഓണത്തിനു തുടങ്ങി ചിങ്ങത്തിലെ ഓണത്തിന് അവസാനിച്ചിരുന്ന തൃക്കാക്കരയിലെ ഉത്സവവും കൊച്ചി രാജവംശത്തിന്റെ രക്ഷാധികാരവുമൊക്കെ ഓണത്തെ മഹാബലിവാമനകഥയുമായി ബന്ധിപ്പിച്ചു നിര്‍ത്താന് സഹായകമായിട്ടുണ്ട്. പക്ഷേ അപ്പോഴും അത് ഇതിഹാസപുരാണങ്ങളെ പ്രാദേശികമായി സ്വാംശീകരിക്കുന്ന അനേകം സാംസ്‌കാരികപ്രതിഭാസങ്ങളിലൊന്നായിത്തന്നെയാണു നിലനില്‍ക്കുന്നത്.\nഇപ്പറഞ്ഞതു കഥ. ഒപ്പം ചില ചരിത്രാന്വേഷണങ്ങളെപ്പറ്റിയും സൂചിപ്പിക്കേണ്ടതുണ്ട്. വേദപുരാണേതിഹാസങ്ങളെ ചരിത്രവുമായി ബന്ധിപ്പിച്ചുള്ള പഠനങ്ങള്‍ക്കു പ്രചാരം ലഭിക്കുന്നത് പത്തൊമ്പതാം നൂറ്റാണ്ടു മുതലാണ്. യൂറോപ്പിലെ ഇന്‍ഡോളജിസ്റ്റുകളും ബ്രിട്ടീഷ് ഉദ്യോഗസ്ഥന്മാരും മുതല് ദേശീയവാദികളും ജനാധിപത്യവാദികളുമടങ്ങുന്ന നവോത്ഥാന നായകര് വരെ ഇത്തരം പഠനങ്ങള് നടത്തിയിട്ടുണ്ട്. ഓണത്തെയും മഹാബലിയെയും അസീറിയന് ചക്രവര്‍ത്തിയായ അസ്സുര് ബനിബാലുമായി ബന്ധിപ്പിക്കുന്ന എന് വി കൃഷ്ണവാരിയരുടെ നിരീക്ഷണത്തിന്റെയും ആധാരശിലകള് ഈ നവോത്ഥാനകാല പഠനങ്ങളിലാണ്. അസീറിയ എന്ന നാടിന് അസുരശബ്ദവുമായുള്ള ബന്ധവും അസീറിയന് ചക്രവര്‍ത്തിമാര് ബലി എന്ന നാമം സ്വീകരിച്ചതുമാണ് എന് വി ചൂണ്ടിക്കാട്ടുന്ന പ്രധാന തെളിവുകള്. പക്ഷേ ഒരു കൗതുകത്തിനപ്പുറമുള്ള സ്ഥാനം ഈ വാദത്തിനു കേരളത്തില് ലഭിച്ചില്ല. മഹാബലിയെ കേരളത്തില്‍നിന്നു വേര്‍പെടുത്താനുള്ള വിമുഖതയാവും കാരണം. പക്ഷേ മഹാബലി വാമനന് കഥ ഉത്തരേന്ത്യയില് നിന്നു വന്നതാണെന്നു നാം മറക്കരുത്. രാമായണത്തിലെയും മഹാഭാരതത്തിലെയും മറ്റും കഥകള്‍ക്കു കേരളത്തിലെ ക്ഷേത്രങ്ങളുമായും സ്ഥലങ്ങളുമായും ബന്ധപ്പെട്ടു പല ഐതിഹ്യങ്ങളും പ്രചരിക്കുന്നുണ്ടല്ലൊ. ഇതേ മട്ടിലാണ് ഈ കഥയ്ക്കും കേരളത്തില് പ്രാദേശികമായി പ്രചാരമുണ്ടായത്. മൂലകഥ അപ്പോഴും ആര്യപുരാണത്തില്‍ത്തന്നെ.\nഎവിടെയാണ് ഈ അസീറിയ? ഇന്നത്തെ ഇറാഖിന്റെയും തുര്‍ക്കിയുടെയും ഭാഗങ്ങള് ചേര്‍ന്ന പ്രാചീനരാജ്യമാണത്. അസുര് പട്ടണമായിരുന്നു തലസ്ഥാനം. പ്രാചീന മെസപ്പൊട്ടേമിയന് സംസ്‌കാരം പങ്കിട്ട ഇടങ്ങളിലൊന്ന്. സുമേറിയരാണ് ഇവിടെ പ്രബലരായിരുന്ന മറ്റൊരു വംശം. ഇന്നത്തെ ഇറാനിലെ സ്ഥലങ്ങള് ഭരിച്ച സസാനിയന് രാജവംശത്തെക്കൂടി ഇവിടെ പരിഗണിക്കണം. ഇസ്ലാമിന്റെ പ്രചാരത്തിനു മുമ്പ് ആ ദേശത്തു പ്രബലമായിരുന്ന പേഴ്‌സ്യന് രാജവംശമാണത്. സൊറോസ്ട്രസിന്റെ (സരതുഷ്ട്ര) പാരമ്പര്യത്തില് രൂപംകൊണ്ട, മസ്ദയിസം എന്നുകൂടി അറിയപ്പെടുന്ന സൊറോസ്ട്രിയനിസമായിരുന്നു സസാനിയന് രാജവംശത്തിന്റെ ഔദ്യോഗിക മതം. സെന്‍ഡ് അവെസ്ത ആണ് അവരുടെ പുണ്യഗ്രന്ഥം. ഇന്ത്യന് വേദേതിഹാസപുരാണങ്ങളുമായി അദ്ഭുതകരമായ സാദൃശ്യമാണ് അവെസ്തയ്ക്കുള്ളത്. വേദങ്ങളിലെ യജ്ഞത്തെ ഓര്‍മ്മിപ്പിക്കുന്ന യസ്‌ന ആണു പ്രധാന ചടങ്ങ്. ഇതില് യസ്‌നയെന്നുതന്നെ പേരുള്ള ഗ്രന്ഥത്തിലെ മന്ത്രങ്ങള് ചൊല്ലുന്നു. അഞ്ചു ഗാഥകളിലായുള്ള പതിനേഴു മന്ത്രങ്ങളാണ് ഇവയില് പ്രധാനം. യഷ്ടി ആണ് മതപരമായ മറ്റൊരു സങ്കല്പം. ഇതിനുമുണ്ട് വേദസങ്കല്പവുമായി അടിസ്ഥാനപരമായ സാമ്യം. അഹുര മസ്ദ ആണു പ്രധാന ദൈവം. അവെസ്ത എഴുതപ്പെട്ട അവെസ്താന് ഭാഷയില് സംസ്‌കൃതത്തിലെ സ എന്ന അക്ഷരത്തിനു തുല്യമായ അക്ഷരം ഹ ആണ്. അഹുര സംസ്‌കൃതത്തിലെ അസുരനാണ്. അവെസ്തയില് ഇന്ത്യയെ കുറിക്കുന്ന പദം ‘ഹപ്തഹിന്ദു’ (സപ്തസിന്ധു) എന്നാണെന്നും ശ്രദ്ധേയം. ‘മ്ലേച്ഛഭാഷകളിലുള്ള’ വ്യവഹാരത്തെ സൂചിപ്പിക്കുന്നിടത്ത് സപ്തസിന്ധുവിനെഭാരതത്തെ ഹപ്തഹിന്ദു എന്നു വിളിച്ചുവരുന്നതായി ഭവിഷ്യപുരാണത്തിലും പറയുന്നുണ്ട്. ഏറ്റവും പ്രധാനമായ കാര്യം, അസുരന് പ്രധാനദൈവമായ ഈ മതത്തില് ദേവന്മാര് തിന്മയുടെ മൂര്‍ത്തികളാണ് എന്നതാണ്. ദേവരാജാവായി ഇന്ത്യയില് പറയുന്ന ഇന്ദ്രന് സൊറോസ്ട്രിയനിസത്തില് തിന്മയുടെ ദേവനാണ്! അതായത് ഇന്ത്യയിലെയും ഇറാനിലെയും പഴയ ആര്യന്മാര് ദേവാസുരപക്ഷങ്ങളില്‍നിന്നു നടത്തിയ മത്സരങ്ങളുടെയും യുദ്ധങ്ങളുടെയും കഥകളാണിവയെല്ലാം. പേഴ്‌സ്യന്, മെസപ്പൊട്ടേമിയന്, ഇന്ത്യന് രാജവംശങ്ങള് തമ്മിലുള്ള യുദ്ധങ്ങള്‍കൊണ്ടു കലുഷമായ കാലങ്ങളെക്കുറിച്ചും ഈ പ്രദേശങ്ങളിലെല്ലാം പണ്ടുണ്ടായിരുന്ന ആര്യജനതയുടെ പ്രബലസാന്നിധ്യത്തെക്കുറിച്ചും ഓര്‍ക്കേണ്ടതുണ്ട്.\nഇനിയും പറയാനേറെയുണ്ടെങ്കിലും വിസ്തരിക്കുന്നില്ല. പറഞ്ഞുവന്നത് ചുരുക്കാം. ഇന്നത്തെ ഇന്ത്യയും പാകിസ്ഥാനും അഫ്ഗാനിസ്ഥാനും ഇറാനും ഇറാഖും തുര്‍ക്കിയുമൊക്കെയടങ്ങുന്ന ഏഷ്യന് രാജ്യങ്ങള് തമ്മില് പ്രാചീനകാലത്തുണ്ടായിരുന്ന സാംസ്‌കാരികവും രാഷ്ട്രീയവുമായ വിനിമയങ്ങളുടെയും സംഘര്‍ഷങ്ങളുടെയും പശ്ചാത്തലത്തില് ചരിത്രവും മിത്തുകളും ചേര്‍ന്നു രൂപംകൊണ്ട കഥകളാണ് ഇപ്പറഞ്ഞതെല്ലാം. ഇന്ത്യന് ചാതുര്‍വര്‍ണ്യത്തിലെ വര്‍ണശബ്ദത്തിന്റെ അര്‍ത്ഥമെന്തെന്നറിയാന് ഡോ. അംബേദ്കര് ആശ്രയിക്കുന്നതും സെന്‍ഡ് അവെസ്തയെയാണ്. ഇന്തോ ഇറാനിയന് ആര്യവംശങ്ങളുടെ വിനിമയത്തെപ്പറ്റി ഇനിയും ഏറെ അന്വേഷിക്കാവുന്നതാണ്. പക്ഷേ ഇക്കാര്യം പറഞ്ഞ്, ഈ സാംസ്‌കാരികവിനിമയത്തിന്റെ ഉല്പന്നമായ ഒരു കഥയുടെ പേരു പറഞ്ഞ് കേരളത്തില് തമ്മില്‍ത്തല്ലുന്നത് അസംബന്ധമാണ് എന്ന് ഊന്നിപ്പറയട്ടെ.\nവി.വി. ദക്ഷിണാ മൂര്‍ത്തിക്ക് സ്മരണഞ്ജലിയുമായി ഓര്‍മ്മ പുസ്തകം പുറത്തിറക്കുന്നു\nകേന്ദ്രസര്‍ക്കാരിന്റെ അഭിമാന പദ്ധതികള് ഇനി പാഠ്യവിഷയമാകും


ഹ്യൂമേട്ടന് ഫോമിലാണ്:പുതിയ കോച്ചിനു കീഴില് തിരിച്ചുവരവിനൊരുങ്ങി മഞ്ഞപ്പട | News Moments | The world in your palm top\nഹ്യൂമേട്ടന് ഫോമിലാണ്:പുതിയ കോച്ചിനു കീഴില് തിരിച്ചുവരവിനൊരുങ്ങി മഞ്ഞപ്പട\nകൊച്ചി: ഇന്നലെ ഡല്‍ഹിക്കെതിരായ മത്സരത്തില് വിശ്വരൂപം പുറത്തെടുത്ത കേരള ബ്ലാസ്റ്റേഴ്‌സ് ഒന്നിനെതിരെ മൂന്ന് ഗോളുകള്‍ക്കാണ് മിന്നും വിജയം കൈപ്പിടിയിലൊതുക്കിയത്. പരിക്കിനെ വകവെക്കാതെ ഹാട്രിക്ക് നേടിയ മലയാളികളുടെ സ്വന്തം ഹ്യൂമേട്ടന് മികച്ച ഫോമില് തിരികെയെത്തിയിരിക്കുകയാണ്. ഹ്യൂമേട്ടന് യുഗം അവസാനിച്ചെന്നു വിധിയെഴുതിയ വിമര്‍ശകരുടെ വായടപ്പിക്കുന്ന പ്രകടനമായിരുന്നു ഇന്നലെ ഡല്‍ഹിയുടെ തട്ടകത്തില് ഹ്യൂമിന്റേത്.\nഇയാന് ഹ്യൂമിനെ വിമര്‍ശിച്ചവരുടെ വായടപ്പിക്കാന് ഇതിലും മികച്ച വഴിയില്ലെന്ന് മഞ്ഞപ്പടയുടെ മലയാളി സൂപ്പര് താരം സി.കെ വിനീത് ഫേസ്ബുക്കില് കുറിച്ചു. ബ്രില്യന്റ് പ്രകടനമായിരുന്നു ഹ്യൂമിന്റേതെന്നും ‘വാട്ട് എ പ്ലെയര്, വാട്ട് എ മാന്, വാട്ട് എ വാറിയര്,’ എന്നും വിനീത് പോസ്റ്റില് പറയുന്നുണ്ട്. 11-ാം മിനിറ്റിലെ ഗോളിന് ശേഷം 78-ാം മിനിറ്റിലും 83-ാം മിനിറ്റിലും ഹ്യൂം ലക്ഷ്യം കണ്ടു. ഐ.എസ്.എല് കരിയറില് ഹ്യൂമിന്റെ മൂന്നാമത്തെ ഹാട്രിക്കാണിത്.\nഎവേ മാച്ചുകളെ താളം കണ്ടെത്താന് നന്നേ ബുദ്ധിമുട്ടിയിരുന്ന മഞ്ഞപ്പടയുടെ മറ്റൊരു രൂപമായിരുന്നു ഇന്നലെ ഡല്‍ഹിയില് കണ്ടത്. ഡല്‍ഹിയിലെ പ്രതികൂലമായ കാലാവസ്ഥയും സാഹചര്യവും ബ്ലാസ്റ്റേഴ്‌സ് പ്രകടനത്തെ ബാധിച്ചില്ല. ഐ.എസ്.എല് ആദ്യ സീസണിലെ പരിശീലകനും താരവുമായിരുന്ന ഡേവിഡ് ജെയിംസിന്റെ മടങ്ങിവരവ് ആഘോഷമാക്കുകയായിരുന്നു സന്തേശ് ജിങ്കനും കൂട്ടരും.\nആദ്യ സീസണിലും കഴിഞ്ഞ സീസണിലും അവസാനഘട്ട മത്സരങ്ങളിലാണ് ബ്ലാസ്‌റ്റേഴ്‌സ് മികച്ച പ്രകടനത്തോടെ മുന്നിലേക്കെത്തിയത്. ഇത്തവണയും അതാവര്‍ത്തിക്കുമെന്നാണ് ആരാധകരുടെ പ്രതീക്ഷ. ടീം ഒത്തിണക്കത്തോടെ കളിച്ചതായി പരിശീലകന് ഡേവിഡ് ജെയിംസ് മത്സര ശേഷം മാധ്യമങ്ങളോട് പറഞ്ഞു.\nക്രൈസ്റ്റ്ചര്‍ച്ച് വെടിവെപ്പ്; ന്യൂസിലാന്‍ഡ്-ബംഗ്ലാദേശ് അവസാന ടെസ്റ്റ് ഉപേക്ഷിച്ചു


മോഹന്‍ലാലിനെ കാണാന് സമയമുണ്ട്; കേരളത്തിലെ എം.പിമാര് മോദിയെ കാണാന് പത്തുദിവസമായി അനുവാദം ചോദിക്കുന്നു; പ്രതിഷേധവുമായി പി. കരുണാകരന് - Media Vision News\nമോഹന്‍ലാലിനെ കാണാന് സമയമുണ്ട്; കേരളത്തിലെ എം.പിമാര് മോദിയെ കാണാന് പത്തുദിവസമായി അനുവാദം ചോദിക്കുന്നു; പ്രതിഷേധവുമായി പി. കരുണാകരന്\nന്യൂദല്‍ഹി (www.mediavisionnews.in): കേരളത്തോട് പ്രധാനമന്ത്രി നരേന്ദ്രമോദി തുടരുന്ന അവഗണനയ്‌ക്കെതിരെ പ്രതിഷേധവുമായി പി. കരുണാകരന് എം.പി. കേരളത്തിലെ പ്രളയക്കെടുതിയില് ആവശ്യമായ സാമ്പത്തിക സഹായം തേടാനായി കഴിഞ്ഞ പത്തുദിവസമായി കേരളത്തില് നിന്നുള്ള എം.പിമാര് പ്രധാനമന്ത്രിയെ കാണാന് അവസരം ചോദിക്കുകയാണെന്നും ഇതുവരെ അദ്ദേഹം അനുമതി നല്‍കിയിട്ടില്ലെന്നുമാണ് അദ്ദേഹം പറയുന്നത്.\nആഗസ്റ്റ് 30, 31 തിയ്യതികളില് കൂടിക്കാഴ്ചയ്ക്ക് അനുവാദം തേടിയിരുന്നു. സെപ്റ്റംബര് മൂന്നിനുശേഷം നല്‍കാമെന്നാണ് അറിയിച്ചിരുന്നത്. എന്നാല് ഇപ്പോള് അതും മാറ്റിയെന്നാണ് അദ്ദേഹം പറയുന്നത്.\nഇതിനിടെ കേരളത്തില് നിന്നു തന്നെയുള്ള നടന് മോഹന്‍ലാലിന് ഒറ്റത്തവണ ചോദിച്ചപ്പോള് തന്നെ പ്രധാനമന്ത്രി കാണാന് അവസരം നല്‍കിയെന്നുള്ള കാര്യവും അദ്ദേഹം ചൂണ്ടിക്കാട്ടുന്നു.\n‘അനുവാദത്തിനു വേണ്ടി എ.കെ. ആന്റ്ണി ഉള്‍പ്പടെയുള്ള നേതാക്കള് 10 ദിവസമായി കാത്തു നില്‍ക്കുമ്പോഴാണ് പ്രധാനമന്ത്രി ലാലിന് അനുവാദം തല്‍കിയത്. തെരഞ്ഞെടുക്കപ്പെട്ട ജനപ്രതിനിധികളെ അതുവഴി കേരളത്തെ അവഗണിക്കുകയാണ് ചെയ്തത്. ഇത് അങ്ങേയറ്റം പ്രതിഷേധാര്‍ഹമാണ്’ അദ്ദേഹം പറയുന്നു.\nനേരത്തെ മുഖ്യമന്ത്രി പിണറായി വിജയന് അനുമതി ചോദിച്ചിട്ടും പ്രധാനമന്ത്രിയെ കാണാന് സമയം അനുവദിക്കാത്തത് വിവാദമായിരുന്നു. റേഷന് വിതരണവുമായി ബന്ധപ്പെട്ട ചര്‍ച്ചയ്ക്കായായിരുന്നു മുഖ്യമന്ത്രി അനുമതി തേടിയത്. ഇതിനു മുമ്പ് മൂന്നു തവണയോളം പ്രധാനമന്ത്രി മുഖ്യമന്ത്രിയ്ക്ക് സന്ദര്‍ശനാനുമതി നിഷേധിച്ചിരുന്നു.\nPrevious articleസോഷ്യല്‍മീഡിയയിലൂടെ അപമാനിച്ചതില് മനംനൊന്ത് യുവാവിന്റെ ആത്മഹത്യ ഫോട്ടോ ഷെയര്‍ചെയ്‌ത വാട്‌സ്ആപ്പ് ഗ്രൂപ്പിന്റെ അഡ്‌മിന് അറസ്‌റ്റില്\nNext articleരാജ്യം മാത്രമല്ല, നിങ്ങളും അപകടത്തിലാണ്… പ്രതിപക്ഷത്തിന് ബി.ജെ.പി മുന്‍മന്ത്രിയുടെ മുന്നറിയിപ്പ്


emalayalee.com - ഭര്‍ത്തൃപീഡനം ജനാധിപത്യസമ്പന്ന രാജ്യങ്ങളില് വര്‍ദ്ധിക്കുന്നു (കോര ചെറിയാന്)\nഭര്‍ത്തൃപീഡനം ജനാധിപത്യസമ്പന്ന രാജ്യങ്ങളില് വര്‍ദ്ധിക്കുന്നു (കോര ചെറിയാന്)\nEMALAYALEE SPECIAL 07-Jun-2018\nഫിലാഡല്‍ഫിയ: പുരുഷപീഡനവും ക്ലേശ -ശകാരവും ജനാധിപത്യ രാജ്യങ്ങളില് അനിയന്ത്രിതമായി. ഉന്നതവിദ്യാഭ്യാസവും സാമ്പത്തിക നേട്ടവും മാദ്ധ്യമ വളര്‍ച്ചയും സ്ത്രീപുരുഷ സൗഹൃദത്തിനു തുല്യതയ്ക്കുമൊപ്പം ക്രൂരശത്രുതയിലേയ്ക്ക് പ്രതികാരേഛയോടെ മാറുന്നു. സ്ത്രീത്വത്തിന്റെ ശാലീനത തയും സൗമ്യതയും അറിയാതെ തന്നെ അകന്നുപോയി.\nഅമേരിയ്ക്കന് സുപ്രീംകോര്‍ട്ട് ജഡ്ജി രൂത്ത് ബഡേര് ജിന്‍സ്ബര്‍ഗിന്റെ അയല്‍വാസി ഗ്രീക്കില്‍നിന്നും അനധികൃമായി കുടിയേറിയ സല്‍സ്വഭാവിയായ ഭര്‍ത്താവിനെ നിരന്തരം സ്വന്തം ഭാര്യ പീഡിപ്പിക്കുന്ന ശോചനീയ ദൃശ്യം വേദനയോടെ മാധ്യമങ്ങള്‍ക്ക് നല്‍കി. നിസ്സാര കാര്യങ്ങള്‍ക്കായി ക്ഷിപ്രകോപിഷ്ടയായ ഭാര്യ അടുക്കളപാത്രങ്ങളടക്കം പല വസ്തുക്കളും ഭര്‍ത്താവിനു നേരെ എറിയുകയും രാത്രിമുഴുവനും ഭള്ളുപറയുതും സാധാരണ സംഭവങ്ങളായി മാറി. എമിഗ്രേഷന് അതോറിറ്റി ഉദ്യോഗസ്ഥരെ ഭയ് രഹസ്യമായി രാവും പകലും കഠിനാധ്വാനം ചെയ്ത് ലഭിക്കു തുക മുഴുവനും ഭാര്യയെ ഏല്പിക്കണം. നേരിയ രീതിയില്‍പോലും പ്രതികരിച്ചാല് അമേരിയ്ക്കന് സ്ഥിരവാസാനുമതിയുള്ള - ഗ്രീന്‍കാര്‍ഡ്- ഭാര്യ ഉടനെ പോലീസിനെ വിളിയ്ക്കുമെന്നും അമേരിയ്ക്കയില് നിന്നും ഡിപോര്‍ട്ട് ചെയ്യുമെന്നും ഭീഷണിമുഴക്കി ഭര്‍ത്താവിനെ നിശബ്ദനാക്കും.\nഅസത്യമായ ആരോപണം മൂലം അമേരിയ്ക്കന് ജഡ്ജി റോയി മൂറും സെനറ്റര് അല് ഫ്രാങ്കനും നിയമയുദ്ധം നടത്താതെ ഉതമായ പദവിയില്‍നിന്നും നിശബ്ദമായി രാജിവെച്ചു. നിരപരാധിത്വം തെളിയ്ക്കുവാന് വേണ്ടി പരസ്യപോരാട്ടത്തിലും കോര്‍ട്ട് കേസുകളിലും കുടുങ്ങിയാല് അനേക വര്‍ഷങ്ങള് കുറ്റവിമുക്തി നേടിയ വിധി വരുന്നതുവരെ ലജ്ജിതനായിതന്നെ ജീവിക്കേണ്ടി വരും.\nവിവിധ രാജ്യങ്ങളില് നിന്നും അമേരിയ്ക്കന് സൗഭാഗ്യം നേടുവാന് ഭാര്യസമേതം അവിഹിതമായി കുടിയേറിയ പല ഭര്‍ത്താക്കന്മാരും ഇപ്പോള് പ്രതിസന്ധിയിലാണ്. അമേരിയ്ക്കയില് എത്തി ഒന്നോ അതിലധികമോ കുട്ടികളെ പ്രസവിച്ച സ്ത്രീകള്‍ക്ക് മുന്‍കാല നിയമാനുസരണം ശിശുസംരക്ഷണത്തിനുവേണ്ടി താത്കാലികമെങ്കിലും സര്‍ക്കാര് സഹായം വാങ്ങി ഭയപ്പെടാതെ ജീവിക്കാം. അമേരിയ്ക്കയില് ജനിച്ച അമേരിയ്ക്കന് പൗരത്വമുള്ള കുട്ടികളുടെ പിതാവ് ഒളിവില് തന്നെ ജീവിക്കണം. അല്ലെങ്കില് മാതൃരാജ്യത്തേയ്ക്ക് മടങ്ങണം. ഈ സാഹചര്യത്തിലും ഭാര്യാപദവിയുള്ള സ്ത്രീകള് റാണിയായി നിലകൊള്ളും. ഏത് പീഡനങ്ങള്‍ക്കും പ്രതികരിക്കാതെ ഭര്‍ത്താവ് അടിമയായി തന്നെ നിത്യനിശബ്ദതയില് അവശേഷിക്കുന്നു.\nമുന്‍കാലങ്ങളില് ഇവിടുത്തെ ഒന്നാം തലമുറക്കാരായ പല മലയാളി ഭര്‍ത്താക്കന്മാരും ഇംഗ്ലീഷ് അനായാസം കൈക്കാര്യം ചെയ്യുവാന് അപ്രാപ്തരായിരുന്നു. ഉത്തരേന്ത്യയില് നിന്നും ഇംഗ്ലീഷ് ഭാഷയില് തന്നെ നഴ്‌സിംഗ് പഠനം പൂര്‍ത്തീകരിച്ചിവിടെ എത്തിയ മലയാളി വനിതകള് അശേഷം ഇംഗ്ലീഷ് ഭാഷയെ ഭയപ്പെട്ടിരുന്നില്ല. രജിസ്റ്റേഡ് നഴ്‌സായ സാമാന്യം ഉതമായ പ്രൊഫഷനുള്ള ഭാര്യ ഹൈ സാലറി വാങ്ങുമ്പോള് ഫാക്ടറി തൊഴിലാളിയായ ഭര്‍ത്താവിന്റെ വേതനം വളരെ കുറവ്. ഇംഗ്ലീഷ് ഭാഷാ പരിജ്ഞാനവും ഉയര്‍ന്ന ശമ്പളവും ഭാര്യ മേധാവിത്വം വര്‍ദ്ധിച്ചതിനോടൊപ്പം ഭര്‍ത്തൃപീഡനവും നിര്‍ദാരുണ്യം തുടങ്ങി.\nഅഭിമാനിയും സാമൂഹ്യപദവി പുലര്‍ത്തുവാന് താത്പരനുമായ പുരുഷമനസ് ഭാര്യ പീഡനങ്ങള് കുടുംബഭദ്രതയ്ക്കും കുട്ടികളുടെ സുരക്ഷാഭാവിയ്ക്കുവേണ്ടി നിശബ്ദമായി സഹിയ്ക്കുന്നു. ഭര്‍ത്തൃപീഡനം അധികവും സമ്പന്ന കുടുംബങ്ങളിലാണ്. വ്യക്തിസ്വാതന്ത്യം അമിതമായുള്ള കൊച്ചുകേരളത്തിലും ഓരോ ചെറിയ പട്ടണങ്ങളിലും ഭാര്യ പീഡനം നിവാരണം ചെയ്യപ്പെടുവാന് മഹിളസമാജങ്ങളും വെബ് സൈറ്റുകളും 24 മണിക്കൂറും പ്രവര്‍ത്തിയ്ക്കുന്നു.\nഭര്‍ത്തൃപീഡനം തടയുവാനും പരാതികള് ബോധിപ്പിയ്ക്കുവാനുമുള്ള ഓഫീസുകളും വെബ് സൈറ്റുകളും പുരുഷന്മാര് തന്നെ സര്‍ക്കാര് സഹായത്തോടെയോ സമുഹ്യമായോ ആരംഭിക്കണം. പുതിയ യുഗത്തില് ഭാര്യയും ഭര്‍ത്താവും ഔദ്യോഗികമായും സാമ്പത്തികമായും സാമൂഹികമായും ഏകദേശം തുല്യരാണ്. കുടുംബജീവിതത്തില് പലപ്പോഴും തത്തുല്യചിന്താഗതി അവഗണനയിലേയ്ക്കും അഹങ്കാരത്തിലേയ്ക്കും തുടര്‍ന്ന് അസമാധാനത്തിലേയ്ക്കും നയിക്കുകയും അബലയായ സ്ത്രീയില് പീഡന മനോഭാവം ഫണം ഉയര്‍ത്തി ആടുവാനും ആരംഭിക്കുന്നു. ആജീവനാന്തസഖിയുടെ ആകസ്മികമല്ലാത്ത നിരന്തരമായ രൗദ്രഭാവം ഭര്‍ത്തൃമനസ്സിനെ മദ്യപാനത്തിലേയ്ക്കും മദിരാക്ഷിഭ്രമത്തിലേയ്ക്കും അറിയാതെ അകര്‍ഷിക്കുന്നു. തുടര്‍ന്ന് വീഴുന്ന പതനത്തിന്റെ പടുകുഴിയില് നിന്നും ഒരു സദാചാരമനസ്ക്കനും കരങ്ങള് പിടിച്ച് കയറ്റുവാന് എത്തിച്ചേരുന്നില്ല\nഅനായാസം കണ്ണീര്‍പൊഴിയ്ക്കുന്ന സ്ത്രീ പരാതിപ്പെടുമ്പോഴും മൊഴി സമര്‍പ്പിക്കുമ്പോഴും നീതിപീഠം വളരെ വേഗം കനിവ് കാണിക്കുന്നു. ഭര്‍ത്താക്കന്മാര് നിശബ്ദരാകാതെ വെടിപ്പും വിലയും ഇല്ലാത്ത വ്യാജമായ ആത്മാഭിമാനം കൈവെടിയണം. സത്യസന്ധമായി കോടതിയെ ഭയചകിതര് ആകാതെ ഫെയ്‌സ് ചെയ്യണം. ഭാര്യയേയും ഭര്‍ത്താവിനേയും നീതിപീഠം തുല്യരായി അവലോകനം ചെയ്യുതോടൊപ്പം സമാധാനാന്തരീക്ഷം കുടുംബത്തില് നിലനിര്‍ത്തുവാന് തക്ക കരുണയും കാണിക്കണം.\nആര്‍ട്ടിക്കിള് കൊള്ളാം, എഴുത്തുകാരന് ഇപ്പോഴും പല നൂറ്റാണ്ടുകള് പുറകില് തന്നെ. പുരുഷ അടിയും അദികാരവും ഇന്നു പല്ല് കൊഴിഞ്ഞ കടിയന് പട്ടിപോലെ.. ഇത്തരം വിവരകേട് എഴുതുന്നവനെ ഭാര്യ കണ്ട്രോള് ചെയുന്നത് അല്ലേ നല്ലത്. ഒന്നും ഇല്ലെങ്കില് നാട്ടു കാരുടെ അടിയും തെറിയും കിട്ടില്ല എന്ന് കൂടി മനസ്സില് ആക്കുക. അതിനാല് ഭാര്യ പറയുന്നത് കേട്ടു ആയുഴ്മന് ആയി എല്ലാ പല്ലും ഉള്ളവന് ആയി വാണിടുക ഭവാന്


നൈലിന്റെ തീരങ്ങളിലൂടെ - ഭാഗം 12 | NAMMUDE BHOOLOKAM\nHome » യാത്രാവിവരണം » നൈലിന്റെ തീരങ്ങളിലൂടെ - ഭാഗം 12\n26 Responses to "നൈലിന്റെ തീരങ്ങളിലൂടെ - ഭാഗം 12"\nസജി July 14, 2010 at 8:35 AM\nനൈല് തീരത്തെ പുരാതന പട്ടണമായ കൊം‌മബോ വിശേഷങ്ങള്..\nഒരു യാത്രികന് July 14, 2010 at 9:35 AM\nഅച്ചായോ....ഇക്കുറി എന്‍റെ തേങ്ങയാണെന്നു തോന്നുന്നു...((((((((ട്ടോ)))))..ശരിക്കും പൊട്ടി. ശബ്ദമില്ലഞ്ഞിട്ടാ.......കൂടെയുണ്ട്.. മെഗാ വിവരണത്തിന് ആശംസകള്.....സസ്നേഹം\nപാവപ്പെട്ടവൻ July 14, 2010 at 11:17 AM\nഇത്രയും നമ്മുടെ നാട്ടുകാര് ഒരുമിച്ചിരുന്നു മദ്യപിച്ചിരുന്നുവെങ്കില് ഒരു പക്ഷേ രംഗം ഇങ്ങനെ ആയിരിക്കുകയില്ലല്ലോ എന്നു ഓര്‍ക്കാതിരുന്നില്ല\nഅച്ചായാ..മലയാളികളെ അങ്ങനെ അങ്ങ് താഴ്ത്തി കെട്ടണ്ട ഒരു അവസരം കൊടുക്ക് എന്നിട്ട് പറ ........അപ്പോള് എന്നാണ് അവസരം.... ?\nവിവരണം നല്ല ചിട്ടയില് തന്നെയാണ് ഉപകാര പ്രദംതന്നെ\njayalekshmi July 14, 2010 at 12:28 PM\n'nilo metre '...........thanks foranew learning....\nsaju john July 14, 2010 at 2:24 PM\nഈ ആഴ്ചയും കൊതിപ്പിച്ചു\nsiya July 14, 2010 at 2:28 PM\nഅച്ചായാ ..കുറച്ചു തിരക്ക് ആണ് .ബാക്കി .വായിച്ചു പറയാം ട്ടോ ......\nമദാമ്മമാരുടെ വസ്ത്രം കണ്ടപ്പോള് ഐറിനും വാശി. അങ്ങിനെ തന്നെ വെയിലില് കിടക്കണം. സ്കൂളില് പോയിത്തുടങ്ങിയില്ലെങ്കിലും കിടന്നു കൊണ്ട് വായിക്കുകവാന് പുസ്തകവും വേണം. അനുസരിക്കുകയല്ലാതെ മറ്റുവഴികളില്ലായിരുന്നു.\nഇത് കലക്കി ...അപ്പോള് ഐറിനും പറ്റിയ ആള് ഞാന് തന്നെ ...ഹഹഹ ..വേറെ ഒന്നും ചിന്തിച്ചു തല കളയണ്ട ..ഞാന് പറഞ്ഞത് ലണ്ടനില് വരുന്ന കാര്യം ആണ് .\nഅഭി July 14, 2010 at 2:29 PM\nനീലോമീറ്റര് പുതിയ ഒരു അറിവാണ്\nഇദ്ഫു വിശേഷങ്ങള്‍ക്കായി വെയിറ്റ് ചെയുന്നു\nസജി July 14, 2010 at 3:19 PM\nസൈലന്‍സര് ഘടിപ്പിച്ച തേങ്ങായായിരുന്നല്ലേ...\nഎന്നാലും പോട്ടീല്ലോ അതു മതി!\nമലയാളികളെ ഒരിക്കലും താഴ്ത്തിക്കെട്ടിയില്ല. അവര് മോശമായി പെരുമാറും എന്നും പറിഞ്ഞിട്ടില്ല. അങ്ങിനെ തെറ്റിദ്ധരിച്ചതാണ് തറ്റ്!!\nമദ്യപിച്ചാല് മലയാളികളേപ്പോലെ മാന്യന്മാരില്ലെന്നു എനിക്കറിയില്ലേ പാവപ്പട്ടവനേ.. എന്തായിത്!!!\nനീലോമീറ്റര് പേര് പുതിയതാണ്, കണ്‍സെപ്റ്റ് പഴയതും..\nഒരു ഖമറുന്നീസ സ്റ്റൈല് മതിയോ?\nവേറെ ഒന്നും ചിന്തിച്ചു തല കളയണ്ട..\nഅല്പം ചിന്തിക്കാന് തന്നെ തീരുമാനിച്ചു..\nയേസ്, ഞാനും നീലോമീറ്ററ് എന്നു ഇതിനു മുന്‍പു കേട്ടിരുന്നില്ല.\n(നമുക്കു പോലും അറിയില്ലാത്ത ചില കാര്യങ്ങള് ഈ ലോകത്തിലുണ്ട് അല്ലേ? സ്മൈലി.. സ്മൈലി....)\nഷാ July 14, 2010 at 5:50 PM\nഏയ്... എന്നിട്ടും ക്യാമറയുടെ സൂം ശരിയായിട്ടില്ലല്ലോ....?! :)\nMuralee Mukundan , ബിലാത്തിപട്ടണം July 14, 2010 at 6:02 PM\nനല്ല കോമ്പിനേഷനോടു കൂടി ഈ കൊം‌മബോ വിശേഷങ്ങള് നന്നായി കേട്ടൊ അച്ചായാ..\nsijo george July 14, 2010 at 7:13 PM\n‘ഒരു പക്ഷേ മദ്യം അകത്തു ചെന്നാല് മലയാളിയോടും സായിപ്പിനോടും പ്രതികരിക്കുന്നത് വ്യത്യസ്ത രീതിയില് ആയിരിക്കും!!‘\nഹഹ.. സായിപ്പിനെ കാണുമ്പോ കവാത്ത് മറക്കുന്ന സ്വഭാവം മദ്യത്തിനുമുണ്ടാകും.. അവരുടെ കൂടെ രണ്ടെണ്ണമടിച്ച് മലയാളിയോടും സായിപ്പിനോടും മദ്യമെങ്ങനെ പ്രതികരിക്കുന്നുവെന്ന് ഒരു താരതമ്യ പഠനം നടത്തികൂടായിരുന്നോ അച്ചായാ.. ഈ ക്രുസ് ഷിപ്പിലൊക്കെ കേറുമ്പോ..ഒരു 'ഇത്' വേണ്ടെ..:) പിന്നെ, പതിവ് പോലെ മനോഹരം..!\nശ്രദ്ധേയന് | shradheyan July 14, 2010 at 8:54 PM\nക്യാമറ മെയ്ഡ് ഇന് ജപ്പാനായിരുന്നോ അച്ചായാ... ആയിരിക്കില്ല, ഇടക്ക് പണിമുടക്കിയതിനാല് ഇന്ത്യ ആവാനേ തരമുള്ളൂ! :)\nAshly July 14, 2010 at 9:32 PM\nഅച്ചായന് ആയിട്ട് കൂടെ, ആ റബര് ഷീറ്റ് പടങ്ങള് കാണിയ്കതിരുന്നത് മോശമായിപോയി. ;)\nആ മീറ്റര് ഞാന് ഫസ്റ്റ് ടൈം ആണ് കേള്‍ക്കുന്നത്.\nആളവന്‍താന് July 14, 2010 at 10:23 PM\nഅച്ചായാ.... അച്ചായന് ഇനി പോകാന് പോകുന്നതും, പോകാന് സാധ്യതയുള്ളതുമായ സ്ഥലങ്ങള് ഏതൊക്കെയെന്ന് ഒന്ന് അറിയിക്കുക. ഇനി അങ്ങോട്ട് പോകുന്നില്ല. എന്തിനാ ഇപ്പൊ ഈ കാശൊക്കെ മുടക്കിയിട്ട്?\nസജി July 15, 2010 at 1:10 PM\nപഠിച്ചു വരുന്നു....അടുത്തയാത്രയില് ചിത്രങ്ങളുടെ മായാ പ്രപഞ്ചം കാണാം (ഓരോരോ മോഹങ്ങളേ..)\n‘അതി‘നോട് സലാം പറഞ്ഞിട്ടു കാലം കുറെയായി. വല്യ കൂട്ടായിരുന്നു പണ്ട്.\nഹ ഹ ഇന്ത്യനല്ല. ആണെങ്കില് അതിന്റെ കൂടെ ഒരു ഹര്‍ത്താലും കൂടി നടത്തി എന്റെ പടം പിടുത്തം മുടക്കിയേനെ..\nപറയാം, ബട്ട്, ടിക്കറ്റിന്റെ പകുതി പൈസ തരണം, ഏറ്റോ?\nപൊറാടത്ത് July 15, 2010 at 2:01 PM\nചീങ്കണ്ണി ദേവന്, ചീങ്കണ്ണികളുടെ മമ്മിഫിക്കേഷന്, നീലോ മീറ്റര്..... എല്ലാം പുതിയ അറിവുകള് തന്നെ.\n"ഈ ക്ഷേത്രം പണികഴിപ്പിച്ചത്, തുത്തുമോസ് മൂന്നാമനാണെന്നു ചരിത്രം പറയുന്നു..." ഏത് കാലഘട്ടം എന്ന് കൂടി പറഞ്ഞ് തരൂ സജീ.\nഷൈജൻ കാക്കര July 15, 2010 at 5:03 PM\nഇംഗ്ലീഷുകൊണ്ട് ക്യാമറ റിപ്പയർ ചെയ്യാൻ പറ്റുകയില്ല... അതിന് ജപ്പാന്റെ ബുദ്ധി തന്നെ വേണം...\nഇനി ഈ ജപ്പാൻകാരൻ ഒരു ബ്ലോഗ് പുലിയാണെങ്ങിൽ ഒരു മലയാളിയുടെ മൽപിടുത്തമെന്ന പേരിൽ ഒരു പോസ്റ്റെങ്ങാനും പോസ്റ്റിയാൽ...\nkichu / കിച്ചു July 15, 2010 at 5:05 PM\nവിവരണം വായിക്കുമ്പോള് കൂട്ടത്തില് നൈലിലൂടെ ക്രൂയ്സ് യാത്ര ചെയ്യുന്ന പോലെ തന്നെ...\n"ക്യാമറയ്ക്കെന്തു പറ്റിയാലും ഉടന് തന്നെ ലെന്‍സ് അഴിച്ചെടുക്കുന്ന ശീലം അന്നു തുടങ്ങിയതാണ്. ഇന്നും തുടരുന്നു" ക്യാമറക്ക് നാണക്കേട് ഉണ്ടാക്കല്ലേ അച്ചായാ :))\nManoraj July 15, 2010 at 10:03 PM\nനീലോമീറ്റർ കൊള്ളാം. ആദ്യമായി കേൾക്കുന്നു. ഇത് കേട്ടാൽ തോന്നും ബാക്കിയെല്ലാം എനിക്കറിയാന്ന്. ചുമ്മാ ഒരു ജാഡ. ഇതെല്ലാം ആദ്യമായിട്ട് കേൾക്കുന്നച്ചായാ..\nsiya July 16, 2010 at 2:50 AM\nഇന്ന് ആണ് ശാന്തമായി ഇത് മുഴുവന് വായിച്ചതും ..ആ ജപ്പാന് കാരന്റെ തമാശ ഓര്‍ത്തപോള് എനിക്കും ഒന്ന് പറയാന് തോന്നി .എന്‍റെ അടുത്ത വീട്ടില് ഒരു സ്പാനിഷ് അമ്മച്ചി ഉണ്ട് .എന്നോട് ഒരു മണിക്കൂര് ഒക്കെ സംസാരിക്കും ..അത് കണ്ടു ഷമിന് ചോദിക്കും .സ്പാനിഷ് പഠിച്ചു കാണുമല്ലോ ?ആംഗ്യഭാഷയും,ഇംഗ്ലീഷും ,മലയാളവും എല്ലാം ഞാന് അവര്‍ക്ക് പഠിപിച്ചു കൊടുത്തുവോ എന്നും തോന്നും .അവര് എന്തൊക്കെയോ തിരിച്ചു പറയും .ഞാന് എല്ലാം തല ആട്ടി കേള്‍ക്കും ..ആംഗ്യഭാഷയില് വേറെ ഒരു ആള്‍ക്ക് ചിലത് മനസിലാക്കി കൊടുക്കുവാന് കുറച്ചു ബുദ്ധിമുട്ട് തന്നെ ,ഒരു മലയാളീ ആയിരുന്നാല് ഞാന് പറയുന്നത് കുറച്ചു കൂടി എളുപ്പം മനസിലാവുമായിരുന്നു എന്നും തോന്നും .\nനീലോമീറ്റര്‍വിവരണം,ബാക്കി എല്ലാം കൂടി പോസ്റ്റ് അടിപൊളി തന്നെ\nManikandan July 18, 2010 at 1:24 AM\nഈ പോസ്റ്റിലെ മിക്കവാറും എല്ലാ വിവരണങ്ങളും എന്നെ സംബന്ധിച്ചിടത്തോളം പുതിയ അറിവുകള് ആണ്. അച്ചായന് നന്ദി. യാത്രയുടെ കൂടുതല് വിവരങ്ങള്‍ക്കായി കാത്തിരിക്കുന്നു.\nമദ്യപാനത്തിന്റെ കാര്യത്തില് എനിക്ക് തോന്നിയിട്ടുള്ളത് സായിപ്പ മദ്യം കഴിക്കുമ്പോള് മദ്യം മലയാളിയെ കഴിക്കുന്നു എന്നാണ്.\nസജി July 21, 2010 at 1:08 AM\nഇനിയുള്ള ഭാഗങ്ങളില് കൂടുതല് വിവരങ്ങള് തീര്‍ച്ചയായും ചേര്‍ക്കാം.\nമല്യാളികളെപ്പോലെ ജപ്പാന്കാരന് വിഷയക്ഷാമം കാണുമോ.. ഹേയ്..\nഗൌരവമായി പഠനത്തിലാണ് ഇപ്പോള്..അടുത്ത യാത്രയ്ക്കു മുന്‍പ് കുറച്ചെങ്കിലും പഠിക്കണം.\nഅപ്പോ എന്തെങ്കിലും ചെറിയ പ്രയോജനം ഇല്ലാതില്ല അലേ..?\nഹ്ഹാ, അപ്പോള് അയല്‍ക്കാരി അമ്മച്ചി മലയാളം പഠിക്കുമായിരിക്കും അല്ലേ?\nകുടിച്ചാല് മലയാളില് കുടിക്കുന്നതുപോലെ തന്നെ വേണം, അതാണ് എന്റെ അഭിപ്രായം...അല്ലാതെ കഷ്ടപ്പെട്ടു കുടിച്ച് ഇറക്കുന്നതിനു എന്തെങ്കിലും പ്രയോചനം വേണ്ടേ..\nമാനവധ്വനി July 26, 2010 at 4:22 PM\nഉപകാരപ്രദമായ വിവരണങ്ങൾ നൽകിയ താങ്കളെ അഭിനന്ദിക്കുന്നു.അവിടെ സന്ദർശിച്ചു മടങ്ങി വന്ന പ്രതീതി..വളരെ മനോഹരമായ വിവരണങ്ങൾ!... അടുത്ത സന്തോഷ് ജോർജ്ജ് കുളങ്ങര!\nസുനില് പെരുമ്പാവൂര് July 26, 2010 at 7:16 PM\nഇന്ന് വളരെ ആകസ്മീകമായിട്ടാണ് പോസ്റ്റ് കാണുന്നത് . ജോലികളെല്ലാം മാറ്റി വെച്ച് ഒറ്റ ഇരിപ്പിന് ഇത് വരെ ഉള്ള എല്ലാം വായിച്ചു തീര്‍ത്തു . അതീവ ഹൃദ്യമായ അവതരണം . ബാക്കി ഭാഗങ്ങള്‍ക്കായി ആകാംഷയോടെ കാത്തിരിക്കുന്നു .\nmanojpattat September 8, 2010 at 1:55 PM\nപത്താംഭാഗം വരെ വായിച്ചു കഴിഞ്ഞപ്പോള് ഇതൊരു പുസ്തകമാക്കണമെന്ന് പറഞ്ഞിരുന്നു.ഇപ്പോള് ആ ആവശ്യം വീണ്ടും ശക്തമായി ഉന്നയിക്കുന്നു.ബഹുസഹസ്രം സാധാരണവായനക്കാര്‍ക്കും ഒരു സുഖമുള്ള യാത്ര ലഭിക്കട്ടെ. ആശംസകളോടെ.\nmanojpattat September 8, 2010 at 1:58 PM\nകമന്റ് മോഡറേഷനുണ്ടോ?അത് അനാവശ്യമെന്ന് തോന്നുന്നു.മറിച്ചുള്ള അനുഭവങ്ങളാണ് നിങ്ങള്‍ക്ക് ഉള്ളതെങ്കില് തുടര്‍ന്നോളു.


സങ്കീർത്തനങ്ങൾ ൮൮ - വിശുദ്ധ ബൈബിൾ [മലയാളം ബൈബിൾ 1992]\n൮൮:൧ ൮൮:൨ ൮൮:൩ ൮൮:൪ ൮൮:൫ ൮൮:൬ ൮൮:൭ ൮൮:൮ ൮൮:൯ ൮൮:൧൦ ൮൮:൧൧ ൮൮:൧൨ ൮൮:൧൩ ൮൮:൧൪ ൮൮:൧൫ ൮൮:൧൬ ൮൮:൧൭ ൮൮:൧൮\nഎന്റെ രക്ഷയുടെ ദൈവമായ യഹോവേ, ഞാന് രാവും പകലും തിരുസന്നിധിയില് നിലവിളിക്കുന്നു;\nഎന്റെ പ്രാര്‍ത്ഥന നിന്റെ മുമ്പില് വരുമാറാകട്ടെ; എന്റെ നിലവിളിക്കു ചെവി ചായിക്കേണമേ.\nഎന്റെ പ്രാണന് കഷ്ടതകൊണ്ടു നിറെഞ്ഞിരിക്കുന്നു; എന്റെ ജീവന് പാതാളത്തോടു സമീപിക്കുന്നു.\nകുഴിയില് ഇറങ്ങുന്നവരുടെ കൂട്ടത്തില് എന്നെ എണ്ണിയിരിക്കുന്നു; ഞാന് തുണയില്ലാത്ത മനുഷ്യനെപ്പോലെയാകുന്നു.\nശവകൂഴിയില് കിടക്കുന്ന ഹതന്മാരെപ്പോലെ എന്നെ മരിച്ചവരുടെ കൂട്ടത്തില് ഉപേക്ഷിച്ചിരിക്കുന്നു; അവരെ നീ പിന്നെ ഔര്‍ക്കുംന്നില്ല; അവര് നിന്റെ കയ്യില്‍നിന്നു അറ്റുപോയിരിക്കുന്നു.\nനീ എന്നെ ഏറ്റവും താണ കുഴിയിലും ഇരുട്ടിലും ആഴങ്ങളിലും ഇട്ടിരിക്കുന്നു.\nനിന്റെ ക്രോധം എന്റെമേല് ഭാരമായിരിക്കുന്നു. നിന്റെ എല്ലാതിരകളുംകൊണ്ടു നീ എന്നെ വലെച്ചിരിക്കുന്നു. സേലാ.\nഎന്റെ പരിചയക്കാരെ നീ എന്നോടു അകറ്റി, എന്നെ അവര്‍ക്കും വെറുപ്പാക്കിയിരിക്കുന്നു; പുറത്തിറങ്ങുവാന് കഴിയാതവണ്ണം എന്നെ അടെച്ചിരിക്കുന്നു.\nഎന്റെ കണ്ണു കഷ്ടതഹേതുവായി ക്ഷയിച്ചുപോകുന്നു; യഹോവേ, ഞാന് ദിവസംപ്രതിയും നിന്നെ വിളിച്ചപേക്ഷിക്കയും എന്റെ കൈകളെ നിങ്കലേക്കു മലര്‍ത്തുകയും ചെയ്യുന്നു.\nനീ മരിച്ചവര്‍ക്കും അത്ഭുതങ്ങള് കാണിച്ചുകൊടുക്കുമോ? മൃതന്മാര് എഴുന്നേറ്റു നിന്നെ സ്തുതിക്കുമോ? സേലാ.\nശവകൂഴിയില് നിന്റെ ദയയെയും വിനാശത്തില് നിന്റെ വിശ്വസ്തതയെയും വര്‍ണ്ണിക്കുമോ?\nഅന്ധകാരത്തില് നിന്റെ അത്ഭുതങ്ങളും വിസ്മൃതിയുള്ള ദേശത്തു നിന്റെ നീതയും വെളിപ്പെടുമോ?\nഎന്നാല് യഹോവേ, ഞാന് നിന്നോടു നിലവിളിക്കുന്നു; രാവിലെ എന്റെ പ്രാര്‍ത്ഥന തിരുസന്നിധിയില് വരുന്നു.\nയഹോവേ, നീ എന്റെ പ്രാണനെ തള്ളിക്കളയുന്നതെന്തിന്നു? നിന്റെ മുഖത്തെ എനിക്കു മറെച്ചുവെക്കുന്നതും എന്തിന്നു?\nബാല്യംമുതല് ഞാന് അരിഷ്ടനും മരിപ്പാറായവനും ആകുന്നു; ഞാന് നിന്റെ ഘോരത്വങ്ങളെ സഹിച്ചു വലഞ്ഞിരിക്കുന്നു.\nനിന്റെ ഉഗ്രകോപം എന്റെ മീതെ കവിഞ്ഞിരിക്കുന്നു; നിന്റെ ഘോരത്വങ്ങള് എന്നെ സംഹരിച്ചിരിക്കുന്നു.\nഅവ ഇടവിടാതെ വെള്ളംപോലെ എന്നെ ചുറ്റുന്നു; അവ ഒരുപോലെ എന്നെ വളയുന്നു.\nസ്നേഹിതനെയും കൂട്ടാളിയെയും നീ എന്നോടകറ്റിയിരിക്കുന്നു; എന്റെ പരിചയക്കാര് അന്ധകാരമത്രേ. (എസ്രാഹ്യനായ ഏഥാന്റെ ഒരു ധ്യാനം.)


Sr. Susan Mathew's Death Case | കൈത്തണ്ട മുറിച്ചപ്പോൾ വേദന മാറുവാൻ നാഫ്ത്തലിൻ ഗുളിക കഴിച്ചു; രക്തം വാർന്നിട്ടും മരിക്കാതെ വന്നപ്പോൾ കിണറ്റിൽ ചാടി ജീവനൊടുക്കി; പോസ്റ്റ്‌മോർട്ടം റിപ്പോർട്ടിൽ പറയുന്നത് ശ്വാസനാളത്തിൽ വെള്ളം കയറിയതിനെ തുടർന്നുള്ള മുങ്ങി മരണമെന്ന്; ദുരൂഹത വിട്ടുമാറാതെ താബോർ ദയറാ കോൺവെന്റിലെ കന്യാസ്ത്രീയുടെ മരണം - MarunadanMalayali.com\nSeptember 10, 2018 | 03:18 PM IST | Permalink\nതിരുവനന്തപുരം: പത്തനാപുരം താബോർ ദയറാ കോൺവെന്റിലെ കന്യാസ്ത്രീ സൂസൻ മാത്യു(54)വിനെ ദുരൂഹ സാഹചര്യത്തിൽ കിണറ്റിൽ മരിച്ച നിലയിൽ കണ്ടെത്തിയ സംഭവത്തിൽ പോസ്റ്റ്‌മോർട്ടം റിപ്പോർട്ടിൽ മുങ്ങിമരണമെന്ന് സ്ഥിരീകരണം. കൈത്തണ്ടയിലെ മുറിവിലൂടെ രക്തം ഏറെ വാർന്നുവെങ്കിലും മരണം സംഭവിച്ചത് വെള്ളം ശ്വാസനാളത്തിൽ ചെന്നതിനെ തുടർന്നാണെന്നാണ് പരിശോദനാ ഫലം. കൂടാതെ അന്ന നാളത്തിൽ നിന്നും നാഫ്ത്തലിൻ ഗുളികയും കണ്ടെത്തി. കന്യാ സ്ത്രീ ആത്മഹത്യക്കായി ആദ്യം ഇടതു കൈത്തണ്ട മുറിച്ചു. പിന്നീട് വലതു കൈത്തണ്ടയിലും മുറിവ് ഉണ്ടാക്കി. ഈ മുറിവിലൂടെ രക്തം ഏറെ വാർന്നു പോയിട്ടുണ്ട്. പിന്നീട് കിണറ്റിലേക്ക് ചാടി എന്നാണ് പൊലീസ് നിഗമനം. പോസ്റ്റ് മാർട്ടത്തിൽ കണ്ടെത്തിയ നാഫ്ത്തലിൻ ഗുളിക വേദന അറിയാതിരിക്കാൻ കഴിച്ചതെന്നാണ് പൊലീസ് പറയുന്നത്. ഇന്ന് രാവിലെ തിരുവനന്തപുരം മെഡിക്കൽ കോളേജിൽ നടത്തിയ പോസ്റ്റ്‌മോർട്ടത്തിലാണ് ഇത്തരത്തിൽ റിപ്പോർട്ട് വന്നത്.\nഎന്നാൽ പ്രാഥമിക നിഗമനങ്ങൾ കേന്ദ്രീകരിച്ചു തന്നെയാണ് പൊലീസിന്റെ അന്വേഷണം നടക്കുന്നത്. കൊലപാതകം എന്ന സംശയത്തിൽ തന്നെ നിൽക്കുന്നതിനാൽ നിരവധി പേരെ പൊലീസ് ഇതിനോടകം ചോദ്യം ചെയ്തു കഴിഞ്ഞു. സൂസമ്മയുടെ ഫോൺ കോൾ വിവരങ്ങൾ കേന്ദ്രീകരിച്ചും അന്വേണം നടക്കുന്നുണ്ട്. ഇതിൽ നിരവധി തവണ വിളിച്ച ഒരു നമ്പർ പൊലീസിന്റെ ശ്രദ്ധയിൽ പെട്ടിട്ടുണ്ട. ഈ നമ്പറിന്റെ ഉടമയ്ക്ക് കന്യാ സ്ത്രീയുമായി എന്തെങ്കിലും ബന്ധം ഉണ്ടെ എന്ന കാര്യവും അന്വേഷിക്കുന്നുണ്ട്. പുനലൂർ ഡി.വൈ.എസ്‌പി എം അനിൽകുമാറിന്റെ നേതൃത്വത്തിലാണ് കേസന്വേഷണം.\nഓർത്തഡോക്‌സ് സഭ മൗണ്ട് താബോർ ദയറാ കോൺവെന്റിലെ സിസ്റ്ററിനെയാണ് മരിച്ച നിലയിൽ കണ്ടെത്തിയത്. പത്തനാപുരം സെന്റ് സ്റ്റീഫൻസ് സ്‌കൂളിലെ അദ്ധ്യാപികയായ ഇവർ കൊല്ലം കല്ലട സ്വദേശിയാണ്. 25 വർഷമായി ഇതേ സ്‌കൂളിലെ അദ്ധ്യാപികയാണ് സൂസൻ. ഞായറാഴ്ച രാവിലെ ഒമ്പതരയോടെയാണ് മൃതദേഹം കിണറ്റിൽ കണ്ടത്. കോൺവെന്റിനോട് ചേർന്ന കിണറിന് സമീപത്ത് രക്തപ്പാടുകൾ കണ്ട ജീവനക്കാർ കിണറ്റിൽ നോക്കിയപ്പോളാണ് മൃതദേഹം കണ്ടെത്തിയത്. ഉടൻ തന്നെ പൊലീസിൽ അറിയിച്ചു. പൊലീസും ഫയർഫോഴ്‌സും എത്തി പരിശോധിച്ചപ്പോളാണ് മൃതദേഹം സിസ്റ്റർ സൂസന്റേതാണെന്ന് മനസിലായത്. പിന്നീട് കിണറിന്റെ സമീപത്ത് നടത്തിയ പരിശോധനയിൽ കിണറിന്റെ തൂണിലും സമീപത്തും രക്തപ്പാടുകളും കണ്ടെത്തിയിരുന്നു.\nസിസ്റ്ററിന്റെ മുറിയിൽ നിന്ന് കിണറ്റിലേക്കുള്ള വഴിയിലും രക്തപ്പാടുകളും വലിച്ചിഴച്ച പാടുകളുമുണ്ട്. സ്‌കൂളിൽ ഒരാഴ്ച അവധിയിലായിരുന്നു കന്യാസ്ത്രീ. വെള്ളിയാഴ്ചയാണ് തിരിച്ചെത്തിയത്. ഈ ദിവസങ്ങളിൽ എന്തെങ്കിലും പ്രശ്നങ്ങൾ മഠത്തിൽ നടന്നതായി ഒരു വിരവുമില്ലെന്നാണ് മഠം അധികൃതർ പൊലീസിനോട് പറഞ്ഞത്. പഴുതടച്ചുള്ള അന്വേഷണമാണ് പൊലീസ് ഇക്കാര്യത്തിൽ നടത്തുന്നത്. കന്യാസ്ത്രീകൾക്കു നേരെ നിരന്തരം പീഡന വാർത്തകൾ പുറത്തു വരുമ്പോഴാണ് ഈ ദുരൂഹ മരണവും എത്തുന്നത്. കുമ്പസാര രഹസ്യം ചോർത്തിയുള്ള പീഡനത്തിൽ ഉഴലുന്ന ഓർത്തഡോക്‌സ് സഭയ്ക്ക് തീർത്തും തലവേദനയാണ് ഈ കേസ്. 25 വർഷമായി പത്തനാപുരം സെന്റ് സ്റ്റീഫൻസ് സ്‌കൂളിൽ അദ്ധ്യാപികയായി ജോലി നോക്കുകയാണ് സൂസൻ മാത്യൂ. പത്തനാപുരം മൗണ്ട് താബോർ ദയേറ കോൺവെന്റിലാണ് അവർ താമസിച്ചു വന്നത്.\nപോസ്റ്റ്‌മോർട്ടം റിപ്പോർട്ട് മാത്രം വിശ്വസിച്ച് ഈ കേസ് തള്ളി കളയരുതെന്നാണ് നാട്ടുകാർ ആവശ്യപ്പെടുന്നത്. ക്രിസ്ത്യൻ സഭയുടെ കീഴിലുള്ള മിക്ക മഠങ്ങളിലും ഇത്തരത്തിൽ ദുർ മരണങ്ങൾ നടക്കുന്നുണ്ട്. അതിനാൽ പൊലീസ് കാര്യക്ഷമമായി അന്വേഷിച്ച് സത്യം പുറത്തു കൊണ്ടു വരണമെന്നാണ് അഭിപ്രായം. അതേസമയം പോസ്റ്റുമോർട്ടം റിപ്പോർട്ടിൽ മുങ്ങിമരണമെന്ന് പറയുമ്പോഴും മരണവുമായി ബന്ധപ്പെട്ട് നിരവധി സംശയങ്ങൾ നിലനിൽക്കുന്നു.\nകിണറ്റിൽ കമഴ്ന്ന് കിടന്ന നിലയിലായിരുന്നു മൃതദേഹം. ഇതിനൊപ്പം കൈയിലെ മുറിവ് ആഴത്തിലുള്ളതായിരുന്നു. ഞരമ്പ് പൂർണ്ണമായും മുറിയുന്ന തരത്തിൽ. ഇത്രയും ആഴത്തിൽ മുറിവ് ഏറ്റ കന്യാസ്ത്രീ എങ്ങനെ കിണറ്റിന് അടുത്തെത്തി എടുത്ത് ചാടിയെന്നതാണ് ഉയരുന്ന മറ്റൊരു ചോദ്യം. കിണറിന് കൈവരിയും ഉണ്ട്. ഇതിന്റെ മുകളിലേക്ക് ഇത്രയേറെ മുറിവുമായി കയറുകയും പ്രയാസകരമാണ്. അതുകൊണ്ട് തന്നെ സിസ്റ്ററുടെ ആത്മഹത്യാ വാദം അംഗീകരിക്കാനാകില്ലെന്ന് പറയുന്നവരുണ്ട്. ഇനി പോസ്റ്റ്മോർട്ടം റിപ്പോർട്ടാകും നിർണ്ണായകം. വെള്ളം കുടിച്ചാണ് മരണമെന്ന് തെളിഞ്ഞാൽ ഈ കേസ് ആത്മഹത്യയാക്കി തന്നെ പൊലീസ് മാറ്റും.\nപ്രദേശവാസികളിൽ ചിലരും ആശ്രമവാസികളും ചേർന്നു നടത്തിയ അന്വേഷണത്തിലാണു 10 മണിയോടെ സിസ്റ്റർ സി.ഇ.സൂസമ്മയുടെ മൃതദേഹം കിണറ്റിൽ കണ്ടെത്തിയത്. വിവരം അറിയിച്ചതിനെ തുടർന്നു വലയുമായി അഗ്നിശമന സേനയും പിന്നാലെ പത്തനാപുരം പൊലീസും എത്തി. ചോരപ്പാടുകളും മുടിയും കണ്ടതിനാൽ ആർഡിഒ എത്തിയ ശേഷം മൃതദേഹം പുറത്തെടുത്താൽ മതിയെന്നു തീരുമാനിക്കുകയായിരുന്നു. സിസ്റ്റർ സൂസമ്മ ആരോഗ്യപ്രശ്നങ്ങളാൽ മാനസിക വിഷമത്തിലായിരുന്നെന്നു സിസ്റ്ററിന്റെ സഹോദരി അറിയിച്ചതും ചർച്ചയായിട്ടുണ്ട്. കുടുംബത്തിന് സൂസന്റെ മരണത്തിൽ ദുരൂഹതയൊന്നും കാണാനാകുന്നില്ല. കഴിഞ്ഞ 15 മുതൽ കൊല്ലം, പരുമല, തിരുവല്ല എന്നിവിടങ്ങളിലെ ആശുപത്രികളിൽ സിസ്റ്റർ ചികിത്സയിലായിരുന്നെന്ന് സഹോദരി പൊലീസിനോടു പറഞ്ഞു. അമ്മയുടെ ഓർമദിനത്തിൽ വീട്ടിലെത്തിയ ശേഷം സഹോദരിക്കൊപ്പമാണ് കൊല്ലത്തെ മെഡിക്കൽ കോളജിൽ ആദ്യം ചികിത്സ തേടിയത്.\nപിന്നീടു പരുമല ആശുപത്രിയിൽ അഞ്ചു ദിവസം ചികിത്സയിലായിരുന്നു. കടുത്ത അസുഖങ്ങളില്ലെന്നു ബോധ്യപ്പെട്ടു തിരിച്ചയച്ചെങ്കിലും പിന്നീടു മാനസികമായി തകർന്ന അവസ്ഥയിലായിരുന്നു. മരുന്നു വാങ്ങാൻ അടുത്ത ചൊവ്വാഴ്ച ആശുപത്രിയിൽ പോകണമെന്നു പറഞ്ഞിരുന്നതായും ബന്ധുക്കൾ പൊലീസിനു മൊഴി നൽകിയിട്ടുണ്ട്.


കോവിഡ് വാക്സിൻ ഇന്നെത്തും; കുത്തിവെപ്പ് ശനിയാഴ്ച മുതൽ | Madhyamam\ndate_range 13 Jan 2021 3:47 AM GMT\nകോവിഡ് വാക്സിൻ ഇന്നെത്തും; കുത്തിവെപ്പ് ശനിയാഴ്ച മുതൽ\nകൊച്ചി: കോവിഡിനെ പ്രതിരോധിക്കാനുള്ള വാക്‌സിന് ഇന്ന് കേരളത്തിലെത്തും. 4,35,500 ഡോസ് മരുന്നാണ് ആദ്യഘട്ടത്തില് കേന്ദ്രം കേരളത്തിനായി അനുവദിച്ചിരിക്കുന്നത്. ആദ്യ ബാച്ച് വാക്സിൻ നെടുമ്പാശേരിയിലെത്തുമ്പോൾ കലക്ടറും ആരോഗ്യ വകുപ്പ് ഉന്നതോദ്യോഗസ്ഥരും ചേർന്ന് സ്വീകരിക്കും.\nവിമാനത്താവളങ്ങളില് നിന്ന് ശീതീകരണ സംവിധാനമുള്ള പ്രത്യേക വാഹനങ്ങളിലാക്കി തിരുവനന്തപുരം, എറണാകുളം, കോഴിക്കോട് ജില്ലകളിലെ മേഖല വാക്‌സിന് സ്‌റ്റോറേജ് കേന്ദ്രങ്ങളിലേക്ക് വാക്‌സിന് മാറ്റും.\n11.15 ന് നെടുമ്പാശ്ശേരി വിമാനത്താവളത്തിൽ എത്തുന്ന കോവിഡ് വാക്സിൻ, അവിടെ നിന്ന് എറണാകുളം ജനറൽ ആശുപത്രിയിലെ റീജണൽ വാക്സിൻ സ്റ്റോറിലേക്ക് കൊണ്ടുവരും. ഉച്ചക്ക് തന്നെ സമീപ ജില്ലകളിലേക്കും അയക്കും. 1.80 ലക്ഷം ഡോസ് വാക്സിൻ പ്രത്യേക താപനില ക്രമീകരിച്ച 15 ബോക്സുകളിലായാണ് കൊണ്ടുവരിക. ഒരു ബോക്സിൽ 12000 ഡോസ് വീതം 15 ബോക്സുകൾ ഉണ്ടാവും. പാലക്കാട്, കോട്ടയം, തൃശൂർ, ഇടുക്കി, എറണാകുളം ജില്ലകളിലേക്കുള്ള വാക്സിൻ റീജണൽ സ്റ്റോറിൽ നിന്ന് അയക്കുമെന്ന് ആരോഗ്യ വകുപ്പ് അറിയിച്ചു.\nകൊച്ചിയിലെത്തിക്കുന്ന 2,99,500 ഡോസ് വാക്സിനില് 1,19,500 ഡോസ് കോഴിക്കോട് മേഖലക്കായി റോഡ് മാര്‍ഗം കൊണ്ടു പോകും. മാഹിക്ക് നല്‍കാനുള്ള 1100 ഡോസ് വാക്സിന് കോഴിക്കോട് നിന്നാണ് കൊണ്ടുപോവുക.\nതിരുവനന്തപുരത്ത് വൈകീട്ട് ആറ് മണിയോടെ 1,34,000 ഡോസ് വാക്സിന് വിമാനത്തില് എത്തിക്കും. തിരുവനന്തപുരത്തെ റീജിയണല് സ്റ്റോറിലേക്ക് മാറ്റുന്ന വാക്‌സിന് 14ന് കൊല്ലം, പത്തനംതിട്ട, ആലപ്പുഴ ജില്ലകളിലേക്ക് കൊണ്ടുപോകും.\nസംസ്ഥാനത്ത് 133 കേന്ദ്രങ്ങളിലാണ് വാക്‌സിനേഷന് നടക്കുന്നത്. വാക്‌സിൻ എത്തിയാൽ നിശ്ചയിക്കപ്പെട്ട കേന്ദ്രങ്ങളിൽ എത്തിക്കുന്നതിന് പ്രത്യേക സംവിധാനങ്ങളേർപ്പെടുത്തിയിട്ടുണ്ടെന്ന് ആരോഗ്യവകുപ്പ് വ്യക്തമാക്കി. 16ന് തെരഞ്ഞെടുക്കപ്പെട്ട ആരോഗ്യപ്രവർത്തകർക്കുള്ള വാക്സിൻ കുത്തിവെപ്പ് ആരംഭിക്കും.


സഖറിയാ ൯ - വിശുദ്ധ ബൈബിൾ [മലയാളം ബൈബിൾ 1992] - (സഖ 9)\n൯:൧ ൯:൨ ൯:൩ ൯:൪ ൯:൫ ൯:൬ ൯:൭ ൯:൮ ൯:൯ ൯:൧൦ ൯:൧൧ ൯:൧൨ ൯:൧൩ ൯:൧൪ ൯:൧൫ ൯:൧൬ ൯:൧൭\nപ്രവാചകം. യഹോവയുടെ അരുളപ്പാടു ഹദ്രാക് ദേശത്തിന്നു വിരോധമായിരിക്കുന്നു; ദമ്മേശെക്കിന്മേല് അതു വന്നമരും; യഹോവ, മനുഷ്യരിലും യിസ്രായേലിന്റെ സകല ഗോത്രങ്ങളിലും ദൃഷ്ടിവെക്കുന്നു.\nസോര് തനിക്കു ഒരു കോട്ട പണിതു, പൊടിപോലെ വെള്ളിയും വീഥികളിലെ ചെളിപോലെ തങ്കവും സ്വരൂപിച്ചു.\nഎന്നാല് കര്‍ത്താവു അവളെ ഇറക്കി, അവളുടെ കൊത്തളം കടലില് ഇട്ടുകളയും; അവള് തീക്കു ഇരയായ്തീരുകയും ചെയ്യും.\nഅസ്കലോന് അതു കണ്ടു ഭയപ്പെടും; ഗസ്സയും എക്രോനും കണ്ടു ഏറ്റവും വിറെക്കും; അവളുടെ പ്രത്യാശെക്കു ഭംഗം വരുമല്ലോ; ഗസ്സയില്‍നിന്നു രാജാവു നശിച്ചുപോകും; അസ്കലോന്നു നിവാസികള് ഇല്ലാതെയാകും.\nഅസ്തോദില് ഒരു കൌലടേയജാതി പാര്‍ക്കും; ഫെലിസ്ത്യരുടെ ഗര്‍വ്വം ഞാന് ഛേദിച്ചുകളയും.\nഞാന് അവന്റെ രക്തം അവന്റെ വായില്‍നിന്നും അവന്റെ വെറുപ്പുകള് അവന്റെ പല്ലിന്നിടയില്‍നിന്നും നീക്കിക്കളയും; എന്നാല് അവനും നമ്മുടെ ദൈവത്തിന്നു ഒരു ശേഷിപ്പായ്തീരും; അവന് യെഹൂദയില് ഒരു മേധാവിയെപ്പോലെയും എക്രോന് ഒരു യെബൂസ്യനെപ്പോലെയും ആകും.\nആരും പോക്കുവരുത്തു ചെയ്യാതിരിക്കേണ്ടതിന്നു ഞാന് ഒരു പട്ടാളമായി എന്റെ ആലയത്തിന്നു ചുറ്റും പാളയമിറങ്ങും; ഇനി ഒരു പീഡകനും അവരുടെ ഇടയില്‍കൂടി കടക്കയില്ല; ഇപ്പോള് ഞാന് സ്വന്തകണ്ണുകൊണ്ടു കണ്ടുവല്ലോ.\nസീയോന് പുത്രിയേ, ഉച്ചത്തില് ഘോഷിച്ചാനന്ദിക്ക; യെരൂശലേംപുത്രിയേ, ആര്‍പ്പിടുക! ഇതാ, നിന്റെ രാജാവു നിന്റെ അടുക്കല് വരുന്നു; അവന് നീതിമാനും ജയശാലിയും താഴ്മയുള്ളവനും ആയി കഴുതപ്പുറത്തും പെണ്‍കഴുതയുടെ കുട്ടിയായ ചെറുകഴുതപ്പുറത്തും കയറിവരുന്നു.\nഞാന് എഫ്രയീമില്‍നിന്നു രഥത്തെയും യെരൂശലേമില്‍നിന്നു കുതിരയെയും ഛേദിച്ചുകളയും; പടവില്ലും ഒടിഞ്ഞുപോകും; അവന് ജാതികളോടു സമാധാനം കല്പിക്കും; അവന്റെ ആധിപത്യം സമുദ്രംമുതല് സമുദ്രംവരെയും നദിമുതല് ഭൂമിയുടെ അറ്റങ്ങളോളവും ആയിരിക്കും.\nനീയോ--നിന്റെ നിയമരക്തം ഹേതുവായി ഞാന് നിന്റെ ബദ്ധന്മാരെ വെള്ളമില്ലാത്ത കുഴിയില്‍നിന്നു വിട്ടയക്കും.\nപ്രത്യാശയുള്ള ബദ്ധന്മാരേ, കോട്ടയിലേക്കു മടങ്ങിവരുവിന് ; ഞാന് നിനക്കു ഇരട്ടിയായി പകരം നലകും എന്നു ഞാന് ഇന്നു തന്നേ പ്രസ്താവിക്കുന്നു.\nഞാന് എനിക്കു യെഹൂദയെ വില്ലായി കുലെച്ചും എഫ്രയീമിനെ നിറെച്ചുമിരിക്കുന്നു; സീയോനേ, ഞാന് നിന്റെ പുത്രന്മാരെ യവനദേശമേ, നിന്റെ പുത്രന്മാരുടെ നേരെ ഉണര്‍ത്തി നിന്നെ ഒരു വീരന്റെ വാള് പോലെയാക്കും.\nയഹോവ അവര്‍ക്കും മീതെ പ്രത്യക്ഷനാകും; അവന്റെ അസ്ത്രം മിന്നല് പോലെ പുറപ്പെടും; യഹോവയായ കര്‍ത്താവു കാഹളം ഊതി തെക്കന് ചുഴലിക്കാറ്റുകളില് വരും.\nസൈന്യങ്ങളുടെ യഹോവ അവരെ പരിചകൊണ്ടു മറെക്കും; അവര് മാംസം തിന്നു കവിണക്കല്ലു ചവിട്ടിക്കളകയും രക്തം കുടിച്ചു വീഞ്ഞുകൊണ്ടെന്നപോലെ ഘോഷിക്കയും യാഗകലശങ്ങള്‍പോലെയും യാഗപീഠത്തിന്റെ കോണുകള്‍പോലെയും നിറഞ്ഞിരിക്കയും ചെയ്യും.\nഅന്നാളില് അവരുടെ ദൈവമായ യഹോവ അവരെ തന്റെ ജനമായ ആട്ടിന് കൂട്ടത്തെപ്പോലെ രക്ഷിക്കും; അവര് അവന്റെ ദേശത്തു ഒരു കിരീടത്തിന്റെ രത്നംപോലെ പൊങ്ങി ശോഭിക്കും.\nസഖറിയാ 1 / സഖ 1\nസഖറിയാ2/ സഖ 2\nസഖറിയാ3/ സഖ 3\nസഖറിയാ4/ സഖ 4\nസഖറിയാ5/ സഖ 5\nസഖറിയാ6/ സഖ 6\nസഖറിയാ7/ സഖ 7\nസഖറിയാ 8 / സഖ 8\nസഖറിയാ9/ സഖ 9\nസഖറിയാ 10 / സഖ 10\nസഖറിയാ 11 / സഖ 11\nസഖറിയാ 12 / സഖ 12\nസഖറിയാ 13 / സഖ 13\nസഖറിയാ 14 / സഖ 14


ആരാണ് ഇവിടെ സാംസ്കാരിക നായകർ ?\nവഴിപിഴക്കാവുന്ന ഭാവിക്ക് ഒരു പെൺ ബാല്യത്തെ വിട്ടുകൊടുക്കാതെ കല ചമക്കുന്ന ആയുധം കഠാരയാക്കി കുരുന്നു ദേഹത്തിൽ കുത്തിയിറക്കുന്ന ഒരു കലാകാരനുണ്ട് എം ടി പരിചയപ്പെടുത്തിയ 'സദയം' സിനിമയിൽ. പതറാത്ത മനസ്സിൽ ഒരു കൊലയാളിയെ ഒളിപ്പിച്ചിരുന്ന ഒരു യഥാർത്ഥ കലാകാരൻ.\nവിളിക്കുമോ നിങ്ങൾ സത്യനാഥനെയും\nസാംസ്കാരിക നായകനെന്ന് ?\nബഹുഭൂരിപക്ഷം കലാകാരൻമാരും സാഹിത്യ കാരന്മാരും വ്യക്തിജീവിതത്തിൽ സന്മാർഗ്ഗികത പുലർത്തിയിരുന്നവരല്ല, ആയിരുന്നില്ല. അതിൽ അവർ വിശ്വസിച്ചിരുന്നവരുമല്ല എന്നതാണ് സത്യം. നല്ലൊരു ചിത്രം വരച്ചാൽ, ഒരു കഥ എഴുതിയാൽ, കവിതയെഴുതിയാൽ, ഒരു ശിൽപം ചമച്ചാൽ, ഒരു സിനിമ പിടിച്ചാൽ അവരിന്നു കേരളത്തിൽ സ്വയം പ്രഖ്യാപിത സാംസ്കാരികനായകരാണ്. എന്തു ആഭാസത്തരം ചെയ്താലും, എന്തു തെമ്മാടിത്തരം ചെയ്താലും കൈയ്യിലൊരു കലാവിരുത് കൂടെയുള്ളവരെങ്കിൽ, പക്ഷം പിടിക്കുന്ന പാർട്ടിക്ക് കൂലിപ്പണി ചെയ്യാൻ അവർ തയ്യാറാണെങ്കിൽ അവരെല്ലാം ഇന്ന് നമ്മുടെ നാട്ടിൽ സാംസ്കാരിക നായകരാണ്.\nആവിഷ്‌കാരവൈദഗ്ദ്യം സാംസ്കാരിക നായകന് ഉണ്ടായിരിക്കേണ്ട അടിസ്‌ഥാനയോഗ്യതയല്ല. ആരാണ് സാംസ്‌ക്കാരിക നായകനെന്ന് ജനം തിരിച്ചറിയുന്നതാണ് യാഥാർത്ഥ്യം. വ്യക്തിയിൽ നിന്നുകൊണ്ട് എന്തു ആഭാസത്തരം നടത്തുന്നവനും ഞാനാണ് സാസ്കാരിക നായകനെന്ന് സ്വയം പരിചയപ്പെടുത്തുമ്പോഴല്ല.\nഏത് സംസ്കാരത്തിൽ വളർന്നു എന്നു പ്രതിഫലിപ്പിക്കുന്ന കലാകാരനെക്കാൾ മഹത്വം എന്തുകൊണ്ടും ഏത് സംസ്കാരത്തിൽ വളരണം എന്നു പഠിപ്പിക്കുന്ന ഒരു അദ്ധ്യാപകനുണ്ട്. കുഞ്ഞുങ്ങൾക്ക് നല്ല ശീലം പറഞ്ഞുകൊടുക്കുന്ന അംഗനവാടി ടീച്ചർക്കുപോലുമുണ്ട്.\nനല്ലൊരു അദ്ധ്യാപകൻ പഠിപ്പിക്കുന്ന കുട്ടികളുടെ മുൻപിൽ വെച്ചു സിഗരറ്റ് വലിക്കാതിരിക്കുന്നതും ആ ഒരു അറിവിൽ നിന്നുകൊണ്ടുതന്നെയാണ്.\nആൾക്കൂട്ടത്തെ ആകർഷിക്കാൻ നടത്തുന്ന ചെപ്പടിവിദ്യ വ്യാജമരുന്ന് വിൽക്കുന്ന\nവഴിവാണിഭക്കാരന്റെ കച്ചവടതന്ത്രമാണ്. ആൾക്കൂട്ടത്തിനിടയിൽ കൃത്യമമായി സൃഷ്ടിക്കുന്ന സംഘർഷം പോക്കറ്റടിക്കാരന്റെ കൗശലമാണ്. കലയും സാഹിത്യവും മറയാക്കി ഒരു പക്ഷം പിടിക്കുന്ന ഈ രാഷ്ട്രീയ കൂലിപ്പണിക്കാർ കാലഹരണപ്പെട്ട തങ്ങളുടെ പ്രത്യയശാസ്ത്രം കലയിൽ പൊതിഞ്ഞ് കച്ചവടം ചെയ്യുന്നു.\nസർഗ്ഗസൃഷ്‌ടി എന്തെന്നും സാംസ്കാരിക വ്യക്തിത്വം എന്തെന്നും ഇനിയും ഇഴപിരിച്ചു ജനം മനസിലാക്കിയില്ലെങ്കിൽ കലയുടെ വേഷമിട്ട കപട സാംസ്കാരികത ജനങ്ങളെ വഞ്ചിച്ചുകൊണ്ടേയിരിക്കും.\nപശിയിൽ പഴം കഴിക്കുന്ന മൂഷികൻ അകത്തൊളിപ്പിച്ച പാഷാണം തിരിച്ചറിയുന്നില്ല.\nPosted by Unknown at 7:53 PM No comments :\n'പണിയില്ലാതെ ദിവസങ്ങളായി'. അയാൾ പുറകിലിരുന്നു സംസാരിക്കാൻ തുടങ്ങി. അത് ആ മുഖത്ത് കാണാനാകും.\nനടന്നുനീങ്ങുന്ന ആ വൃദ്ധനെ അധികനേരം എനിക്ക് നോക്കിനിൽക്കാനായില്ല. ഞാനെന്നിൽനിന്നുതന്നെ അകലുന്നതുപോലെ, ഇനിയെനിക്ക് ചെയ്യാൻ ബാക്കിയെന്തുണ്ട് എന്ന ചിന്ത ഒരു നിമിഷം കടന്നുവന്നപ്പോൾ ഒരു ഉൾവിളി പോലെ ഞാനയാളെ വിളിച്ചു.


നാടന് കഴിച്ച് നാട് നന്നാക്കാം: ഭക്ഷണപ്പൊതിയുമായി കുടുംബശ്രീ - Malayalam Today\nനാടന് കഴിച്ച് നാട് നന്നാക്കാം: ഭക്ഷണപ്പൊതിയുമായി കുടുംബശ്രീ\nപുതുവര്‍ഷപ്പുലരിയെ വരവേല്‍ക്കാന് കുടുംബശ്രി പ്രവര്‍ത്തകര് പുതിയ പദ്ധതിയുമായി ഒരുങ്ങുന്നു. രാവിലെത്തെ വീട്ടു ജോലിയും കഴിഞ്ഞ് ഒരുങ്ങി ഓഫീസിലെത്തുന്നതിനു മുമ്പായി ഉച്ചഭക്ഷണം പാകം ചെയ്യാന് സാധിക്കാതെ വരുന്ന ബഹുഭൂരിപക്ഷം സ്ത്രീകളേയും, ഭാര്യയും ഭര്‍ത്താവും ജോലി നോക്കുന്ന കുടുംബങ്ങളേയും മുന്നില് കണ്ടു കൊണ്ടാണ് കുടുംബശ്രീ പുതിയ പദ്ധതിയുമായി രംഗത്തു വരുന്നത്.\nവീട്ടില് നിന്നും പാചകം ചെയ്യുന്ന അതേ രൂചിക്കൂട്ടുമായി ചുരുങ്ങിയ നിരക്കില് ഓഫീസുകളിലും, തൊഴില് കേന്ദ്രങ്ങളിലും കുടുംബശ്രീയുടെ പ്രവര്‍ത്തകര് എത്തും. കൈയ്യില് പതിച്ചോറിന്റെ ശേഖരുമുണ്ടാകും. കേവലം മുപ്പത്തി അഞ്ചു രൂപക്ക് സുഭിക്ഷമായി ഉണ്ണാനുള്ള വിഭവങ്ങളടക്കമുള്ള കുത്തരിച്ചോറുണ്ടാകും. പൊരിച്ച മീനാണെങ്കില് സീസണന് കണക്കിലെടുത്ത് മിനിമം പത്തു രൂപാ നിരക്കു വെച്ചാണ് അധിക വില. ഇല വാട്ടി പൊതിയുണ്ടാക്കി വൃത്തിയും വെടിപ്പോടെയുമാണ് ഊണ് തയ്യാറാക്കുക. കൂട്ടത്തില് തിളപ്പിച്ചാറ്റിയ ദാഹശമനിയുമുണ്ടാകും. സ്ഥിരം പറ്റുകാര് ആവശ്യപ്പെട്ടാല് സ്റ്റീല് പാത്രങ്ങളും സജ്ജമാക്കും. പദ്ധതിയുമായി സഹകരിക്കുന്നവര്‍ക്കാവശ്യമായ തുക വായ്പ്പയായി കുടുംബശ്രീ തന്നെ തരപ്പെടുത്തി നല്‍കും.\nആദ്യഘട്ടത്തില് സര്‍ക്കാര് ഓഫീസുകള് കേന്ദ്രീകരിട്ടാണ് തുടക്കമിടുക. വിജയിക്കുമെന്ന് തോന്നുന്ന പക്ഷം സാധിക്കുന്ന മേഖലകളിലെല്ലാം വ്യാപിപ്പിക്കും. ഹരിത കര്‍മ്മ സേനയുടേയും, മറ്റു സന്നദ്ധ സേനകളുടേയും സഹായവും തേടും. നാമാവശേഷമാകുന്ന ബീഡി മേഘലയില് പെട്ട ആളുകളെ സംഘടിപ്പിച്ച് ഈ മേഘലയില് തൊഴില് തരപ്പെടുത്തി നല്‍കാനും, തൊഴിലുറപ്പു മേഘലയെ സഹകരിപ്പിക്കാനും ആലോചനയുണ്ട്.\nകഴിച്ചതിന്റെ ബാക്കി ഒഴിഞ്ഞവ ഇവര് തന്നെ കൊണ്ടു പോയി കളയും. പതിനൊന്നുമണി ചായയും ആവശ്യത്തിനുള്ള ചെറുകടികളും പരീക്ഷിക്കാനും പദ്ധതിയുണ്ട്. ഭക്ഷണം പാകം ചെയ്യാനും വിതരണം ചെയ്യാനുമുള്ള കേന്ദ്രം കണ്ടെത്തി അവിടെ സ്ഥിര സംവിധാനങ്ങള് ഏര്‍പ്പെടുത്തി വിതരണത്തിനുമായി വെവ്വേറെ യൂണിറ്റുകളായാണ് സജ്ജീകരിക്കുക. ജില്ലാ ജയില് ചപ്പാത്തിക്കും, അവിടുന്നു പാകം ചെയ്തു വരുന്ന കോഴിക്കറിക്കും കിട്ടിയ ജനകീയാഗീകാരമാണ് കുടുംബശ്രീയെ ഇതിനു പ്രേരിപ്പിക്കുന്നത്.\nകാസര്‍കോട് ജില്ലയില് ആലോചന നടക്കുന്നതു മാത്രമാണെങ്കിലും മലപ്പുറം ജില്ലയില് ഇതു വിജയം കണ്ടിട്ടുണ്ട്. അതിന്റെ ചുവടുപിടിച്ചായിരിക്കും ജില്ലയിലും നടപ്പിലാക്കുക. സംരംഭം തുടങ്ങാനാഗ്രഹിക്കുന്നവര്‍ക്കായുള്ള പ്രചരണത്തിന് ചുക്കാന് പിടിക്കാന് ആവശ്യക്കാരെ ഉള്‍പ്പെടുത്തി വാട്സാപ്പ് കൂട്ടായ്മ സംഘടിപ്പിച്ചും. സര്‍ക്കാര് സംവിധാനം ഉപയോഗപ്പെടുത്തിയും പ്രചരണം കൊഴുപ്പിക്കും. 2019നെ വരവേല്‍ക്കാനായി കുടുംബശ്രീയുടെ നൂതന പദ്ധതിയായിരിക്കും. ‘നാടന് കഴിച്ചു നാടു നന്നാക്കാക്കുക’ എന്ന മുദ്രാവാക്യം ലക്ഷ്യമിട്ടായിരിക്കും പ്രചരണം ആരംഭിക്കുക.


വ്യാജ തിരിച്ചറിയൽ കാർഡ്; കോൺഗ്രസ് എംഎൽഎ അറസ്റ്റിൽ - MALABAR FLASH\nHome Arrested Congress Election karnadaka കേരളം കേരള വാര്‍ത്ത വ്യാജ തിരിച്ചറിയൽ കാർഡ്; കോൺഗ്രസ് എംഎൽഎ അറസ്റ്റിൽ\nവ്യാജ തിരിച്ചറിയൽ കാർഡ്; കോൺഗ്രസ് എംഎൽഎ അറസ്റ്റിൽ\nബംഗളൂരു: വ്യാജ തിരിച്ചറിയൽ കാർഡുകൾ കണ്ടെത്തിയ സംഭവത്തിൽ കോൺഗ്രസ് എംഎൽഎ ഉൾപ്പെടെ 14 പേർ അറസ്റ്റിൽ. ആർആർ നഗർ സ്ഥാനാർഥിയും എംഎൽഎയുമായ എൻ. മുനിരത്നയാണ് അറസ്റ്റിലായിരിക്കുന്നത്. [www.malabarflash.com]\nഡപ്യൂട്ടി ഇലക്ഷൻ കമ്മീഷണർ ചന്ദ്ര ഭൂഷൺ കുമാർ ആണ് അന്വേഷണം നടത്തിയത്. മുഖ്യതെരഞ്ഞെടുപ്പ് കമ്മീഷണർക്ക് ചന്ദ്ര ഭൂഷൺ കുമാർ റിപ്പോർട്ട് സമർപ്പിച്ചു.\nബംഗളൂരുവിൽ ഒരു സ്ത്രീയുടെ ഉടമസ്ഥതയിലുള്ള ഫ്ളാറ്റിൽനിന്നു പതിനായിരത്തോളം വ്യാജ തിരിച്ചറിയൽ കാർഡുകളാണ് കണ്ടെത്തിയത്. രാജരാജേശ്വരി മണ്ഡലത്തിലുള്ള ഫ്ളാറ്റിൽനിന്നാണു തിരിച്ചറിയൽ കാർഡുകൾ പിടിച്ചെടുത്തത്.\nവ്യാജതിരിച്ചറിയൽ കാർഡുകൾ പിടിച്ചെടുത്തകാര്യം ബുധനാഴ്ച രാത്രി ചീഫ് ഇലക്ടറിൽ ഓഫീസർ സഞ്ജീവ് കുമാറാണ് മാധ്യമങ്ങളെ അറിയിച്ചത്. വോട്ടർപട്ടികയിൽ പ്രവാസികളെ ഉൾപ്പെടുത്തുന്നതിനുള്ള അപേക്ഷാഫോറവും ഇതോ ടൊപ്പം പിടിച്ചെടുത്തു. ഇതും വ്യാജമാണെന്ന് സംശയമുണ്ട്.


ഉടനടി തകരണം, മിത്തും മതിലും! - sundayshalom\nഅതിസാഹസികമായി അന്യഗ്രഹ സഞ്ചാരം നടത്താൻ മനുഷ്യനെ പ്രേരിപ്പിക്കുന്ന കാരണവും അവിടെ കൂടുതൽ സൗകര്യങ്ങളുള്ള ജീവിതമുണ്ടാകുമോ എന്നറിയാൻ വേണ്ടിക്കൂടിയല്ലേ?\n2018ൽ ഏറ്റവുമധികം ചർച്ച ചെയ്യപ്പെടുകയും ഇനിയും വ്യക്തമായ പരിഹാരം കണ്ടെത്തേണ്ടതുമായ ഒരു മാനുഷിക പ്രശ്‌നമാണ് കുടിയേറ്റവും അഭയാർത്ഥി പ്രവാഹവും. ലോകം ഇന്ന് ഏറെ സുതാര്യവും തുറവിയുള്ളതുമാണെന്ന് നാം അറിയുന്നു. പുതിയ ആഗോള സാമ്പത്തിക ക്രമം ലോകത്തെ നിയന്ത്രിക്കുന്നു എന്നതാണ് അവകാശ വാദം. എന്നിട്ടം എന്തുകൊണ്ടാണ് ലോകരാഷ്ട്രങ്ങൾക്ക് അതി സങ്കീർണമായ ഈ മാനവിക പ്രതിസന്ധിയ്ക്ക് ഐക്യത്തോടെ ഒരു തീർപ്പുണ്ടാക്കാൻ കഴിയാത്തത്?\nഎങ്കിലും ഡിസംബർ ആദ്യവാരത്തിൽ, ഐക്യരാഷ്ട്ര സംഘടനയുടെ മനുഷ്യാവകാശ സമിതിയുടെ ആഭിമുഖ്യത്തിൽ സംഘടിപ്പിച്ച സമ്മേളനവും അവിടെവെച്ച് ഒപ്പുവെക്കപ്പെട്ട ആഗോള കരാറും നമ്മുടെ ജനാധിപത്യ സങ്കൽപ്പങ്ങൾക്ക് നവോന്മേഷം പകരുന്നതാണ്. മാനവചരിത്രം തന്നെ കുടിയേറ്റത്തിന്റേതാണ്. ബൈബിൾ ചരിത്രമനുസരിച്ച് മനുഷ്യൻ മണ്ണിലേക്ക് വന്നതുതന്നെ ഒരു കുടിയേറ്റത്തിലൂടെയാണ് കാരണമെന്തായാലും. മാനവ പുരോഗതിയുണ്ടായതും സംസ്‌ക്കാരങ്ങൾ രൂപപ്പെട്ടതുമെല്ലാം കുടിയേറ്റത്തിന്റെ ഫലംതന്നെ. ഇതിനിടയിൽ പീഢിതരും നീതി നിഷേധിക്കപ്പെട്ടവരുമായ നിരവധി ജനതകളുണ്ട്, മരിച്ചുവീണവരുമുണ്ട്. എന്നാൽ, ഇതൊന്നും പരദേശം സ്വപ്‌നം കണ്ടവരുടെ എണ്ണം കുറച്ചതേയില്ല.\nചരിത്രം ആരംഭിക്കുന്നില്ല. ആവർത്തിക്കപ്പെടുകയാണല്ലോ എന്നാണല്ലോ ചൊല്ല്. ഒന്ന് തിരിഞ്ഞുനോക്കിയാലറിയാം. ദാരിദ്ര്യം കൊണ്ട് മാത്രമല്ല മനുഷ്യൻ പരദേശവാസം കൊതിക്കുന്നത്. കൂടുതൽ മെച്ചപ്പെട്ട ജീവിതം തേടിയും ആളുകൾ ദേശങ്ങൾ കടന്ന് സാഹസികസഞ്ചാരത്തിന് തയാറാകും. പുതിയ സഞ്ചാര മാർഗങ്ങൾ കണ്ടെത്തിയും ഭൂഖണ്ഡങ്ങൾ കണ്ടുപിടിക്കാൻ പ്രേരിപ്പിച്ചതും ഈ മെച്ചപ്പെട്ട ജീവിത തൃഷ്ണയാണ്.\nആധുനിക മനുഷ്യൻ അതിസാഹസികമായി അന്യഗ്രഹ സഞ്ചാരം നടത്താൻ ശ്രമിക്കുന്നതിന്റെ പരസ്യമായ രഹസ്യവും അവിടെ കൂടുതൽ സുഖസൗകര്യങ്ങളുള്ള ജീവിതമുണ്ടാകുമോ എന്നറിയാൻ വേണ്ടിക്കൂടിയല്ലേ? ഈ സഞ്ചാരം എക്കാലത്തും തുടർന്നു കൊണ്ടേയിരിക്കും. അതിർത്തികളില്ലാത്ത ലോകമെന്നതാണല്ലോ നമ്മുടെ നവലോക സങ്കൽപ്പം.\nഐക്യരാഷ്ട്രാ സംഘടനയ്ക്ക് കീഴിൽ അഭയാർത്ഥികളുടെയും കുടിയേറ്റ സമൂഹത്തിന്റെയും മനുഷ്യാവകാശങ്ങൾക്കുവേണ്ടി പ്രവർത്തിക്കുന്ന സമിതിയാണ് ഉടമ്പടി തയാറാക്കി സമർപ്പിച്ചത്. ഡിസംബർ 10, 11 തിയതികളിൽ മൊറൊക്കൊയിൽ സമ്മേളിച്ച 164 രാഷ്ട്രങ്ങളുടെ പ്രതിനിധികളാണ് കരാറിൽ ഒപ്പുവെച്ചത്. 2016ൽ ന്യൂയോർക്കിൽ സമ്മേളിച്ച ഐക്യരാഷ്ട്രസംഘടനയുടെ കരട് പ്രമേയമനുസരിച്ചാണ് കരാർ തയാറാക്കിയതെങ്കിലും മൊറൊക്കോ ഉടമ്പടിയിൽ ഒപ്പു വെക്കാൻ യു.എസ് ഉൾപ്പെടെയുള്ള രാജ്യങ്ങൾ വിസമ്മതിച്ചു.\nകരാറിനെ അനുകൂലിക്കാത്ത യൂറോപ്യൻ രാജ്യങ്ങളാണ് ഇറ്റലി, ഓസ്ട്രിയ, പോളണ്ട്, ഹംഗറി തുടങ്ങിയവ. ജപ്പാൻ, ഓസ്‌ട്രേലിയ തുടങ്ങിയ രാജ്യങ്ങളും കരാറിൽ ഒപ്പിടാൻ വിസമ്മതിച്ചു. പരമാധികാരം, രാജ്യസുരക്ഷിതത്വം, അതിർത്തി സംരക്ഷണം തുടങ്ങിയവയാണ് ഈ കരാറിനെ എതിർക്കാൻ ഈ ഭരണകൂടങ്ങൾ പ്രധാനമായും മുന്നോട്ടുവെച്ച ന്യായങ്ങൾ. മേൽപ്പറഞ്ഞ ജനാധിപത്യ രാഷ്ട്രങ്ങളിൽ പലതിലും ദേശീയ വാദത്തിലൂന്നിയ കടുത്ത രാഷ്ട്രീയ ശക്തികൾ രൂപപ്പെട്ടുവരികയാണെന്ന മാധ്യമവാർത്തകൾ കൂടികണക്കിലെടുക്കുമ്പോൾ കാര്യങ്ങളുടെ പോക്ക് എങ്ങോട്ടാണെന്ന് മനസിലാക്കാൻ കഴിയും.\nആധുനിക ജനാധിപത്യ സമൂഹങ്ങൾ മനുഷ്യാവകാശങ്ങൾ സംരക്ഷിക്കുന്നതിൽ മുൻപന്തിയിലാണ്. എന്നിട്ടും, വീടും നാടും ഉപേക്ഷിച്ച് പോകാൻ നിർബന്ധിതരാകുന്നവരുടെ മനുഷ്യാവകാശങ്ങൾ വകവച്ച് കൊടുക്കുന്നതിൽ എന്തിനാണ് മടിക്കുന്നത്? ഭൂമിയിലെവിടെയാണെങ്കിലും സമാധാനപരമായി ജീവിക്കാനും സ്വന്തം അന്തസിന് ന്യായയുക്തമായ സംരക്ഷണം ലഭിക്കാനും ഓരോരുത്തർക്കും അവകാശമുണ്ട്.\nഐക്യരാഷ്ട്ര സംഘടനയുടെ കീഴിൽ മനുഷ്യാവകാശങ്ങൾക്കുവേണ്ടി പ്രവർത്തിക്കുന്ന സമിതി 2017ൽ പുറത്തുവിട്ട കണക്കുകൾ പ്രകാരം 65.8 മില്യൺ ജനങ്ങളാണ് നാടും വീടും ഇല്ലാതെ അഭയാർത്ഥികളായി അന്യദേശങ്ങളിൽ കഴിയുന്നത്. യുദ്ധത്തിനു പുറമെ, ജാതി, മത, വർഗ, രാഷ്ട്രീയ ശത്രുതയുടെ പേരിലുള്ള ആഭ്യന്തര ലഹളകളുമാണ് ദേശം വിട്ടുപോരാൻ മുഖ്യകാരണം. കാലവസ്ഥാ വ്യതിയാനവും പ്രകൃതി ദുരന്തങ്ങളും പരദേശികളാക്കാൻ ആളുകളെ നിർബന്ധിക്കുന്നുണ്ട്. ദുഃഖ ദുരിതങ്ങളെ നേരിടാൻ സ്വന്തം ഭരണകൂടത്തിൽനിന്ന് സഹായം ലഭിക്കുന്നില്ലെന്നതാണ് മറ്റൊരു കാരണം. 2015ലെ കണക്കനുസരിച്ച് ഓരോ മിനിറ്റിലും ശരാശരി 24പേർ എന്ന കണക്കിൽ അഭയാർത്ഥികളാകാൻ നിർബന്ധിക്കപ്പെടുന്നു.\nസമീപകാലങ്ങളിൽ, പല പ്രമുഖ ജനാധിപത്യ ഭരണകൂടങ്ങളും രാഷ്ട്രീയ കക്ഷികളും അഭയാർത്ഥി വിഷയത്തെ സ്വന്തം രാഷ്ട്രീയ വിജയങ്ങൾക്കായി ഉപയോഗിക്കുന്നു എന്നത് കാര്യങ്ങൾ കൂടുതൽ സങ്കീർണമാക്കുന്നു. ഐക്യരാഷ്ട്രസഭയുടെ മേൽനോട്ടത്തിൽ വിവിധ ഏജൻസികൾ നടത്തുന്ന പ~നങ്ങളും ഈ ആശങ്കകൾ ശരിവെക്കുന്നവയാണ്.\nകുടിയേറ്റക്കാരിലൂടെ ഭീകര പ്രവർത്തകരും ക്രിമിനൽ സംഘങ്ങളും ഒഴുകിയെത്തുന്നുവെന്ന പ്രചാരണവും ആഗോളതലത്തിൽ ഇന്ന് വ്യാപകമാണ്. യഥാർത്ഥ്യത്തിൽനിന്ന് അകന്ന അപര്യാപ്തമായ തെളിവുകളുടെ അടിസ്ഥാനത്തിൽ സൃഷ്ടിച്ചെടുക്കുന്ന കഥകൾ മാത്രമെന്നാണ് ഇതേക്കുറിച്ചുള്ള മനുഷ്യാവകാശ ഏജൻസികളുടെ പ~നറിപ്പോർട്ട് വ്യക്തമാക്കുന്നത്. വളരെക്കുറച്ച് സംഭവങ്ങൾ മാത്രമാണ് ഇത്തരം സാധ്യതകളിലേക്ക് വിരൽ ചൂണ്ടുന്നതും.\nകുടിയേറ്റ സമൂഹത്തിത്തെയും അഭയാർത്ഥികളെയുമായി ബന്ധിപ്പിച്ച് സത്യവിരുദ്ധമായി സൃഷ്ടിച്ചെടുക്കുന്ന ഇത്തരം കഥകൾ മനുഷ്യാവകാശ വിരുദ്ധം തന്നെയാണ്. മിത്തുകൾ പൊളിച്ചെഴുതി സത്യം പുറത്തുകൊണ്ടുവരാൻ മാധ്യമ ലോകവും തയാറാകേണ്ടതുണ്ട്. വ്യക്തമായ തെളിവുകളോന്നുമില്ലാതെ ദശോപലക്ഷം വരുന്ന അഭയാർത്ഥികൾക്ക് മനുഷ്യാവകാശപരമായ സംരക്ഷണവും സഹായവും നിഷേധിക്കുന്നത് ന്യായയുക്തമല്ല.\nഇല്ലാത്ത അക്രമോത്സുകതയും ഭീകരതയും കുടിയേറ്റ സമൂഹത്തിന് ആരോപിക്കപ്പെടുന്നതും അതിന് രാഷ്ട്രീയ മാനങ്ങൾ പകർന്നുകൊടുക്കുന്നതും അവരുടെ വരുംതലമുറകളിൽപ്പോലും സാമൂഹ്യമായ ഒറ്റപ്പെടുത്തലുകൾക്കും വിദ്വേഷങ്ങൾക്കും ഇടയാക്കും. ഇത്തരം നിലപാടുകൾ അധാർമികവും ആധുനിക ജനാധിപത്യ സങ്കൽപ്പങ്ങൾ അനുയോജ്യമായതുമല്ല. കുടിയേറ്റ സമൂഹങ്ങൾക്കിടയിൽ അക്രമം വർദ്ധിക്കുന്നെങ്കിൽ സാമൂഹ്യവും സാമ്പത്തികവുമായ മറ്റ് നിരവധി കാരണങ്ങളുണ്ടാവാം. മനുഷ്യാവകാശ നിഷേധത്തിലൂടെ വ്യക്തികളുടെ അക്രമോത്സുകത ഇല്ലാതാകുമോയെന്നും നാം പരിശോധിക്കേണ്ടതുണ്ട്!\nസമീപകാലങ്ങളിൽ വത്തിക്കാൻ സ്വീകരിച്ചുപോരുന്ന മനുഷ്യാവകാശപരമായ ധാർമിക നിലപാടുകളെ അംഗീകരിച്ച് കൊണ്ടുള്ളവയാണ് മൊറോക്കോയിൽ ഒപ്പുവെക്കപ്പെട്ട ഉടമ്പടി. ഫ്രാൻസിസ് പാപ്പ അടുത്തകാലത്ത് നൽകിയ സന്ദേശങ്ങളെല്ലാംതന്നെ അഭയാർത്ഥി സമൂഹത്തിന്റെ മനുഷ്യാവകാശങ്ങളെ ശക്തിമായി പിന്തുണച്ചുകൊണ്ടുള്ളവയുമാണ്. പ്രാണരക്ഷാർത്ഥം അഭയം തേടിയെത്തുന്ന മനുഷ്യരെ സ്വീകരിച്ച് സംരക്ഷിക്കാൻ സമ്പന്ന രാഷ്ട്രങ്ങൾ തയാറാകണമെന്ന ശക്തമായ ആവശ്യവും പരിശുദ്ധ സിംഹാസനത്തിൽനിന്നുണ്ടായി.\nകുടിയേറ്റ ജനതയെ ഒരു ശത്രുസംഘമായി പൊതുസമൂഹത്തിൽ അവതരിപ്പിക്കുന്ന പ്രവണത അധാർമികവും ക്രൈസ്തവ വിരുദ്ധവും അപലനീയവുമെന്നാണ് വത്തിക്കാൻ സ്റ്റേറ്റ് സെക്രട്ടറി കർദിനാൾ പിയത്രോ പാരോലിൻ മൊറോക്കൊ ഉടമ്പടിയുമായി ബന്ധപ്പെട്ട് നൽകിയ സന്ദേശത്തിൽ സൂചിപ്പിക്കുന്നത്. മറിച്ച്, അശരണർക്ക് ആവശ്യമായ സ്‌നേഹവും സേവനവും ലഭ്യമാക്കുകയെന്നതാണ് പരമപ്രധാനമായ ക്രൈസ്തവ ധർമം.\nകുടിയേറ്റ ജനതയെ തങ്ങളുടെ നിലനിൽപ്പിന് ഭീഷണിയെന്ന നിലയിൽ പൊതുസമൂഹത്തിന് മുമ്പിൽ തരം താഴ്ത്തിക്കാട്ടുന്നതും അതിന്മേൽ രാഷ്ട്രീയ ശക്തികേന്ദ്രങ്ങൾ കെട്ടിയുയർത്തുന്നതും ഒരു തരത്തിലും ക്രൈസ്തവികമല്ല. ജനാധിപത്യത്തിലെ മനുഷ്യാവകാശ സങ്കൽപ്പങ്ങൾക്ക് എതിരുമാണ് അത്തരം നീക്കങ്ങൾ. ഓരോ വ്യക്തിയുടെയും അന്തസും അഭിമാനവും സംരക്ഷിക്കപ്പെടുന്നുണ്ടെന്ന് ഉറപ്പുവരുത്തുക ക്രൈസ്തവന്റെ സാമൂഹ്യ ധർമമാണ്.\nലോകരാഷ്ട്രങ്ങൾ അതിർത്തി സംരക്ഷണത്തിനായി വലിയ തുക ചെലവഴിച്ച് വൻ മതിലുകൾ നിർമിക്കുമ്പോൾ, ലക്ഷക്കണക്കിന് ആളുകൾ ഭക്ഷണം, പാർപ്പിടം തുടങ്ങിയ അടിസ്ഥാന സൗകര്യങ്ങൾ ലഭിക്കാതെ മരിച്ച് ജീവിക്കുന്നു. ആഗോള ഗ്രാമമെന്ന ആധുനിക ലോക സങ്കൽപ്പത്തിൽ ഇത്തരം മരിച്ച ജീവിതങ്ങൾ ഒരു വൈരുദ്ധ്യങ്ങളായി നിലനിൽക്കുകയല്ലേ? നമ്മിലെ മിത്തുകൾ തകരട്ടെ, സത്യം തിരിച്ചറിയട്ടെ. സത്യസന്ധരായ കുടിയേറ്റ ജനതയുടെ അഭയാർത്ഥി പ്രവാഹങ്ങളെ വൻമതിലുകൾ തലതാഴ്ത്തി സ്വീകരിക്കട്ടെ.\nഏതെങ്കിലുമൊരു രാജ്യത്ത് പൗരത്വമില്ലാത്ത 10 മില്യണിലധികം ജനങ്ങളുണ്ടെന്നാണ് ഐക്യരാഷ്ട്രസംഘടനാ എജൻസികൾ വെളിപ്പെടുത്തുന്ന വിവരം. യഥാർത്ഥത്തിൽ ഇവർക്കെല്ലാം തൊഴിൽ, വിദ്യാഭ്യാസം, സഞ്ചാരസ്വാതന്ത്ര്യം ആരോഗ്യ സംരക്ഷണം എന്നിവയെല്ലാം നിഷേധിക്കപ്പെടുകയാണ്. സഹജീവികളുടെ പ്രശ്‌നങ്ങൾക്ക് എങ്ങനെ മനുഷ്യത്വപരമായ പരിഗണന നൽകാമെന്നതാകണം ഭരണകൂടങ്ങൾ ആലോചിച്ച് പരിഹാരം നിർദേശിക്കേണ്ടത്. ഭീതി പരത്തുന്ന കാൽപനിക കഥകൾ വിരാമമിടണമെന്നും മൊറോക്കൊ സമ്മേളനം ഭരണകൂടങ്ങളോടും രാഷ്ട്രീയ പാർട്ടികളോടും നേതാക്കൻമാരോടും അഭ്യർത്ഥിച്ചിട്ടുണ്ട്.\nഎവിടെയുമാവട്ടെ, ആരുമാവട്ടെ, മനുഷ്യന്റെ അന്തസും അഭിമാനവും നീതിയുക്തമായി പരിപാലിക്കപ്പെടണം. അഭയാർത്ഥി പ്രശ്‌നം മാന്യമായി പരിഹരിക്കപ്പെടുന്നതിനുള്ള ഒരു ചട്ടക്കൂട്ട് മൊറോക്കൊ ഉടമ്പടിയിലൂടെ സാധിച്ചിരിക്കുന്നു എന്നാണ് ഐക്യരാഷ്ട്രസംഘടനയും സെക്രട്ടറി ജനറൽ അഭിപ്രായപ്പെട്ടത്. കൂടിയാലോചനകളിലൂടെ തീരുമാനങ്ങൾ എടുത്ത് പ്രവർത്തിക്കാൻ ലോകരാഷ്ട്രങ്ങൾ തയാറായാൽ അഭയാർത്ഥികളുടെ മനുഷ്യാവകാശങ്ങൾക്ക് കൂടുതൽ സംരക്ഷണം ലഭിക്കുമെന്നതിൽ സംശയമില്ല.


കൂടുതല് കരുത്തില് കെടിഎം RC200\nകൂടുതല് കരുത്തില് ...\n26 Jan 2019 5:55 AM GMT\nഎബിഎസ് ഘടിപ്പിച്ച പുതിയ RC200 മോഡലിനെ കെടിഎം വിപണിയില് പുറത്തിറക്കി. 125 സിസി എഞ്ചിന് ശേഷിക്ക് മുകളിലുള്ള ബൈക്കുകളില് ആന്റി - ലോക്ക് ബ്രേക്കിംഗ് സംവിധാനം കര്‍ശനമാവുന്നതിന് മുന്നോടിയായാണ് RC200 എബിഎസ് മോഡലിനെ കമ്പനി അവതരിപ്പിക്കുന്നത്.\n1.88 ലക്ഷം രൂപയാണ് RC200 എബിഎസ് പതിപ്പിന് വില. സാധാരണ മോഡലിനെ അപേക്ഷിച്ച് 9,000 രൂപയോളം അധികമാണ് എബിഎസുള്ള RC200 -ന് വില. ഇരട്ട പ്രൊജക്ടര് ഹെഡ്ലാമ്പുകള്, പൂര്‍ണ്ണ ഡിജിറ്റല് ഇന്‍സ്ട്രമെന്റ് ക്ലസ്റ്റര്, എല്‍ഇഡി ഇന്‍ഡിക്കേറ്ററുകള്, എല്‍ഇഡി ടെയില്‍ലാമ്പ് എന്നിങ്ങനെ ബൈക്കിലെ വിശേഷങ്ങള് പതിവുപോലെ തുടരുന്നു. ബൈക്കിലുള്ള 199.5 സിസി ഒറ്റ സിലിണ്ടര് എഞ്ചിന് 25.8 bhp കരുത്തും 19.2 Nm torque ഉം പരമാവധി സൃഷ്ടിക്കും. മുന് പിന് ടയറുകളില് യഥാക്രമം 300 mm, 200 mm ഡിസ്‌ക്കുകള് വേഗം നിയന്ത്രിക്കും. ലിക്വിഡ് കൂളിംഗ് സംവിധാനത്തിന്റെ പിന്തുണ എഞ്ചിനുണ്ട്.\nമൂന്നു മുതല് നാലുലക്ഷം രൂപ വരെ വില പുതിയ കെടിഎം 500 സിസി ബൈക്കിന് പ്രതീക്ഷിക്കാം. പുതിയ 500 സിസി എഞ്ചിന് 50 മുതല് 60 bhp വരെ കരുത്തുത്പാദനം കുറിക്കുമെന്ന് അഭ്യൂഹമുണ്ട്.അപ്‌സൈഡ് ഡൗണ് ഫോര്‍ക്കുകള്, മോണോഷോക്ക് സസ്‌പെന്‍ഷന്, TFT ഇന്‍സ്ട്രമെന്റ് ക്ലസ്റ്റര് എന്നിവയെല്ലാം 500 സിസി മോഡലില് കെടിഎം നല്‍കുമെന്ന കാര്യത്തില് തര്‍ക്കമില്ല.\nbike features KTM ktm rc200 new lauch TwoWheeler


സുബൈർ വധം: കൊലപ്പെടുത്താനെത്തിയവര് സഞ്ചരിച്ച കാര് സഞ്ജിത്തിന്റേതെന്ന് കുടുംബം - News Bengaluru\nBy News Bureau\t Last updated Apr 16, 2022 0\nപാലക്കാട്: എലപ്പുള്ളിയില് എസ്ഡിപിഐ പ്രവര്‍ത്തകന് സുബൈറിനെ കൊലപ്പെടുത്താനെത്തിയവര് സഞ്ചരിച്ച കാര് കൊല്ലപ്പെട്ട ആര്.എസ്.എസ് പ്രവര്‍ത്തകന് സഞ്ജിത്തിന്റേത് തന്നെന്ന് കുടുംബം. സഞ്ജിത്ത് കൊല്ലപ്പെടുന്നതിന് ഒന്നര മാസം മുന്‍പ് തകരാര് പരിഹരിക്കാന് വര്‍ക്ക് ഷോപ്പില് കൊടുത്തതാണ്. എവിടെയാണ് കൊടുത്തതെന്നോ പിന്നീട് എന്ത് സംഭവിച്ചുവെന്നും അറിയില്ല. കേടുപാട് തീര്‍ക്കാന് വലിയ തുക വേണമെന്ന് സഞ്ജിത്ത് അറിയിച്ചിരുന്നതായും പറഞ്ഞു.\nമരിച്ച സുബൈറിനെ കുറിച്ച് തനിക്കറിയില്ല. മാധ്യമങ്ങളില് നിന്നാണ് സംഭവം അറിഞ്ഞത്. സുബൈറിന്റെ കൊലപൊതകത്തിന് ശേഷം പോലീസ് വീട്ടില് വന്ന് കാറിനെ കുറിച്ച് അന്വേഷിച്ചിരുന്നതായും ഭാര്യ പറഞ്ഞു. അതേസമയം, കൊലയാളികള് ഉപയോഗിച്ചെന്ന് കരുതുന്ന രണ്ടാമത്തെ കാര് കണ്ടെത്തി. കഞ്ചിക്കോട് ഉപേക്ഷിച്ച നിലയിലാണ് കണ്ടെത്തിയത്. പ്രതികള് തമിഴ്നാട്ടിലേക്കു കടന്നെന്ന സൂചനയെത്തുടര്‍ന്ന് അന്വേഷണം സംഘം തിരച്ചില് നടത്തുന്നുണ്ട്.\nവാഹനത്തിന്റെ ഉടമയെ കണ്ടെത്താനുള്ള ശ്രമം തുടരുകയാണ്. രണ്ടു കാറുകളിലായെത്തിയ കൊലയാളിസംഘം, ഒരു കാര് ഉപേക്ഷിച്ചശേഷമാണ് കടന്നുകളഞ്ഞത്. അഞ്ചുപേര് കൊലപാതകത്തില് നേരിട്ട് പങ്കെടുത്തതായാണ് പോലീസിനു ലഭിച്ച വിവരം. എന്നാല്, എഫ്‌ഐആറില് ആരെയും പ്രതിചേര്‍ത്തിട്ടില്ല. സുബൈറിന്റെ പിതാവ് അബൂബക്കറിന്റെ മൊഴിയുടെ അടിസ്ഥാനത്തിലാണ് എഫ്‌ഐആര്. ഇന്നു രാവിലെ പോസ്റ്റ്‌മോര്‍ട്ടം നടപടികള് ആരംഭിക്കും. വൈകിട്ട് എലപ്പുള്ളിയിലാണ് കബറടക്കം.\nഇന്നലെ ഉച്ചക്ക് ജുമുഅ നമസ്‌കാരം കഴിഞ്ഞ് പിതാവിനൊപ്പം തിരിച്ചുവരുമ്പോഴാണ് പോപ്പുലര് ഫ്രണ്ട് പ്രവര്‍ത്തകനായ സുബൈറിനെ ഒരുസംഘം വെട്ടിക്കൊലപ്പെടുത്തിയത്. ബൈക്കില് കാറിടിച്ചു വീഴ്ത്തിയ ശേഷം വെട്ടിക്കൊല്ലുകയായിരുന്നു. ആര്‍എസ്‌എസ് പ്രവര്‍ത്തകരാണ് കൊലനടത്തിയതെന്നാണ് പോപ്പുലര് ഫ്രണ്ട് ആരോപിക്കുന്നത്. രാഷ്ട്രീയ കൊലപാതകമാണെന്നാണ് എഫ്‌ഐആറില് പറയുന്നത്.


ശബരിമലയിലെത്തുന്ന സ്ത്രീകളെ തടയില്ല: എം.ടി രമേശ്; വിശ്വാസികളായ സ്ത്രീകള് എത്തുമെന്ന് കരുതുന്നില്ല | Daily Indian Herald\nശബരിമലയിലെത്തുന്ന സ്ത്രീകളെ തടയില്ല: എം.ടി രമേശ്; വിശ്വാസികളായ സ്ത്രീകള് എത്തുമെന്ന് കരുതുന്നില്ല\nOctober 9, 2018 6:52 pm By : Indian Herald Staff\nകൊച്ചി: ശബരിമലയില് എത്തുന്ന സ്ത്രീകളെ തടയില്ലെന്ന് ബിജെപി സംസ്ഥാന സെക്രട്ടറി എം.ടി. രമേശ്. സുപ്രീം കോടതി വിധി വന്നതിനി ശേഷം ധാരാളം സ്ത്രീകള് ശബരിമലയില് പോകണമെന്ന് ആഗ്രഹം പരസ്യമായി പ്രകടിപ്പിച്ചിരുന്നു. ഇത് സംഘര്‍ഷം സൃഷ്ടിക്കുന്ന തരത്തിലേക്ക് വളരുകയാണ്. ഈ അവസര്തതിലാണ് എം.ടി. രമേശ് നയം വ്യക്തമാക്കി രംഗത്തെത്തിയിരിക്കുന്നത്.\nഹിന്ദു വിശ്വാസികളായ സ്ത്രീകളാരും ശബരിമലയില് പോകുമെന്ന് തോന്നുന്നില്ലെന്നും എം.ടി രമേശ് പറഞ്ഞു. അവിശ്വാസികളായ സ്ത്രീകളെ ക്ഷേത്രത്തില് എത്തിക്കാന് അത്യധ്വാനം ചെയ്യുന്ന സര്‍ക്കാര് ആദ്യം വിശ്വാസികളായ ഹിന്ദുക്കള്‍ക്ക് ശബരിമലയില് പോയി തൊഴാന് സൗകര്യമൊരുക്കണമെന്നും രമേശ് ആവശ്യപ്പെട്ടു.\nപമ്പയിലെ ഇന്നത്തെ അവസ്ഥ വിശ്വാസികള്‍ക്ക് സൗകര്യമായി ദര്‍ശനം നടത്തി വരാവുന്ന രീതിയിലല്ല. കേന്ദ്രസര്‍ക്കാര് ഓര്‍ഡിനന്‍സ് വഴി ശബരിമലയെ ദേശീയ തീര്‍ത്ഥാടന കേന്ദ്രമായി പ്രഖ്യാപിക്കണമെന്ന ആവശ്യമൊന്നും നടപ്പിലാകുന്ന കാര്യമല്ലെന്നും എം.ടി രമേശ് പറഞ്ഞു.\nഅതേസമയം ശബരിമല വിഷയത്തിലെ സുപ്രീം കോടതി വിധിക്കെതിരെ സെക്രട്ടറിയേറ്റിലേക്ക് ബി.ജെ.പിയുടെ നേതൃത്വത്തില് എന്.ഡി.എ നടത്താനിരിക്കുന്ന ലോങ് മാര്‍ച്ച് നാളെ ആരംഭിക്കും. പി.എസ് ശ്രീധരന്‍പിള്ള നയിക്കുന്ന യാത്ര 15ന് സെക്രട്ടറിയേറ്റ് മാര്‍ച്ചോടെ അവസാനിക്കും. ആറ് ദിവസം നീണ്ടുനില്‍ക്കുന്ന യാത്ര പന്തളത്ത് നിന്നാണ് ആരംഭിക്കുന്നത്.\n15നാണ് യാത്ര സമാപിക്കുന്നത്. 15ന് പട്ടത്ത് നിന്നാരംഭിക്കുന്ന യാത്ര സെക്രട്ടറിയേറ്റ് മാര്‍ച്ചോടെ സമാപിക്കും. തമിഴ്നാട്, കര്‍ണാടക, ആന്ധ്ര എന്നിവടങ്ങളില് നിന്നുള്ള എന്.ഡി.എ നേതാക്കളേയും ലോങ്ക് മാര്‍ച്ചില് എത്തിക്കും.\nമാവോവാദികളുടെ മനുഷ്യാവകാശത്തിന് വേണ്ടി വാദിക്കുന്നത് രാജ്യദ്രോഹം: എംടി രമേശ്; മുഖ്യമന്ത്രിയെ പിന്തുണച്ച് ബിജെപി നേതാവ്\nഅയ്യപ്പന്മാരുടെ ഇരുമുടിക്കെട്ട് പരിശോധിക്കണമെങ്കില് ബെഹ്‌റാജി പോലീസിന്റെ സ്വന്തം ചെലവില് സ്‌കാനര് വാങ്ങണം: കെ.പി ശശികല\nഅഡ്വ.പി.എസ് ശ്രീധരന്‍പിള്ള മിസോറാം ഗവർണർ. തെരഞ്ഞെടുപ്പിലെ തിരിച്ചടിക്ക് പിന്നാലെ വലിയ പദവി.എം.ടി.രമേശ് പ്രസിഡണ്ടാകാൻ സാധ്യത.\nകോടിയേരിയുടേത് മാടമ്പി ഭാഷയെന്ന് എം.ടി രമേശ്\nബി.ജെ.പിയിൽ തമ്മിലടി തുടരുന്നു !! കോര്‍കമ്മിറ്റി യോഗവും സമവായമാകാതെ പിരിഞ്ഞു; യോഗത്തില് ഉയര്‍ന്നത് മൂന്നു പേരുകള് മാത്രം !!


Houthis fired at Hodeida hospital: Arab Coalition Forces | ഹുദൈദയില് ആക്രമണം നടത്തിയിട്ടില്ലെന്ന് അറബ് സഖ്യം... സൗദിക്ക് ഇതില് പങ്കില്ല... പിന്നില് ആരാണ്? - Malayalam Oneindia\n42 min ago കരിപ്പൂരിൽ ഇമാസ് ഉണ്ടായിരുന്നെങ്കിൽ ! 18 ജീവൻ രക്ഷിക്കാമായിരുന്നു, ദുരന്തം ഒഴിവാക്കാം;എന്താണ് ഇമാസ്?\nPublished: August42018, 21:17 [IST]\nസനാ: ഹുദൈദയില് സൗദി അറേബ്യയുടെ വ്യോമാക്രമണത്തില് 55 പേര് കഴിഞ്ഞ ദിവസം കൊല്ലപ്പെട്ടിരുന്നു. സൗദിയുടെ ക്രൂരതയ്‌ക്കെതിരെ പ്രദേശവാസികള് തന്നെ രംഗത്തെത്തിയിരുന്നു. ആശുപത്രിയെയും സാധാരണക്കാരെയുമാണ് സൗദി കണ്ണില് ചോരയില്ലാതെ ആക്രമിച്ചതെന്നായിരുന്നു ആരോപണം. എന്നാല് ആക്രമണം ആരാണ് നടത്തിയതെന്ന കാര്യത്തില് വലിയ തര്‍ക്കം നടക്കുകയാണ്. തങ്ങള് ആശുപത്രികളെയും സാധാരണക്കാരെയും ലക്ഷ്യമിട്ട് ആക്രമണം നടത്തിയിട്ടില്ലെന്നാണ് സൗദിയുടെ വാദം.\nനേരത്തെ സൗദിയുടെ എണ്ണ കപ്പലുകള് ഹൂത്തി വിമതര് തകര്‍ത്തതിലുള്ള പ്രതികാര നടപടിയായിട്ടാണ് ഇതിനെ വിശേഷിപ്പിച്ചിരുന്നത്. സൗദിയുടെ തിരിച്ചടി ലക്ഷ്യബോധമില്ലാത്തതാണെന്നാണ് വിമര്‍ശനം. അതേസമയം ആക്രമണത്തിന്റെ ഉത്തരവാദിത്തം ഏറ്റെടുക്കാനാവില്ലെന്നാണ് ഇവര് പറയുന്നത്. ആരു ചെയ്താലും ജനവാസ മേഖലയില് ആക്രമണം നടത്തരുതെന്ന കരാറാണ് ലംഘിക്കപ്പെട്ടിരിക്കുന്നത്.\nഹുദൈദയിലെ പ്രമുഖമായ ആശുപത്രി ആക്രമിച്ചത് ഹൂത്തികള് തന്നെയാണെന്ന് അറബ് സഖ്യം ആരോപിച്ചു. സഖ്യത്തിന്റെ വക്താവ് കേണല് തുര്‍ക്കി അല് മാലിക്കിയും ഇതേ ആരോപണം ഉന്നയിച്ചിട്ടുണ്ട്. അറബ് സഖ്യം ഹുദൈദയില് ആക്രമണം നടത്തിയിട്ടില്ലെന്നും ഇതിന് പിന്നില് ഭീകരര് തന്നെയാണെന്നും അദ്ദേഹം വ്യക്തമാക്കി.\nഅന്താരാഷ്ട്ര നിയമപ്രകാരമാണ് അറബ് സഖ്യം പ്രവര്‍ത്തിക്കുന്നത്. ജനവാസ മേഖലയിലും ആശുപത്രികളിലും ആക്രമണം നടത്തില്ലെന്ന് അന്താരാഷ്ട്ര നിയമപ്രകാരം അറബ് സഖ്യം തീരുമാനിച്ചതാണ്. അതുകൊണ്ട് ആക്രമണത്തില് യാതൊരു പങ്കും ഉണ്ടാവില്ല. ഇപ്പോള് ഉണ്ടായിരിക്കുന്ന ആരോപണങ്ങളില് അന്വേഷണം നടത്തും. സത്യം ഉണ്ടെന്ന് കണ്ടാല് നടപടിയെടുക്കുമെന്നും മാല്‍ക്കി പറഞ്ഞു.\nഅറബ് സഖ്യം ഹൂത്തികള്‍ക്കെതിരെ പോരാട്ടം തുടരും. ഹുദൈദയെ ഹൂത്തികളില് നിന്ന് മോചിപ്പിക്കുന്നത് വരെ സൈനിക നീക്കങ്ങള് തുടരും. യെമനില് സമാധാനം കൊണ്ടുവരികയാണ് അറബ് സഖ്യത്തിന്റെയും സൗദിയുടെയും ലക്ഷ്യം. ഹൂത്തികള് അവിടെയുള്ള സമാധാനം അട്ടിമറിക്കുന്നവരാണ്. അതുകൊണ്ട് ഇപ്പോഴുള്ള പോരാട്ടം തുടരുമെന്നും അറബ് സഖ്യം വക്താവ് പറഞ്ഞു.\nവിദേശകാര്യ മന്ത്രി അന്‍വര് മുഹമ്മദ് ഗര്‍ഗാഷും ഹൂത്തികള്‍ക്കെതിരെ രംഗത്തെത്തിയിട്ടുണ്ട്. അറബ് സഖ്യത്തിന്റെ അന്വേഷണത്തില് ഹൂത്തികളുടെ ആക്രമണത്തിലാണ് സാധാരണക്കാര് കൊല്ലപ്പെട്ടതെന്ന് കണ്ടെത്തിയിട്ടുണ്ട്. ഇതിനുള്ള തെളിവുകള് ലഭിച്ചിട്ടുണ്ട്. ഷെല്ലാക്രമണമാണ് ഹൂത്തികള് നടത്തിയത്. ഹുദൈദയിലെ ആശുപത്രി സൗദിയുടെ ആക്രമണത്തിന്റെ ഭാഗമായിരുന്നില്ലെന്നും സഖ്യം പറയുന്നു. റെഡ് ക്രോസിന്റെ നേതൃത്വത്തിലുള്ള ആശുപത്രിയാണിത്.\nസമീപകാലത്തുണ്ടായതില് ഏറ്റവും മൃഗീയമായ ആക്രമണമായിരുന്നു ഇത്. സൗദിക്കെതിരെ വന് പ്രതിഷേധമാണ് ഇതിന്റെ പേരില് ഉയര്‍ന്നത്. സ്ത്രീകളെയും കുട്ടികളെയും വരെ ആക്രമിച്ചെന്നായിരുന്നു ആരോപണം. 55 പേരാണ് കൊല്ലപ്പെട്ടത്. സൗദിയുടെ വ്യോമാക്രമണം സാധാരണക്കാരെ മാത്രമാണ് ലക്ഷ്യമിട്ടതെന്ന് പ്രദേശവാസികള് പറഞ്ഞിരുന്നു. യമന് സൗദിക്കെതിരെ ശക്തമായ പ്രതിഷേധം അറിയിക്കുകയും ചെയ്തിരുന്നു. കൂട്ടക്കുരുതിയെന്നാണ് അന്താരാഷ്ട്ര സമൂഹം ഇതിനെ വിശേഷിപ്പിച്ചത്.\nആക്രമണത്തെ യുഎന് അപലിച്ചിട്ടുണ്ട്. വളരെ ഞെട്ടിക്കുന്നതാണിത്. കുടുംബങ്ങളുടെ സ്വപ്‌നങ്ങളും നല്ലൊരു ഭാവിക്ക് വേണ്ടിയുള്ള ശ്രമങ്ങളുമാണ് ആക്രമണത്തില് തകര്‍ന്നതെന്ന് യുഎന് പറഞ്ഞു. ഈ ആക്രമണം യെമനില് വലിയ പ്രത്യാഘാതങ്ങള് ഉണ്ടാക്കുമെന്നാണ് റിപ്പോര്‍ട്ട്. അതേസമയം സൗദിയുടെ പേര് യുഎന് എടുത്ത് പറഞ്ഞിട്ടില്ല. വിമതരെയും അറബ് സഖ്യത്തെയും സമാധാനശ്രമങ്ങള്‍ക്ക് വിളിക്കാനൊരുങ്ങുകയാണ് യുഎന്.\nഅല് താവ്‌റയും തിരക്കേറിയ ഹുദൈദ മത്സ്യതുറമുഖവുമാണ് ഇവര് ആക്രമിച്ചത്. മത്സ്യമാര്‍ക്കറ്റിലുടനീളം ശരീരഭാഗങ്ങള് ചിന്നി ചിതറി കിടക്കുകയാണ്. മത്സ്യത്തൊഴിലാളികളെ പോലും വെറുതെ വിട്ടില്ല. വീണ്ടും ആക്രമണം ഉണ്ടാവുമോ എന്ന് ഭയവും പലര്‍ക്കുമുണ്ട്. 2014 മുതല് ഹൂത്തികളുടെ നിയന്ത്രണത്തിലുള്ള തുറമുഖമാണ് ഹുദൈദ. യെമനിലേക്ക് ഇറക്കുമതിയുടെ 70 ശതമാനവും ഈ തുറമുഖം വഴിയാണ് വരുന്നത്. അതേസമയം ഹുദൈദ തുറമുഖത്തിന്റെ ഒരു ഭാഗം ആക്രമണത്തില് തകര്‍ന്നിട്ടുണ്ട്.\nഇറാന് മുന്നറിയിപ്പുമായി ഇസ്രയേല്... ഗോലാന് കുന്നില് നിന്ന് സൈന്യത്തെ പിന്‍വലിക്കണം!!\nചെങ്കടലിലൂടെ എണ്ണ കൊണ്ടുപോകുമെന്ന് സൗദി... ഹൂത്തികള്‍ക്ക് മുന്നറിയിപ്പ്.... തിരിച്ചടിക്കും!!\nattack saudi arabia oil export oil price iran gulf war petrol price സൗദി അറേബ്യ എണ്ണ കയറ്റുമതി ഇറാന് ഗള്‍ഫ് യുദ്ധം\nStory first published: Saturday, August 4, 2018, 21:17 [IST]


'നടിയെ ആക്രമിച്ച ദൃശ്യംഅയാളുടെ കയ്യിലുണ്ട്'! ഞെട്ടിച്ച് ദിലീപ്... എല്ലാം കൈവിട്ടപ്പോൾ... വിചാരണ കോടതിയിൽ നാടകീയ രംഗങ്ങൾ! - metromatinee.com Lifestyle Entertainment & Sports\nനടിയെ ആക്രമിച്ച കേസിലെ അന്വേഷണ ഉദ്യോഗസ്ഥരെ അപായപ്പെടുത്താന് ഗൂഢാലോചന നടത്തിയെന്ന കേസില് നടന് ദിലീപിന്റെ മുന്‍കൂര് ജാമ്യഹര്‍ജി ഒടുവിൽ കോടതി പരിഗണിച്ചിരിക്കുകയാണ്. ജാമ്യാപേക്ഷ പരിഗണിക്കുന്നത് ഹൈക്കോടതി ചൊവ്വാഴ്ചത്തേയ്ക്കാണ് മാറ്റിവെച്ചത്. അതുവരെ അറസ്റ്റു ചെയ്യാൻ അനുമതിയില്ല. അറസ്റ്റ് വിഷയത്തിൽ സർക്കാരിന്റെ വിശദീകരണം കേട്ടശേഷമായിരിക്കും വിധി പറയുക. ബാലചന്ദ്രകുമാറിന്റെ മൊഴി കാണണമെന്നും കോടതി ആവശ്യപ്പെട്ടു.\nഅതിനിടെ നടിയെ ആക്രമിച്ചു പകർത്തിയ ദൃശ്യങ്ങൾ കോടതിക്കു കൈമാറണമെന്ന ആവശ്യവുമായി ദിലീപ് എത്തിയിരിക്കുകയാണ്. ദൃശ്യങ്ങൾ ഡിവൈഎസ്പി ബിജു പൗലോസിന്‍റെ പക്കലുണ്ടെന്ന് ദിലീപ്. ഈ കേസിലെ അന്വേഷണ ഉദ്യോഗസ്ഥനാണ് ബൈജു പൗലോസ്. ഇന്നലെ ദിലീപിന്‍റെ ഗ്രാൻഡ് പ്രൊഡക്ഷൻസ് എന്ന നിർമാണക്കമ്പനിയിൽ ഈ ദൃശ്യങ്ങൾ എത്തിയോ എന്ന് പരിശോധിക്കാൻ എത്തിയതും ഡിവൈഎസ്പി ബൈജു പൗലോസാണ്. ഈ ദൃശ്യങ്ങൾ ദുരുപയോഗപ്പെടുത്താനും മറ്റുള്ളവരുടെ കൈകളിൽ എത്താനും സാധ്യതയുണ്ടെന്നും, അതിനാൽ ഉടൻ ഇത് കോടതിക്ക് കൈമാറാൻ ഡിവൈഎസ്പി ബൈജു പൗലോസിനോട് നിർദേശിക്കണമെന്നുമാണ് അസാധാരണമായ ഹർജിയിൽ ദിലീപ് ആവശ്യപ്പെടുന്നത്.\nവിചാരണക്കോടതിയിലാണ് ദിലീപ് ഈ ആവശ്യം ഉന്നയിച്ചിരിക്കുന്നത്. ക്രൈംബ്രാഞ്ച് ഡിവൈഎസ്പി ബൈജു പൗലോസിന് തന്നോടുള്ള പ്രതികാരത്തിന്‍റെ ഭാഗമായാണ് പുതിയ കേസെടുത്തിരിക്കുന്നത് എന്നാണ് ദിലീപിന്‍റെ വാദം. അപായപ്പെടുത്താൻ ഗൂഢാലോചനയെന്ന കേസ് പൊലീസിന്‍റെ കള്ളക്കഥ ആണെന്നും മുൻകൂർ ജാമ്യം തേടിയുള്ള ഹർജിയിൽ പറഞ്ഞു.\nനടിയെ ആക്രമിച്ച കേസിൽ പ്രോസിക്യൂഷൻ സാക്ഷികൾ ദുർബലമായ സാഹചര്യത്തിലാണ് ഈ നടപടിയുണ്ടായതെന്നാണ് ദിലീപിന്‍റെ ഹർജിയിലെ പ്രധാന ആരോപണം.\nനേരത്തെ തിങ്കളാഴ്ച പരിഗണിച്ച ഹര്‍ജി ദിലീപിന്റെ അഭിഭാഷകന് കൊവിഡ് മൂലം എത്താനാവാത്തതിനെ തുടര്‍ന്നാണ് ദിലീപിന്റെ ജാമ്യ ഹർജി ഇന്നത്തേക്ക് മാറ്റിയത്. ഉദ്യോഗസ്ഥര്‍ക്കെതിരെ വധഭീഷണി മുഴക്കിയതിന് ജാമ്യമില്ലാവകുപ്പ് പ്രകാരം കേസെടുത്തതിനെ തുടര്‍ന്നായിരുന്നു മുന്‍കൂര് ജാമ്യാപേക്ഷ സമർപ്പിച്ചത്. ദിലീപിനെ കൂടാതെ സഹോദരന് അനൂപ്, സഹോദരീ ഭര്‍ത്താവ് സുരാജ് എന്നിവരും കോടതിയെ സമീപിച്ചിരുന്നു.\nഅതേസമയം, ദിലീപുമായി ബന്ധപ്പെട്ട മൂന്നിടങ്ങളില് ഇന്നലെ പൊലീസ് പരിശോധന നടത്തിയിരുന്നു. നാടകീയ രംഗങ്ങള്‍ക്കും ഏഴ് മണിക്കൂറോളം നീണ്ട ഉദ്യോഗങ്ങള്‍ക്കും വിരാമമിട്ടാണ് ക്രൈം ബ്രാഞ്ച് ഉദ്യോഗസ്ഥര് വ്യാഴാഴ്ച രാത്രി ഏഴ് മണിയോടെ ദിലീപിന്റെ വീട്ടില് നിന്നും മടങ്ങിയത്. ഈ പരിശോധനയുടെ വിവരങ്ങളും കോടതിയിൽ അറിയിച്ചിരുന്നു. പരിശോധനയില് ദിലീപിന്റെ വീട്ടില് നിന്നും മൊബൈല് ഫോണുകളും ഹാര്‍ഡ് ഡിസ്‌കൂകളും പിടിച്ചെടുത്തതായാണ് പുറത്ത് വന്ന വിവരം.\nഗുഢാലോചന കേസിന് ഇടയാക്കിയ ദിലീപിന്റെ ഭീഷണി സംഭാഷണം നടക്കുന്ന സമയത്ത് ഇദ്ദേഹത്തിന്റെ കൈവശം തോക്ക് ഉണ്ടായിരുന്നു എന്ന വിലയിരുത്തലിന്റെ അടിസ്ഥാനത്തിലായിരുന്നു കഴിഞ്ഞ ദിവസത്തെ പരിശോധന. ഈ തോക്ക് കണ്ടെടുക്കാന് കൂടിയായിരുന്നു ഇപ്പോഴത്തെ പരിശോധന എന്നാണ് വിവരം. ദിലീപിന്റെ ആലുവയിലെ പത്മസരോവരം എന്ന വീടിന് പുറമെ അനുജന് അനൂപിന്റെ വീട്ടിലും ഇദ്ദേഹത്തിന്റെ ഉടമസ്ഥതയിലുള്ള നിര്‍മാണ കമ്പനിയിലും പരിശോധന നടന്നിരുന്നു.


സ്വാതന്ത്ര്യം കിട്ടിയത് പോലും അറിയാത്ത രീതിയിലാണ് വയനാട്ടിലെ പ്രവര്‍ത്തനം; തുഷാര് വെള്ളാപ്പള്ളി | thushar vellappally about wayanad - Malayalam Oneindia\n30 min ago കുട്ടികളുടെ നഗ്നചിത്രങ്ങൾ പങ്കുവെച്ച് പാക് ഗ്രൂപ്പുകൾ; ഗ്രൂപ്പിൽ ഒട്ടേറെ മലയാളികൾ, നിരീക്ഷണത്തിൽ...\nസ്വാതന്ത്ര്യം കിട്ടിയത് പോലും അറിയാത്ത രീതിയിലാണ് വയനാട്ടിലെ പ്രവര്‍ത്തനം; തുഷാര് വെള്ളാപ്പള്ളി\nUpdated: Sun, Apr 14, 2019, 14:09 [IST]\nകല്‍പ്പറ്റ: വയനാട് ഇന്ത്യയിലാണോ, പാക്കിസ്ഥാനിലാണോയെന്ന അമിത് ഷായുടെ ചോദ്യം വലിയ വിവാദമായിരുന്നു. നാമനിര്‍ദ്ദേശ പത്രിക സമര്‍പ്പിച്ചതിന് പിന്നാലെ രാഹുല് ഗാന്ധി നടത്തിയ റോഡ് ഷോയില് മുസ്ലിം ലീഗിന്‍റെ പതാകകള് കണ്ടതിനെ തുടര്‍ന്നായിരുന്നു ബിജെപി അധ്യക്ഷന്‍റെ പരാമര്‍ശം.\nഅമിത് ഷായുടെ പ്രസ്താവനക്കെതിരെ വലിയ വിമര്‍ശനമായിരുന്നു കേരളത്തിന്‍റെ പൊതുസമൂഹത്തില് നിന്ന് ഉയര്‍ന്നത്. ഇടത്-വലത് മുന്നണികളെല്ലാം തന്നെ അമിത് ഷായുടെ പ്രസ്താവനയ്ക്കെതിരെ രംഗത്ത് വന്നു. വയനാടിന്‍റെ ചരിത്രം അമിത് ഷാക്ക് അറിയില്ലെന്നായിരുന്നു പിണറായി വിജയന്‍റെ മറുപടി. ഈ വിവാദങ്ങള് കെട്ടടങ്ങുന്നതിന് മുമ്പാണ് വയനാടിനെ അപഹസിക്കുന്ന പരാമര്‍ശവുമായി തുഷാര് വെള്ളാപ്പള്ളിയും രംഗത്ത് എത്തിയിരിക്കുന്നത്...\nഇന്ത്യയ്ക്ക് സ്വാതന്ത്ര്യം കിട്ടിയത് പോലും അറിയാത്ത രീതിയിലാണ് വയനാട്ടിലെ പ്രവര്‍ത്തനമെന്നാണ് ഒരു മലായാളം ചാനലിന് അനുവദിച്ച പ്രത്യേക അഭിമുഖത്തില് എന്‍ഡിഎ സ്ഥാനാര്‍ത്ഥിയായ തുഷാര് വെള്ളാപ്പള്ളി പറഞ്ഞത്.\nകേരളത്തില് ഏറ്റവും പിന്നാക്കം നില്‍ക്കുന്ന ജില്ല വയനാടാണ്. ഇന്ത്യക്ക് സ്വാതന്ത്രം കിട്ടിയത് പോലും അറിയാത്ത മട്ടിലാണ് ഇവിടുത്തെ പ്രവര്‍ത്തനങ്ങല്. ഇടതും വലതും ഇത്രയും നാളും മാറി മാറി ജയിച്ചിട്ടും വയനാടിന്‍റെ അവസ്ഥ വളരെ ദയനീയമായി തുടരുകയാണ്. വെള്ളവും വൈദ്യുതിയും ഇല്ലാത്ത ആദിവാസി ഊരുകള് ഇപ്പോഴും വയനാട്ടില് ഉണ്ട്.\nനല്ല ആശുപത്രികള് പോലും വയനാട്ടില് ഇല്ല. കേന്ദ്ര സര്‍ക്കാറിന്‍റെയോ സംസ്ഥാന സര്‍ക്കാറിന്‍റെയോ ഫണ്ടുകള് വയനാട്ടില് എത്തുന്നില്ല. ആദിവാസികളുടെ ക്ഷേമത്തിന് ആയിരക്കണക്കിന് കോടികള് സര്‍ക്കാറുകള് അനുവദിച്ചിട്ടുണ്ടെങ്കിലും അതൊന്നും ഇവിടെ എത്തിയിട്ടില്ലെന്നും തുഷാര് ആരോപിച്ചു.\nഇന്ത്യക്ക് സ്വാതന്ത്രം കിട്ടുന്നതിന് മുമ്പ് തന്നെ പറയുന്നതാണ് റെയില് വെ കൊണ്ടുവരുമെന്നുള്ളത്. എന്നാല് അതിന് വേണ്ട യാതൊരു നടപടികളും ആരും എടുത്തിട്ടില്ല. അഞ്ചും എട്ടും മണിക്കൂറുകളുടെ ബ്ലോക്ക് കടന്ന് വേണം ഇവിടെ എത്താന്. യാത്രപ്രശ്നം രൂക്ഷമാണ്.\nരാത്രികാല യാത്രാ നിരോധനം വന്നിട്ട് നാളുകളായി. കേരളവും കേന്ദ്രവും കര്‍ണാടകയും കോണ്‍ഗ്രസ് ഭരിച്ചിട്ടുപോലും അതിന് ഒരു ഇളവ് അനുവദിക്കാന് അവര്‍ക്ക് സാധിച്ചിട്ടില്ലെന്നും തുഷാര് വെള്ളാപ്പള്ളി ആരോപിച്ചു.\nഅമിത് ഷായുടെ പാകിസ്താന് പരാമര്‍ശത്തിന്‍റെ അര്‍ത്ഥങ്ങള് വേറെയാണ്. ഇടതു-വലത് മുന്നണികള് മതേതരത്വം പറയുന്നതില് അര്‍ത്ഥമില്ല. എന്‍ഡിഎ ആണ് യതാര്‍ത്ഥത്തില് ഇവിടെ മതേതരത്വം പാലിക്കുന്നത്. ക്രിസ്ത്യന്-മുസ്ലിം സമുദായങ്ങളുടെ പിന്തുണയോടെയാണ് പലസംസ്ഥാനങ്ങളിലും എന്‍ഡിഎ ഭരിക്കുന്നത്.\nകഴിഞ്ഞ5വര്‍ഷത്തില് ഒരു വര്‍ഗീയ കലാപവും ഇന്ത്യയില് ഉണ്ടായിട്ടില്ല. കോണ്‍ഗ്രസ് ഭരിച്ച കാലയളവില് പതിനായിരങ്ങളാണ് വര്‍ഗീയ കലാപത്തില് മരിച്ചത്. എല്ലാവരേയും, എല്ലാ സമുദായത്തേയും ഒരേ പോലെ കണ്ടുകൊണ്ടാണ് നരേന്ദ്രമോദി സര്‍ക്കാര് മുന്നോട്ട് പോവുന്നതെന്നും അദ്ദേഹം പറഞ്ഞു.\nതനിക്ക് മാവോയിസ്റ്റ് ഭീഷണിയുണ്ടായത് കൊണ്ട് കേന്ദ്രത്തിൽ നിന്നും സുരക്ഷ ഏർപ്പെടുത്തിയേക്കുമെന്ന് തുഷാർ വെള്ളാപ്പള്ളി പറഞ്ഞു.എന്നോട് അവര്‍ക്ക് എതിര്‍പ്പുണ്ടെന്ന് കരുതുന്നില്ല. ഭീഷണി ഉണ്ടെന്ന് കേരള പൊലീസ് വിളിച്ചറിയിച്ചിരുന്നു. ഇതോടെയാണ് സുരക്ഷ ആവശ്യപ്പെട്ടു ഇലക്ഷൻ കമ്മീഷന് പരാതി അയച്ചത്.\nഈ തിരഞ്ഞെടുപ്പിൽ വയനാട് മണ്ഡലത്തിൽ വിശ്വാസവും വലിയൊരു ഘടകമാകും അതിലുപരി വയനാടിന്‍റെ വികസന പ്രശ്നങ്ങളാണ് ഇത്തവണ തിരഞ്ഞെടുപ്പില് പ്രതിഫലിക്കുക. തിരഞ്ഞെടുപ്പ് പ്രചരണത്തില് ഏറെ മുന്നേറാന് കഴിഞ്ഞിട്ടുണ്ടെന്നും തുഷാർ വെള്ളാപ്പള്ളി കൂട്ടിച്ചേർത്തു.\nതുഷാര് വെള്ളാപ്പള്ളിയുടെ പ്രസ്താവന\nലോക്സഭ തിരഞ്ഞെടുപ്പ്; കേരളത്തിലെ മണ്ഡലങ്ങളെക്കുറിച്ച് അറിയേണ്ടതെല്ലാം\nthushar vellappally about wayanad


സിത്താര് വാദകന് പണ്ഡിറ്റ് ദേബു ചൗധരി കോവിഡ് മരണത്തിന് കീഴടങ്ങി | Sitar Maestro Pandit Debu Chaudhuri Dies Of Covid 19\nMay 1, 2021, 12:01 PM IST\nഇക്കഴിഞ്ഞ ദിവസമാണ് വിഖ്യാത ഹിന്ദുസ്ഥാനി സംഗീതജ്ഞന് പണ്ഡിറ്റ് രാജന് മിശ്രയും കോവിഡ് മരണത്തിന് കീഴടങ്ങിയത്.\nദേബു ചൗധരി. Photo Courtesy: twitter\nന്യൂഡല്‍ഹി: വിഖ്യാത സിത്താര്‍വാദകന് പണ്ഡിറ്റ് ദേബു ചൗധരി (85) കോവിഡ് ബാധിച്ച് മരിച്ചു. മകന് പ്രതീക് ചൗധരിയാണ് അച്ഛന്റെ മരണവിവരം ഫെയ്സ്ബുക്കിലൂടെ അറിയിച്ചത്. രാജ്യം പത്മശ്രീയും പത്മഭൂഷണും നല്‍കി ആദരിച്ച സംഗീതജ്ഞനാണ് ദേബു ചൗധരി. സംഗീതനാടക അക്കാദമി അവാർഡും ലഭിച്ചിട്ടുണ്ട്.\nഏറെനാളായി മേധാക്ഷയത്തിന് വീട്ടില് ചികിത്സയിലായിരുന്നു. കോവിഡ് ബാധിച്ചതിനെ തുടര്‍ന്ന് കഴിഞ്ഞയാഴ്ച ഗുരു തേജ് ബഹാദൂര് ആശുപത്രിയില് പ്രവേശിപ്പിച്ചു. രാത്രി ഹൃദയാഘാമുണ്ടായതോടെ വെന്റിലേറ്ററിലേയ്ക്ക് മാറ്റിയെങ്കിലും പുലര്‍ച്ചെ ഒരു മണിയോടെ അന്ത്യം സംഭവിച്ചു. ഇക്കഴിഞ്ഞ ഏപ്രില് 28ന് ദേബു ചൗധരി കോവിഡ് ബാധിച്ച് ചികിത്സയിലാണെന്നും അടിയന്തരിമായി ഓക്‌സിജന് സിലിണ്ടറും ഓക്‌സിജന് കോണ്‍സെന്‍ട്രേറ്ററും ആവശ്യമുണ്ടെന്നും പറഞ്ഞ് സഹായിയായ പവന് ജാ ട്വീറ്റ് ചെയ്തിരുന്നു.\nപണ്ഡിറ്റ് രവിശങ്കര്, ഉസ്താദ് വിലായത്ത് ഞാന്, നിഖില് ബാനര്‍ജി എന്നിവര്‍ക്കൊപ്പം ഇന്ത്യയിലെ മുന്‍നിര സിത്താര്‍വാദകരില് ഒരാളാണ് ദേബു ചൗധരി. ടാന്‍സന്റെ പിന്‍മുറക്കാര് തുടക്കമിട്ട ജയ്പുര് സെനിയ ഘരാന പിന്തുടരുന്നയാളാണ്. മുഷ്താഖ് അലിയുടെ ശിഷ്യനാണ്. നാലാം വയസിലാണ് സംഗീതപഠനം ആരംഭിച്ചത്. നിരവധി രാഗങ്ങള് ചിട്ടപ്പെടുത്തിയ ദേബു ചൗധരി ആറ് പുസ്തകങ്ങള് രചിച്ചിട്ടുമുണ്ട്.\nContent Highlights: Sitar Maestro Pandit Debu Chaudhuri Dies Of Covid 19\nഗോവയില് നിന്നും മാഹിയില് നിന്നും സംസ്ഥാനത്തേക്ക് മദ്യക്കടത്ത് സജീവമാകുന്നു